
Thomas Ostermeier a debutat stralucit cu spectacole 
montate pe scena studioului Die Baracke, legat de Deutsches 
Theater, pe care a fost invitat sa-l conduca in 1996. El s-a 
impus prin demersul radical şi prin incercarea de a uni 
teoria cu practica teatrala. In 1999, este numit la conducerea 
celebrului teatru Schaubiihne, aflat atunci in pragul 
falimentului, dar redevenit astazi un punct de reper al 
teatrului modern. In 2004 a fost artist asociat al Festivalului 
de la Avignon, dupa ce in 2000 a primit premiul „Nouvelles 
Realites théâtrales“. In 2011, Bienala de la Venetia i-a acordat 

ETICA PREZENTEI, 
ETICA PREZENTULUI 


Ostermeier este un simptom. 

Simptomul unei crispari care reclama mai putin un remediu 
care s-o calmeze, cat mijloace care s-o stimuleze. Simptomul 
unei rupturi asumate, ba chiar exacerbate cu indrazneala de 
artist. Ostermeier adopta postura unui razboinic care nu ezita 
sa  adâncească ruptura dintre teatrul său si opinia 
institutionalizata din teatrul german, pasionat de deconstructie 
şi practici postdramatice. Revoltat contra acestor servituti, 
artistul suportă fulgerele îndreptate constant împotriva lui, fără 
să renunţe la opţiunile sale care, de altminteri, îi consacră 
teatrul pe plan internaţional. Un teatru căruia i se reproşează 
mereu că sacrifică estetica deconstructiei, tendinţă prioritară in 
Germania. Şi, cu toate că atacurile vin de pretutindeni, ele nu-i 
descurajează nici pe spectatorii, nici pe colaboratorii lui 
Ostermeier. 

Ostermeier este simptomul unei mutații. 

lar această mutatie e însoţită, ca orice schimbare, de violenţă 
și de procese, de polemici. Ostermeier se situează în miezul 
unui conflict, spectacolele sale convertindu-se în înfruntări 
binevenite pentru peisajul teatral european, care scapă astfel de 
primejdia unei estetici impuse. Ostermeier se eliberează de ea şi 
se afirmă cu deplină independenţă. Nu se conformează, ci se 
mișcă în direcţia angajării teatrului pe o cu totul altă cale. 
Această libertate fascinează, în Franţa şi în întreaga lume. 

Ostermeier este simptomul unei reabilitări. 

Teatrul său, căruia i se reproşează abandonarea discursului 
fragmentar şi discontinuu, nu are nimic dintr-un teatru 


reacționat, dintr-un teatru al întoarcerii la valori tocite, al 


inchiderii intr-un spatiu securizant. El respinge autoritatea 
conformista, cu riscul de a fi socotit un militant lipsit de pozitii 
incomode. 

Suntem cu totii martori ai acestei lupte purtate pe scena si 
insotite de textele scrise de-a lungul anilor si reunite in acest 
volum. Ele atesta forta unui angajament respectat cu obstinatie. 
Ostermeier nu poate fi imblanzit. Teatrul sau o confirma, iar 


publicul il saluta. 


UN INDRAGOSTIT DE EST 


Ostermeier a avut o copilärie zbuciumata, intr-o familie care 
nu l-a ocrotit. Dimpotrivă, l-a confruntat foarte de timpuriu cu 
experienţa conflictelor. A fost fascinat de marele revoltat care a 
întrupat „conștiința vinovată“ a Germaniei occidentale a anilor 
'70: Fassbinder. Nu s-a lăsat înşelat de optimismul anesteziant si 
a recunoscut inconfortul drept condiţie a revoltatului in 
devenire care era el însuși: încă din adolescenţă, Ostermeier a 
afişat capacităţi de rezistență ce aveau să fie confirmate de-a 
lungul întregii sale cariere. Flacăra răzvrătirii arde in 
continuare, vremea de cenuşă a pocaintei n-a sosit încă, 

Ostermeier va urma cursurile lui Manfred Karge, pedagog la 
care se va referi adesea, acel Karge care semnase, împreună cu 
Matthias Langhoff, montari istorice în Berlinul de Est. Îi va fi, 
de asemenea, asistent de regie. După destrămarea echipei, 
Karge s-a refugiat în învățământ, fără să renunţe totuşi la 
angajamentul sau si nici la apărarea unui teatru al 
responsabilitatii, al cărui maestru berlinez a fost Brecht. 
Ostermeier şi-a revendicat constant o poziţie personală 
inspirată de această tendinţă a teatrului din Est către asumarea 
unui statut de arta a dezbaterii, a reflectiei critice, a rezistenţei. 

Ostermeier rămâne fidel acestui trecut al Republicii 
Democrate Germane și, fără a deveni un partizan deziluzionat 
al ei, se consideră îndrăgostit de Est! Un Est mitologic, dar nu 
fantasmatic. 

Evitând, totuși, să extindem abuziv această atracţie, îi putem 


adăuga şi interesul pe care-l manifestă pentru Meyerhold, a 


cărui „biomecanică“ e legată de sistemele de creștere a 
productivităţii glorificate în anii '20 atât de capitalism, cât şi de 
comunism. Ambele sunt animate de aceeași căutare a 
eficacitatii, iar Meyerhold, angajat în sfera teatrului politic, se 
străduieşte să parvină la elaborarea unui nou joc și a unui nou 
actor. El va reprezenta modelul de la care Ostermeier se va 
revendica de la bun început. 


DEBUTURILE RIMBALDIENE 


Da, Ostermeier a pătruns cu o forţă irezistibilă în teatrul 
german, obişnuit totuşi cu artişti distrugatori si provocatori. El 
a fost un „Rimbaud“ al acestui teatru de la sfârşitul anilor '90, 
prin întrebările esenţiale asupra artei actorului si asupra 
alcătuirii unei echipe de creatori, la Die Baracke, care s-a impus 
de la bun început cu autoritate. A simţit atunci nevoia să 
exploreze, fără rezerve sau tergiversări, limbajul actorului, sau 
mai degrabă utopia actorului, formulată în modalităţi 
contrastante de vizionari precum Artaud sau de reformatori 
precum Meyerhold. Ei sunt, de altfel, polii săi de referinţă. 

El debutează cu un proiect, Faust/Artaud, care-i justifică ex- 
plicit gândirea: confruntat cu perspectiva îmbătrânirii, teatrul 
isi caută un sprijin și-l găseşte în Artaud, angajat în cea mai 
radicală experienţă de înnoire prin intermediul a ceea ce va 
deveni o constantă la Ostermeier: prezenţa corpului. Corp- 
eveniment, corp singular implicat in resurectia „fausticä” a 
originilor. Acestui demers „poetic“ îi va adăuga o abordare 
„tehnică“, inspirată de activitatea lui Meyerhold în domeniul 
„biomecanicii“. Legătura cu cel pe care l-am numit cândva un 
„Shakespeare al regiei“ devine esenţială şi, graţie lui Ghenadi 
Bogdanov, unul dintre discipolii săi, devenit expert, Ostermeier 
va purcede la explorarea „biomecanicii“ sub drapelul acestui 
revoluţionar, Meyerhold, care va sfârși prin a fi devorat de 
„revoluţia“ rusă. În chip subtil, tânărul artist se leagă si 
onomastic de maestrul rus care inaltase poemul lui Aleksandr 
Blok, Baraca de bälci, la rangul de viziune asupra programului 


său polemic: baraca - loc de refugiu si creuzet al înnoirii. 


În 1996, Ostermeier alcătuieşte o echipă si, la invitaţia 
directorului de la Deutsches Theater, Thomas Langhoff, fratele 
mai putin iubit al lui Matthias - si totodată la îndemnul 
dramaturgului sau din acea epoca, Michael Eberth -, se 
lanseaza, asemenea lui Rimbaud, contra teatrului blocat in sine 
însuşi si în practica binecunoscută. Radicalismul sau este 
extrem, iar energia lui nu mai putin, astfel că, sub socul acestei 
aventuri care asociazä angajamentul total al jocului cu 
deschiderea faţă de repertoriul nou, teatrul german îi 
recunoaște importanţa. Succesul va fi fulgurant și, timp de trei 
luni încheiate, Ostermeier stârneşte aprecieri deosebite. Este 
recunoscut - Franţa îi va face o primire pe măsură inca de la 
început - si primeşte premii prestigioase: Die Baracke este 
premiat ca fiind „Teatrul anului“ in 1998 in Germania, premiul 
„Nouvelles Réalités Théatrales“ îi este decernat de Uniunea 
Europeană în 2000, este invitat să participe la manifestări 
reputate precum  lheatertreften la Berlin sau Wiener 
Festwochen. Die Baracke este un tanc care îşi croieşte drum, 
trezind forţe subterane socotite epuizate. Odată pornit, acest 
război este salutat ca o şansă de resurectie a peisajului teatral, 
aidoma Iluminărilor rimbaldiene în poezia secolului al XIX-lea. 

Încă de la început, Ostermeier aliază exerciţiul practic şi 
reflectia teoretică, el propune un teatru care gândeşte, o gândire 
în act, în priză directă cu lumea, o gândire care alimentează 
proiecte și oferă o bază de reflecţie. În acest moment se impune 
convingerea că schimbării de ritm operate de modernitate arta 
trebuie să-i răspundă prin propria sa „accelerare“. Gândire în 
acord cu „spiritul timpului, nu în opoziţie cu el, căci 
Ostermeier se diferenţiază de Milan Kundera sau de Claude 
Régy, care fac elogiul lentorii. E tânăr şi caută energia timpului 
prezent pretutindeni: în grupurile muzicale, în baruri și în 
hoinăreli, energie deloc suspectă, căci e o energie pozitivă, 
concepută ca un remediu la ce ameninţa Europa de după 1968. 

Exact atunci cand - sub impulsul „noilor filozofi“ care, in 
urma dezvăluirilor din Arhipelagul Gulag, propuseseră o critică 
radicală a marxismului - începea procesul intentat „soldatului 
mort“, adică Brecht, Ostermeier opta, polemic, pentru operele 


de inceput ale acestuia! Si va reusi sa faca din Un om egal un om 
al lui Brecht un succes european, lucrând în spiritul 
„biomecanicii lui Meyerhold si respingând principiile 
distantarii brechtiene. Ca răspuns la procesul ce-i fusese 
intentat si la acuzaţiile ce-l expuneau dispretului şi revanşei, se 
revela un cu totul alt Brecht, nesupus şi derutant. Pe de altă 
parte, la momentul acestor debuturi incendiare, Ostermeier 
explora dramaturgia engleză, care deschidea orizonturi 
necunoscute, bulversa scriitura şi reconsidera locul eroului, 
care integra datele prezentului, derutand si fascinänd 
deopotrivă. 

lată deci dubla articulare a acestui proiect neobişnuit care a 
fost proiectul de la Baracke: reactivarea resurselor actorului 
prin biomecanică şi lansarea în dramaturgia care se nastea în 
acei ani. Ambele insufletite de aceeaşi îndrăzneală polemică. 

În 1999, la treizeci şi unu de ani, Ostermeier era numit la 
Schaubiihne, nava care, de la plecarea lui Peter Stein, lua apă 
fără a se scufunda de tot. Tânărul avea să evite naufragiul. 
Fostul director nu l-a scutit însă de atacuri; agasat, Ostermeier 
mi-a vorbit într-o zi la Avignon despre asta: „Am să-i răspund 
şi am să reușesc“. Ostermeier nu se îndoia și intenţiona să 


reziste acestor ultime bătălii. Incepea o nouă epocă! 


ACORDUL SI LUPTA CU TEATRUL- 
INSTITUŢIE 


Dar cum să nu te temi că răzvrătitul se va cuminţi, că puterea 
îl va atrage într-o capcană, îndreptându-l într-o direcţie de care 
s-a ferit mereu, cea instituţională? Odată ce Die Baracke nu mai 
exista, avea oare Schaubuhne să-l antreneze pe Ostermeier 
către înnoire sau avea să consacre sfârşitul acestei singulare 
aventuri? Asta e marea provocare. 

Numit director, Ostermeier pune bazele unei alianţe 
„bicefale“ cu Sasha Waltz, integrând dansul şi pe celebra 
coregrafa în instituţia unde până atunci domnise exclusiv 
teatrul. O deschidere ce aspira să intre în rezonanţă cu 


suprimarea zidurilor despartitoare dintre arte, iniţiată deja în 


epoca, din care Ostermeier voia sa faca o politica proprie: 
Schaubühne înceta sa mai fie o citadela si îşi deschidea porţile 
către un aliat care nu mai era lăsat pe dinafară. Acest gest 
inaugural a avut un foarte larg răsunet. Alianţa a durat câţiva 
ani, apoi i s-a pus capăt din pricina unor incompatibilitati de 
gestiune financiară si de identități artistice: Ostermeier a 
acceptat situaţia, dar faptul n-a căpătat dimensiunea unei 
înfrângeri. 

Încă de la început, problema era să pătrundă în marea 
instituţie fără să sacrifice nimic, iar echipa de colaboratori 
apropiaţi - dramaturgi, actori, scenografi — a fost invitată sa 
continue ceea ce începuseră împreună la Baracke, fără niciun 
compromis! Ostermeier animă o echipă mai bine ca oricine şi 
ştie că reuşita depinde de aceasta, că tinerii reuniți în jurul lui 
nu trebuie să se despartă, că între ei există o legătură bazată pe 
fidelitate, care trebuie păstrată. Pe această temelie se putea 
produce resurectia instituţiei atipite. Astfel, Ostermeier isi 
confirma convingerea cä opera unui regizor se afirma si prin 
capacitatea sa de a alcătui o echipă, căci un proiect teatral nu se 
realizează decât în manieră corală. Asta răspunde unei exigente 
dragi tânărului director: „viața laolaltă” în numele unui 
program artistic! lar Ostermeier a reusit sa respecte acest 
imperativ. 

De la bun început, pariul consta în refuzul de a ceda, de a se 
adapta, în a conduce Schaubuhne fără a accepta nicio ajustare a 
poziţiilor personale. 

Alegerea repertoriului a confirmat acest refuz, căci 
Ostermeier a continuat să monteze texte ale unor autori 
contemporani - englezi sau germani — să exploreze aceste 
încercări radicale de deschidere către condiţia actuală a omului: 
teatrul devine un seismograf care-i înregistrează frământările. 
Marius von Mayenburg, Sarah Kane, Lars Noren, Biljana 
Srbljanović, Caryl Churchill, Jon Fosse sunt convocați si 
prezintă o dare de seamă lipsită de iluzii asupra ființelor ce 
rătăcesc într-o lume descumpănită. Deznădejde generalizată 
care dă o nuanţă romantică acestui val de scriitori ce ne oferă 
bilanturi seci, lipsite de orice sens consolator, şi nu ca 


odinioara, pe vremea lui Brecht, utopii linistitoare. Pentru a te 
salva, trebuie sa te accepti asa cum esti. Este conditia 
primordială. 

Ostermeier abordează aceste opere derutante în numele 
rezistenţei pe care i-o opun. De altminteri, în cazul Morţii lui 
Danton va fi mai putin dezinvolt si, în ciuda atracției exercitate 
de Büchner asupra lui, spectacolul, la fel ca mai târziu Woyzeck, 
nu va cunoaște aceeași împlinire. El lansează un apel către 
scriitura asimilată unui colac de salvare pentru un teatru strâns 
legat de actualitate si constituită în teren privilegiat al 
travaliului. De clasici se dezinteresează, convocând mereu 
scriitori recenți din Noua Europa. Oare nu confirmă el astfel 
convingerea lui Meyerhold, înnoitorul spectacolului, care 
considera, în ce-l priveşte, că teatrul merge înainte mai ales 
prin întrebările în aparenţă insolubile puse de marii autori, la 
care regizorii se străduiesc să răspundă? Totul arată că aceeaşi 
convingere îl anima si pe Ostermeier. 

Primul punct al programului anunţat este să facă din 
Schaubiihne locul de întâlnire al unor noi maniere de a scrie. 
Critica germană îl apără în continuare si îi salută nesupunerea 
faţă de exigenţele teatrului-institutie.  Ostermeier nu 
deceptioneaza, în ciuda îndoielilor care încep să apară. Artistul 
cultivă o relație de comuniune „bine temperată” cu 
Schaubühne, dar care n-a devenit încă una de dragoste 


confirmată. 


IBSEN ȘI SHAKESPEARE 


În 2002, în sfârşit, „vine Nora‘, ca să parafrazăm celebra 
formula. Întâlnirea cu Ibsen a fost decisivă şi a inaugurat 
orientarea lui Ostermeier spre această dramaturgie căreia îi va 
dezvălui chipul ascuns si care va soca prin reflectia privind 
condiția economică, si nu, ca odinioară, prin inactivitatea 
femeilor care ,,bovarizeaza“ sau a bărbaţilor sortiti mereu 
eşecului. Acest spectacol istoric va pecetlui alianța cu 
Schaubühne, regăsind vremurile de aur din perioada lui Peter 


Stein, cel atât de detestat, de care estetica lui Ostermeier începe 


acum să se apropie. Nu in postura de epigon si nici de fiu prea 
supus, ci doar din perspectiva unei înrudiri organice. Astfel, 
succesele instituţiei berlineze au reușit să se impună în lume. 

Ostermeier se îndepărtează de tipurile de scriitură 
frecventate înainte pentru a se cufunda în acest univers 
ibsenian situat între două lumi: cea de la sfârşitul secolului al 
XIX-lea si deopotrivă cea de la începutul secolului al XX-lea. H 
leagă de prezent, dar nu reduce operațiunea la o grefă 
artificială, ci scoate în evidență mecanismele capitaliste care 
guvernează atât familia, cât şi afacerile, le supune unei analize 
inexorabile în care recunoaștem poziţia lui Brecht, eliberată 
insă de orice privire condescendenta din înaltul... 
marxismului. El tratează opera lui Ibsen din perspectiva 
luciditatii „economice“. Astfel, de la o piesa la alta, descoperim 
originea lumii noastre de astăzi, explorată fără mila, dar si fara 
cinism. Pătrundem în „apele reci ale capitalismului“, iar efectul 
e socant. „E o epocă nepotrivită pentru sentimente“, proroceste 
Maria Braun, citată de Ostermeier (Căsătoria Mariei Braun); 
așa e, dacă ne gândim la repertoriul sentimentelor ,,caldute’, 
căci, pe de altă parte, spaima, groaza, teama pun stăpânire pe 
noi şi pe acest teatru, fără menajamente, confirmând impactul 
sentimentelor extreme. Ostermeier si echipa sa propun 
sfărâmarea blocului de gheaţă al afacerilor şi spargerea lespezii 
așezate peste destine, ca si peste cuvinte. Trezire dureroasă, 
realizată cu o artă inegalabilă, în decorurile semnate de Jan 
Pappelbaum, scenograful nelipsit, si împreună cu fidelii 
colaboratori ai echipei ce-i reuneşte pe tinerii debutanţi cu mai 
vârstnicii din prezent: Anne Tismer si Angela Winkler, Lars 
Eidinger si Gert Voss. 

Ostermeier confirma faptul recunoscut ca un regizor-artist se 
sprijină pe un autor, pe explorarea unui teritoriu pe care-l 
aduce la lumina şi-l expune in toată bogăţia lui. Există regizori 
care se socotesc în stare să atace muzeul imaginar al 
repertoriului fără preferinţe si fără aşteptări prealabile - cel mai 
adesea, ei rămân „interpreţi“ mai mult sau mai puţin 
indemänatici -, după cum există regizori care se limitează la un 
dramaturg cu care stabilesc o relaţie de reciprocitate: Brook și 


Shakespeare, Strehler si Goldoni, Vilar si Corneille, Vitez si 
Racine, Pintilie si Caragiale... Din aceasta familie fac parte 
Östermeier si Ibsen. Din aceasta intalnire niciunul nu iese 
neafectat. Orice pasiune implica transformare. 

In aceasta carte, care reuneste principalele pozitii ale lui 
Ostermeier, vom regasi textele lui despre Ibsen, la fel si 
marturiile sale despre Shakespeare. Sunt cele doua capete de 
pod care leagă „intäia modernitate, elisabetană, de 
modernitatea „noastră“ Scena devine o intersecţie a 
contradictiilor pe care Ostermeier le cultiva citand cuvintele lui 
Brecht - „contradicţiile sunt speranța noastră“ -, pe care le 
admite, le respecta, le cultiva pana la limita. 

Ca spectator fascinat ce sunt, admit ca seductia pe care o 
exercită acest teatru provine din îmbinarea operată între 
trecutul pe care-l recunoaştem şi prezentul care se manifesta 
clipă de clipă. Aceasta e explicaţia succesului, faptul că suntem 
martorii unei heterotopii temporale, căci aici nimic nu e 
omogen, totul e hibrid şi reînvie ceea ce părea să fie simplă 
moştenire patrimonială. „Suntem de aici si de demult“ - fara 
compromis şi fără armistițiu. Pe fondul luptei, teren privilegiat 
al lui Ostermeier. Și al veşnicului dialog dintre Shakespeare și 
Ibsen. Fără să fie totuși vorba de trădarea convingerilor 
precedente, fiindcă, pentru regizorul rebel, Sarah Kane şi Lars 
Noren sunt cei care menţin viu izvorul rezistenţei şi conservă 
imboldul revoltei. Ostermeier nu se predă, se mișcă, si tocmai 
asta i se reproșează fără milă în Germania, cu o surprinzătoare 
intransigentä. Nu încape îndoială: procesul a demarat, iar 
decizia a fost promulgată. Dar artistul nu acceptă să pledeze 


vinovat. 


OCOL SI REVENIRE 


Brecht, privit cu ochi răi la Berlin, va profita de pe urma 
extraordinarului succes al spectacolului Mutter Courage, 
prezentat cu ocazia celebrului turneu din 1964 la Teatrul Sarah- 
Bernhardt din Paris. Revenit in Germania, poziția lui în raport 


cu puterea, care se pregătea să-i retragă funcțiile si sa-i 


restranga libertatile, se va schimba. Robert Wilson si-a gasit 
calea in teatru dupa ce Parisul a descoperit spectacolul Privirea 
unui surd, pe care Aragon l-a salutat într-un răsunător eseu 
intitulat Cel mai frumos teatru din lume. Grotowski a elaborat 
chiar, împreună cu Eugenio Barba, o adevărată strategie a 
„ocolului“ prin Franţa pentru a-şi consolida poziţia în Polonia. 
Heiner Müller a beneficiat de acelaşi parcurs. Graţie 
recunoașterii în străinătate, opera şi artistul capătă un relief 
inedit si, într-un fel, sunt mai apreciate. Ostermeier aparţine 
acestei familii, „din întâmplare“, spune el, şi nicidecum „din 
calcul”. 

Aici se impune o precizare: intoarcerea beneficiaza de pe 
urma succesului numai daca acesta are loc intr-o cultura 
prestigioasa, de asta data cultura franceza, respectata de cultura 
de pornire: este cazul lui Brecht, Wilson sau Grotowski. Astazi 
autoritatea ei a apus, iar critica germană, „autistă, nu mai 
respectă decât propriile evaluări: ea este de o extremă cruzime 
fata de Ostermeier, în ciuda succesului său în Franţa sau 
pretutindeni. Berlinul se erijează în procuror, opac la orice 
interferenţă în certitudinile sale. 

Ostermeier refuză deocamdată să aleagă „sträinätatea‘, în 
virtutea legăturilor sale cu publicul său berlinez, cu echipa sa, 
iar artistul care nu se întoarce, el o ştie prea bine, isi pierde din 
aură: sfârşeşte ca artist exilat. Ocolul nu este interesant decât 
dacă e urmat de revenire. Există fără îndoială o deosebire între 
artistul care devine un mit în străinătate (Chagall, Picasso etc.) 
si artistul care instituie un raport dinamic între ocol si revenire. 
Acesta din urmă execută un du-te-vino între o cultură diferită 
care-l acceptă şi cea a ţării sale de origine, aşa cum face Thomas 
Ostermeier, care întreține o relaţie dialectică între ele. Plecarea 
interesează în măsura în care există o revenire care beneficiază 
de ocol: efectul este indirect, ca lovitura cu manta la biliard! 


ETICA PREZENTEI 


Această prezenţă este dorită de Ostermeier şi e surprinsă pe 


scenă în timpul numeroaselor repetiţii, în care regizorul le cere 


actorilor sa caute in ei ingisi, sä-si intemeieze jocul pe un dialog 
cu partenerul, să alcătuiască un „ansamblu“. Si o repetă intruna. 
Antoine Vitez cita o frază a lui Stanislavski a cărei sursă rămâne 
incertă: „Nu căuta în tine, caută în celălalt.“ Cuvinte 
surprinzătoare pentru maestrul introspectiei... Urmând 
exercițiile unui reputat pedagog american, Sanford Meisner, 
Ostermeier privilegiază „relația“ ca temei al jocului, ca un 
context propice schimbului si comuniunii. El instaurează astfel 
un regim de comunicare internă pe scenă, ai cărui martori 
activi suntem. Scena se constituie in loc al relatiilor sociale ce-si 
asumă natura conflictuală! Dar, neascunzându-se în dosul celui 
de-al patrulea perete stanislavskian, ea lasă să circule fluxurile, 
permite iruperea energiilor sub privirile spectatorilor. Suntem 
in aceeaşi măsură implicați si detasati. Ostermeier face din 
spectator un partener, nu un destinatar. N-au loc, la el, nici 
avansări explicite la rampă, nici discursuri ţinute cu preţul 
sacrificării a ceea ce încearcă să salveze mai presus de orice: 
relaţia. Jocul cu fata spre public cultivă izolarea, neagă natura 
socială a scenei. Protagonistul triumfa în acest caz asupra 
comuniunii. Și e tocmai ceea ce îi repugnă lui Ostermeier. Nu 
intervine la el nicio „postură“ monologală, ci doar afirmarea 
unui discurs „coral. Ostermeier degajează spaţiul pentru 
actori, îi implică şi-i eliberează, îi asociază și-i provoacă. El 
parvine astfel la o „prezenţă“ de grup al cărei impact e sporit 
graţie izvorului de energie care e muzica pe scenă - ea face sa 
crească intensitatea, îi antrenează pe actori spre o implicare 
altminteri de neatins, este un partener exigent. Prezenţa nu are 
decât de câştigat din această trecere de la cuvânt la... 
instrumente! 

În fata actorilor lui Ostermeier, resimtim un puternic 
sentiment al prezenţei, fără ca ea să fie simplu autobiografică. 
Această prezenţă realizează sinteza extrem de dinamică dintre 
identitatea diferită a personajului şi a actorului. Si tocmai 
alianţa celor două prezenţe fascinează în teatrul său: faptul de 
a-ţi dărui, ca în biserică, trupul unei ficțiuni ce devine prezenţă. 


Ceea ce mă duce cu gândul la fraza rostită de Hamlet imediat 


dupa monologul Hecubei: „Dar ce e pentru el Hecuba si el 
pentru Hecuba ce-i?“ Actorii îi sunt Hecubei cei care-i dăruiesc 
prezenţa lor. Relaţia cu rolul se hrănește din această implicare. 
Prin etica prezenţei actorilor, Ostermeier urmărește să 
restaureze unitatea prezentului in pofida deconstructiei 
postdramatice convertite în model de către teatrul german, în 
care scena reproduce fărâmițarea unei lumi prefacute în 
tändäri. Ostermeier se razvrateste împotriva acestei dictaturi, ai 
cărei partizani neconditionati îl inundă cu fulgerele lor 
„critice“, în timp ce spectatorii cer la unison depăşirea ei. 
„Foarte puţini regizori sunt interesaţi de ce este omul... nu în 
esenţa sa, ci în prezentul său.“ Ostermeier se lansează în această 
analiză, bazându-se mereu pe datele concepţiei economice 
prevalente astăzi. Conceptie pe care n-o respinge în numele 
unor utopii politice, ci al unor constatări etice. Teatrul său ne 
invită să devenim conştienţi de amenințările ce planează asupra 
omului, fără să propună nicio perspectivă de mântuire. 
Luciditate eliberată de orice optimism gata făcut! Acest teatru 
cercetează, fără a pune diagnostice, „leziunile omului“. În acest 
sens, el se afirmă ca fiind simplu etic. „Simplu“ spun, e putin, 
dar totodată mult: e un semn de responsabilitate. 
Responsabilitate fata de prezent. Scena devine „lentilă 
concavă“ a lumii şi ne invită să-i vedem întreaga realitate „intr- 
o coajă de nucă“, cum spunea Hamlet la vremea sa. Nu într-o 
perspectivă panoramică, vastă şi vagă, ci într-una locală, în 
situaţii „micro-sociologice“. Ni se întăreşte astfel convingerea, 
niciodată abandonată, că „în ceea ce e mic se reflectă ceea ce e 
mare“. Nu în micimea închisă în sine, ci în aceea care se 
propune drept oglindă a contrariilor. Teatrul lui Ostermeier o 
confirmă. El e total străin de ceea ce numim „egoismul prin 
indiferenţă“. Morala sa presupune participarea si implicarea. 
Ostermeier isi prezintă morala ca fiind una de „convingere“, 
lipsită de certitudini prealabile sau de precepte eterne, o 
responsabilitate de zi cu zi, dar mereu prezentă, ca o garantie si 
totodată ca o securitate pentru teatru, căruia îi e necesară. O 
morală în mişcare. „Caut acea poziţie în care nu mai sunt sigur 
pe morala mea“, mărturisea recent Ostermeier. Ca fiinţă ce 


accepta sa-si piarda stabilitatea, el nu-si abandoneaza totusi 
statutul de artist vigilent clipă de clipă. Ascultandu-l, citindu-l 
astăzi, am impresia că acel Rimbaud care era Ostermeier la 
debut a devenit un Camus al timpurilor noastre. Servindu-se de 
Brecht ca mediator al acestei schimbări. 


Ostermeier se situează la intersecţia dintre implicarea 
cetateneasca si implicarea personală. Dar, in mod ciudat, în 
teatru, ideea că teatrul e legat de tot ce ai trăit ca actor sau 
regizor apare mai puţin. Operele nu mai sunt percepute ca 
existând de la sine, ci ca născute din dorinţa comună a tuturor 


artiştilor reuniți care vor să povestească ceva pe scenă. 


UN PARTIZAN AL TEATRULUI 


Ostermeier a cunoscut succesul restabilind legătura dintre 
realul actual, supus agresiunilor ecologice constante, şi piesa lui 
Ibsen, Un dușman al poporului. Din Rusia până în Brazilia sau 
România, provocati de actori, confirmând relaţia dintre vechea 
ficţiune şi spaimele actuale, mulţi spectatori depun mărturie că 
teatrul a reactivat temeri, a denunţat situaţii scandaloase si i-a 
sprijinit pe toţi cei ce aspiră să alarmeze comunităţile cu privire 
la pericolele de care sunt amenințate. Teatrul este partizan, in 
sensul de „combatant“ La fel ca Ostermeier. „Irebuie să 
insistam’, spune el, „asupra necesităţii de a găsi instrumente de 
analiză a tuturor problemelor globale cu care suntem 
confruntati în momentul de fata. Pe ce ne putem baza 
protestele și rezistența? Cum să facem ca acţiunea noastră să nu 
fie manata doar de bune intenţii, ci să producă rezultate 
concrete? Ne-am pus mari speranţe în toate acţiunile declanşate 
în ultimii ani. Am sperat că lucrurile se vor schimba după criza 
financiară din anul 2008, am sperat sa se înființeze un impozit 
pe profitul tranzacţiilor financiare, faimoasa «taxa Tobin». Dar 
nu s-a petrecut nimic. Eu însumi fac parte din sistem, iată de ce 
acest spectacol e mai degrabă o confesiune decât un manifest. 
Mărturisesc că sunt şi eu prins în această capcană. Capcana nu 
e imperfectiunea discursului politic. Capcana o reprezintă banii 


aflaţi pe masă: îi iau sau rămân cu morala mea si lupt împotriva 


puterii lor? E nevoie de multa forta ca sa te eliberezi de aceasta 
religie; daca o faci, nu vei fi probabil singurul, dar societatea 
inconjuratoare te va socoti las. Pana cand cei ce vor fi parasit 
acest nou cult vor deveni majoritari. Ceea ce nu se va intampla 
prea curand. Sunt foarte ingrijorat pentru viitorul generatiei 
mele, fiindcă sunt şanse să devenim mai reactionari decât 
generaţia de la 1968. Sunt foarte furios pe generaţia mea. 
Probabil că par disperat şi pesimist. Nu sunt deloc! Toate 
mișcările politice scriu o istorie a eșecului comun. Revoluţia 
Franceză nu s-a petrecut de pe o zi pe alta, ea a fost rodul unui 
lung șir de eșecuri. Lucrul e valabil şi pentru istoria secolului al 
XIX-lea. Aceste eşecuri fac parte din Istoria noastră. Singurul 
lucru important este să stim să ne ridicam de fiecare data. Si să 
găsim momente de libertate care scapă controlului, scapă de 
construcţiile sociale obișnuite“. Iată organonul acestui 
„partizan al teatrului actual"! 

Dincolo de teatru, Ostermeier înţelege să privească in fata 
ceea ce i se pare a fi constanta timpurilor noi: frica. Da, el își 
insuşeşte ceea ce Regis Debray numeşte, în Despre buna 
utilizare a catastrofei, „o premieră istorică: frica fără speranţă... 
Pentru prima dată nu mai există un «după». Nici în cer, nici pe 
pământ“. lar ceea ce ne poate mântui este tocmai prezentul 
devenit intens, incandescent, prin asocierea celor două etici: 
etica prezenței şi etica prezentului. Reunite de Ostermeier, ele 
oferă acel lucru de care teatrul este încă în stare: clipa împlinită. 


GEORGE BANU 


l Cunoscuta formulă franceză este „Malherbe vint“ si apare în 
partea din Arta poetică a lui Boileau care începe cu versurile: „Dar în 
sfârșit, în Franţa, Malherbe întâiul vine,/ Dând versului cadenta asa 
cum se cuvine“ (trad. Ionel Marinescu, ESPLA, Bucuresti, 1957, p. 
35) (n. red.). 

- Interviu cu ocazia turneului cu spectacolul Un dușman al 
poporului la Teatrul Maghiar de Stat din Cluj (noiembrie 2014). 


TEATRUL, REVOLTA IMPOTRIVA 
DECEPTIEI DE VIATA 


Dialog intre Thomas Ostermeier si George Banu purtat la 


Avignon, pe 25 iulie 2014. 


TEATRUL-INSTITUTIE, TRUPA SI ACTORII 


GEORGE BANU: Să începem cu o întoarcere in trecut. Prima 
dată când ne-am întâlnit era imediat după ce preluasesi 
conducerea la Schaubiihne, la Berlin, în 1999. Văzusem deja 
spectacolele de la Baracke, primul teatru pe care l-ai condus 
la Berlin, atât la Avignon, cât si la Theätre de la Cité 
internationale de la Paris. Se modifică obligaţiile unui artist 
atunci când trece de la o companie autonomă la 
responsabilitatile implicate de un teatru-institutie? Au avut 
aceste noi imperative consecinţe asupra activităţii tale si, 
daca da, care au fost ele? 

THOMAS OSTERMEIER: Trecerea a avut o influenta reala 
asupra activitatii mele, dar nu imediat. Cand am preluat 
conducerea la Schaubühne, am crezut cä vom putea continua 
ca la Baracke, unde programul se baza pe doi piloni: primul 
era repertoriul modern si clasicii secolului al XX-lea (intre 
altii, Brecht), iar al doilea era dramaturgia contemporana. 
Incurajati de succesele de la Baracke, am crezut că putem 
infinta un teatru de autori contemporani într-o mare 
institutie cum e Schaubiihne; sa facem din ea cu adevarat un 
mare teatru de autori in spiritul lui Brecht si in traditia de la 
Berliner Ensemble sau de la Royal Court Theatre. De aceea 
am alcătuit prima stagiune, în ianuarie 2000, cu piese de 
autori contemporani: Lars Norén, Jon Fosse, Sarah Kane, 
Marius von Mayenburg. Am vrut sa pun pe picioare ceva 


care este in continuare esential pentru teatrul de azi: travaliul 
impreuna cu autorii contemporani. Pe de alta parte, cu mult 
inainte sa preiau acest post, imi exprimasem dorinta de a 
pune în scenă Moartea lui Danton. Ma întrebam dacă n-ar 
trebui să inaugurez stagiunea la Schaubuhne cu această piesă 
a lui Georg Buchner. 
Alte lucruri m-au determinat însă să-mi schimb modul de a 
lucra. De pildă, responsabilitatea fata de această mare 
instituţie, faţă de angajaţii permanenţi care lucrau și mai 
lucrează aici: sunt două sute douăzeci, vorbim, deci, de o 
mașinărie enormă. Si mai erau compromisurile pe care 
trebuia să le fac în conducerea artistică, de vreme ce-o 
invitasem pe Sasha Waltz să fie codirector. 
O vreme, această conducere în doi s-a dovedit o idee foarte 
bună şi a avut mare succes. Povara acestei mari instituţii 
trebuia evident purtată de mai mulţi umeri. 
Acestea fiind zise, a conduce un teatru de prestigiu reprezintă 
cea mai mare libertate cu putință. Există regizori 
independenţi — în germană se spune freie Regisseure, regizori 
liberi. Dar în peisajul teatral german cel mai liber este 
directorul de teatru. Fiindcă el hotărăşte, de pildă, să prevadă 
şase luni de repetiţii pentru Shakespeare. Directorul 
hotărăşte unde se pun accentele, unde se directioneaza 
mijloacele — dar n-o poate face decât în teatrul pe care-l 
conduce. Toată lumea crede că a administra o instituţie este 
un lucru împovărător, că împiedică travaliul artistic. Eu aș 
spune că dimpotrivă. Lucram ca regizor şi totodată ca 
director al unei companii mici la început (Die Baracke), apoi 
am trecut la o mare întreprindere (Die Schaubiihne). În plus, 
există în teatru o tradiţie a acestui mod de funcţionare: 
Moliere, Shakespeare... au fost cu toţii directori de trupă! 
G.B.: Vorbesti adesea despre importanţa trupei. În legătură cu 
trupa există două poziţii posibile: graţie ei, pe de o parte, se 
poate asigura perfecţionarea travaliului, iar, pe de altă parte, 
cei care se îndoiesc se tem de ceea ce trupa poate produce ca 


scleroză a grupului ai cărui membri sfârșesc prin a se 


cunoaste prea bine. Acest risc exista. Tu cum mentii viu 
spiritul unei trupe? Care e relatia intre actorii care vin, cei 
care pleaca, cei care rämän? 

T.O.: La început de tot, eram o companie foarte tânără. 
Consideram că suntem încă în formare şi am sfârșit prin a ne 
forma singuri. Aşa se face că, după nouă ani, în 2008, Lars 
Eidinger a fost capabil să joace Hamlet. La început nu era. 
Poate că acum se face simţit pericolul unei prea mari 
virtuozitati sau perfectiuni sau chiar al unei sclerozări. Dar în 
primii zece ani a fost un proiect de formare. Mari regizori 
ne-au reproșat adesea acest lucru. Peter Zadek, de pildă, ne 
reproşa că dispunem de cel mai frumos teatru din lume, de 
grandioasa istorie a teatrului german, ba chiar mondial, dar 
că încă ne comportăm ca o companie de tineri. Se întreba 
cum se poate aşa ceva. Cu puţin timp înainte de moartea sa, 
am primit totuşi un fax de la el în care-mi cerea să lucreze cu 
minunata mea trupă... Astăzi există, bineînţeles, multi 
oameni care pleacă si alţii care vin. Situaţia e fluctuanta. 


G.B.: E ca fluxul şi refluxul... 

T.O.: Exact! Anne Tismer, de pildă, a stat cu noi opt ani, înainte 
să plece. Katharina Schutter, la fel. Nina Hoss a venit recent. 
Dar există şi actori care sunt cu mine de peste cincisprezece 
ani şi care sunt foarte importanţi pentru trupă. În spectacolul 
Căsătoria Mariei Braun, sunt doi: Thomas Bading, care juca 
deja în Shopping and Fucking, în 1998, şi Robert Beyer, care 
juca rolul principal în Chip de foc, in 1999. Si mai e si Ursina 
Lardi, cu care a fost coleg de promoţie la şcoala „Ernst 
Busch“. În același timp, vin mereu actori tineri, iar trupa de la 
Schaubuhne este în continuare foarte tânără. Am relaţii bune 
cu scoala „Ernst Busch, asa că pot urmări tinerele talente. 
Prefer să-i aduc pe aceşti tineri și să le dau șansa să devină 
vedete decât să invit celebrităţi din afară. Nina Hoss a venit 
in trupă din prietenie. Eram colegi la şcoala „Ernst Busch" 
Ea provine dintr-o familie puternic angajată social şi politic: 
tatăl ei era sindicalist, unul dintre întemeietorii Partidului 
Verzilor. Am participat împreună la luptele politice, iar ea s-a 


interesat mult de activitatea mea de la Baracke. I-am propus 


lui Thomas Langhoff s-o angajeze; asa a ajuns in trupa de la 
Deutsches Theater. Pe urma a facut cariera in teatru si film, i- 
am urmărit activitatea, iar ea a urmarit-o pe a mea. Era 
evident ca intr-o buna zi aveam sa lucram impreunä. Dec 
venirea ei nu se inscrie intr-o perspectiva de marketing sau 


intr-o politica de spectacole. 


G.B.: Antoine Vitez mi-a spus odata ca dorinta lui era sa creeze 
actori mai degrabă decât să moştenească actori. Si e 
interesant de amintit că atunci când a vrut să lucreze cu un 
star - Jeanne Moreau - proiectul n-a funcţionat din plin (La 
Celestine, în 1989). 

T.O.: Am lucrat cu multi actori cunoscuţi si, după o vreme, îmi 
dădeam seama că n-avem aceeaşi viziune despre teatru. Am 
lucrat foarte bine cu o mare vedetă, Gert Voss, decedat în 
2014. Între noi nu se punea problema să spunem: „Uite, Gert, 
tu ești vedeta generaţiei tale, eu sunt o vedetă mai mică a 
generaţiei mele, hai să facem ceva împreună ca sa ne crestem 
şansele de succes“. Gert şi cu mine eram amândoi pasionaţi 
de textele de teatru. Când ne întâlneam, puteam vorbi ore 
întregi despre piese. Cu cinci săptămâni înainte să moară, i- 
am făcut o vizită la Viena şi am discutat o grămadă de 
proiecte pe care voiam să le facem împreună. Când repetam 
Constructorul Solness de Ibsen, la Viena, în 2004, Gert 
cunostea pentru fiecare fraza a textului cinci versiuni diferite 
de traducere in germanä. Studia acasa cele cinci versiuni si pe 
urma venea la repetitie si facea propuneri. Era un mare 
specialist in Ibsen si totodata era si propriul sau dramaturg. 

G.B.: Există vreun lucru special pe care vrei să-l obţii de la 
actorii tai? Vazandu-ti spectacolele, am avut impresia sa 
actorii sunt interpretii personajelor si totodata sunt prezenti 
cu fiinta lor proprie. Am gasit si un epitet pentru a defini 
aceasta maniera de joc: actori nesupusi. Actori care expun in 
fata spectatorilor lupta lor cu personajele. 

T.O.: Travaliul meu cu actorii și interesul pentru acest travaliu 
au evoluat mult. Am cäpätat o mare fascinatie pentru 
personalitatile puternice pe scena. De altfel, asta se leaga 


foarte mult de Gert Voss. Întâlnirea cu el m-a facut să înţeleg 


ca atunci cand descoperi personalitati puternice, mari artisti, 
travaliul se transforma total. Lucrurile se petrec la fel si cu 
Lars Eidinger sau cu Nina Hoss. Eu sunt cel care-i urmeaza 
pe ei. Le urmez instinctele, impulsurile, preocupärile. Ceea 
ce ma intereseazä din ce in ce mai mult este arta 
momentului, in sensul ca incerc sa regasesc adevarul 
momentului pe scena. Augenblickskunst: arta clipei. Utopia 
este o intälnire adeväratä pe scenä, intre personaje, cand 
actorii, pornind de la ritmul scenei, de la situatie, de la 
bucuria de a fi pe scenă, uită că sunt pe scenă; atunci poate 
avea loc „adevărata“ întâlnire cu situaţia, cu partenerul, cu 
publicul. Totodată, e nevoie de un cadru, de esafodajul 
construit în timpul repetitiilor, pentru a atinge aceasta 
libertate a clipei in care actorul se află în respectiva stare de 
uitare. În prezent, în această direcţie merg cercetările mele. 

G.B.: Am văzut John Gabriel Borkman a lui Ibsen, care 
spectatorilor nu le-a prea plăcut. 

T.O.: Știu... 

G.B.: Ce m-a sedus în acest spectacol a fost impresia de a asista 
la desăvârşita măiestrie a actorilor, care însă nu se etala ca 
atare. Iesind de la spectacol, mi-am spus că a fost ca si cum 
pe scenă am fi avut Filarmonica din Berlin! Era teatru 
perfect, fără ca perfecțiunea să fie afişată. Ea nu avea niciun 
fel de virtuozitate, era mai presus de orice o... împlinire. 

T.O.: Trebuie știut mai întâi că fiecare reprezentaţie e foarte 
diferită. Asta se leagă de valoarea celor trei protagonişti, 
monștri sacri ai scenei: Angela Winkler, Kirsten Dene și Josef 
Bierbichler. Toţi trei caută arta clipei. Dacă pe scenă nu se 
petrece nimic, nu se apucă să forțeze. Există, deci, riscul unui 
eşec sau şansa unor momente sublime! În spectacolul ăsta 
am avut impresia că cei trei actori reprezentau trei mari 
tradiţii din școlile de joc ale teatrului german. Si mi-a venit 
greu să înțeleg cum să unesc aceste trei tradiţii. Josef 
Bierbichler este total independent, face parte din generaţia 
lui Herbert Achternbusch, Christoph Marthaler, Werner 
Herzog, Bernhard Klaus Tragelehn; un amestec între 
obscurul anarhism bavarez si teatrul foarte angajat din fosta 


RDG. La asta se adauga respingerea tonalitatilor false pe 
scena: e un actor care prefera sa nu fie auzit decat sa fie auzit 
prea tare. Angela Winkler insa a lucrat mult cu Peter Zadek, 
care i-a lasat o mare libertate pe scena; este, deci, si genul de 
personalitate total independenta si imprevizibila. In sfarsit, 
Kirsten Dene provine din scoala lui Claus Peymann, unde 
totul e bine fixat si prevazut dinainte. 

G.B.: Ce spui imi confirma impresia ca am asistat la prestatia 
unei orchestre... 

T.O.: Da, numai că unul canta jazz, iar ceilalți doi, muzica 
simfonică. Dar sunt toţi mari soliști! 

G.B.: Apropo, e un lucru care revine deseori în spectacolele 
tale: prezenţa muzicantilor pe scenă. Vrei să obţii un plus de 
energie prin interpretarea live pe scenă? 

T.O.: Explicaţia tine de mai multe lucruri. Mai întâi, pentru 
mine, muzica merge firesc cu teatrul. Cele mai importante 
experienţe pe care le-am avut ca spectator şi ca fiinţă umană 
aveau acompaniament muzical. Când eram mai tânăr, am 
făcut eu însumi muzică: eram basist într-un grup de muzică 
experimentală. Muzica joacă un rol foarte important in - 
spectacolele mele, fie cä muzicantii sunt prezenti pe scena 
sau nu. Am fost marcat in mod deosebit de doua evenimente. 
Primul a fost spectacolul The Law of Remains al regizorului 
iraniano-american Reza Abdoh, in care muzica juca un 
rol extrem de important. Al doilea au fost spectacolele 
Gaudeamus si Claustrophobia ale lui Lev Dodin, in care 
tineri studenti cantau si faceau muzica pe scenä. Ma 
pasioneaza, de asemenea, travaliul lui Vsevolod Meyerhold, 
care a evocat deseori ansamblul actiunilor scenice ca 
partitură muzicală. Textul, miscarea actorilor, rolul 
decorurilor, al costumelor, al recuzitei... toate astea creează o 
partitură. Asta caut şi eu. 


G.B.: Ce nu-ţi place, ce eviti la actorii cu care lucrezi? De 
exemplu, Jean-Luc Godard spunea o frază devenită celebră: 
„Nu-mi place teatrul, fiindcă actorii vorbesc tare“. 

T.O.: Nici mie nu-mi place asta. Nu-mi place declamarea. Nu- 


mi plac melodiile false care se vor a fi poetice. Nu-mi place 


falsul intimism. Poti sa cazi in tonalitati false si fara sa 
vorbesti foarte tare. E simplu: nu-mi place nimic din tot ce le 
place spectatorilor „normali“: falsa teatralitate, viaţa falsă pe 
scenă, actorii care urlă. Există aici o mare neînțelegere: 
anumiţi actori confundă faptul de a fi pe scenă cu o stare de 
isterie sau de catatonie, cu emoţii forțate, cu un fals 
dramatism. 


REALISMUL ȘI DESCHIDEREA LIMITATĂ A 
CLASICILOR 


G.B.: La susținerea tezei de doctorat a lui Jitka Goriaux 
Pelechovâ:, consacrată teatrului tau, un universitar german te 
ataca cu violență pentru importanța pe care o acorzi 
realismului. De unde provine acest refuz al realismului în 
teatrul german? Realismul pe care-l propui tu este extrem de 
complex, n-are nimic din realismul unui proces-verbal, 
nimic descriptiv. 

T.O.: În Germania, refuzul ăsta este general. În cercetarea 
teatrală universitară din Germania există o direcţie 
importantă, poate singura: cea legată de postdramatism și de 
performance. Gândirea asta provine, după părerea mea, 
dintr-o înțelegere greşită a poststructuralismului şi 
deconstructivismului francez. Si dacă e atât de puternică in 
mediile universitare germane este pentru că reprezintă 
pentru cercetătorii fenomenului teatral o ocazie de a deveni 
filozofi. Nu-i mai interesează actorii, piesa, regia, tratează 
doar despre dimensiunea metateatrală a evenimentului. 
Bineînţeles, discursul universitar devine astfel mai avântat. 
Rezultatul este că orice discurs dramatic şi realist devine 
extrem de suspect, fiindcă reprezintă teatru făcut „simplu“: 
in care există dialog, personaj, conflict, situaţie scenică. Iar 
asta nu-i interesează pe universitari; ei preferă să se 
concentreze pe dubla prezenţă a actorului si personajului. 
Și se dau în vânt după toate spectacolele care scot în evidenţă 
prezența performerului. Cred că teatrul realist şi dramatic, 


aşa cum îl fac eu, li se pare prea banal. Dar eu sunt de părere, 


dimpotriva, ca teatrul meu reprezintä o abordare umila, 
fiindcă eu nu ştiu dinainte - înainte de a intra in sala de 
repetitii - care va fi manifestarea estetica. 

G.B.: In acelasi timp, descopar o apropiere intre teatrul tau si 
cel al lui Patrice Chéreau, in care actorii sunt extrem de 
prezenti, pana la incandescenta, dar in acelasi timp spun o 
poveste. O poveste care poate fi scenic urmäritä, ceea ce e 
exclus in teatrul postdramatic. 

T.O.: Absolut. Ca să fiu sincer, discursul asta mă cam 
plictiseste. Sunt omul de teatru care sunt si nu pot sa fac 
altceva. Fac ceea ce vreau si simt că trebuie să fac. E o mare 
cinste să fiu comparat cu Patrice Chereau. Dar nu pot face eu 
însumi comparatia. Eu sunt mereu în căutarea propriilor 
mele forme de expresie şi a propriilor mele mijloace. Dacă 
mă ocup prea mult de acest discurs, înnebunesc. N-am 
impresia că mai există astăzi multi critici sau cercetători 
capabili să descrie în amănunt travaliul unui actor pe scenă. 
Ei nu înţeleg că există un personaj si un actor; nu vor să 
vorbească decât despre actor. Există un actor şi există mii de 
feluri de a juca un personaj. A fi capabil să descrii arta 
actorului confruntat cu personajul său e pentru mine cea mai 
mare îndatorire a criticilor şi cercetătorilor de teatru. Dar 
asta e atât de greu, încât preferă să abordeze problema 
tangential şi să vorbească de concepte! 

G.B.: Krystian Lupa utilizează aici o minunată metaforă. El nu 
vrea să vorbească nici de identificare, nici de distantare; 
spune că el caută „dansul actorului“ cu personajul său. Iar in 
dans eşti când mai aproape, când mai departe... de partener. 
Niciodată la aceeaşi distanţă. Metafora lui Lupa sugerează 
mobilitatea raportului. In Hamlet, läsai să se vadă acest dans: 
intre Hamlet si Lars Eidinger, în prim-plan apărea când unul, 
când celălalt. Cum îţi alegi operele, în funcţie de actori, de 
aşteptările tale, de universuri? 

T.O.: Până acum, alegerile tin seama mai ales de actorii cu care 
lucrez - caut piese pentru ei. Am o listă de vreo cincisprezece 
piese pe care le-aș putea pune în scenă imediat: sunt trei 
piese de Moliere pe care vreau să le fac, încă două de Ibsen, 


cel putin cinci piese de Shakespeare... Nu m-am apropiat 
inca serios de universul lui Schnitzler, de Cehov, desi am 
făcut totuşi Pescărușul în 2013, în Olanda (la Toneelgroep), 
şi, în 2016, la Théâtre de Vidy din Lausanne. Problema care 
se pune e mai degrabă ordinea în care le voi face. Sunt 
intotdeauna şocat când studenţii mei de la regie nu știu ce 
piesă și nici măcar ce autor să monteze. Eu, în schimb, sunt 
sigur că nu voi reuşi sa pun în scenă în întreaga mea viata 
toate piesele pe care mi-ar plăcea să le montez. 

G.B.: E mai bine aga. 

T.O.: Da, dar doare. Visez să fac într-o zi Faust de Goethe, dar 
mi-e teamă că n-o să reuşesc, fiindcă sunt prea multe piese 
pe care ar trebui să le fac înainte! Poate că o să încep să lucrez 
iarăși cu un autor contemporan. Deci, în general, alegerea o 
fac pentru actori. Pentru ei şi sunt aici, e simplu. Sunt aici 
pentru ca ei să apară cât mai bine cu putinţă. Caut, deci, cele 
mai bune piese, cele mai bune roluri pentru ei. 

G.B.: Ştiai că Meyerhold voia să i se scrie pe piatra de 
mormânt: „Aici zace Meyerhold, care n-a pus niciodată în 
scenă Hamlet“? 

T.O.: Mă bucur că am făcut Hamlet, că m-am eliberat de 
datoria asta. În acelaşi timp, aş putea face încă trei montări 
diferite, imediat. Cu maximă plăcere, dragoste și pasiune. 

G.B.: În S/Z, Roland Barthes scrie despre nuvela Sarrasine a lui 
Balzac că, spre deosebire de ce credeau avangardistii, clasicii 
nu dispun de o „deschidere nelimitată“, ci de o „deschidere 
limitată”. Nici tu nu-ţi iei o libertate absolută fata de 
materialul dramatic. Spectacolele tale confirmă afirmaţia lui 
Barthes. 

T.O.: Mi se pare extraordinară ideea asta. Cand mă apropii de o 
piesă, îi caut palpitul. Sunt convins că în interiorul fiecărei 
piese există o inimă care bate. Si poate că marile texte clasice 
au mai multe inimi. În Hamlet există poate patru sau cinci. 

G.B.: Asta spunea şi Barthes. Alegerea e posibilă, dar e limitată. 

T.O.: Sunt de acord. Acestea fiind zise, alţii ar putea găsi, 
eventual, multiple alte versiuni. Dar, în ce mă privește, aș 
putea face cinci spectacole cu Hamlet - nu mai multe! 


G.B.: Cand privesc spectacolele tale, am impresia ca vad in 
acelasi timp un teatru de arta si un teatru de atitudine. Nu un 
teatru de atitudine directa, dar nici un teatru de arta suficient 
sieşi, care vrea să se arate in perfecțiunea sa. E prezentă aici o 
impuritate care fascinează; ea face din teatrul tău o expresie 
foarte pertinentă a raporturilor dintre scenă şi publicul aflat 
in contact direct cu ea. 

T.O.: Mi-e greu să-mi închipui o reprezentaţie in care nu 
înţeleg de ce se urcă actorii pe scenă si de ce face regizorul ce 
face. Trebuie să existe întotdeauna o necesitate. E un lucru 
inscris în adâncul artei teatrale. Această artă este o revoltă 
impotriva deceptiei de viata, născută din indignarea de a te fi 
născut. 

G.B.: Cioran vorbeşte despre „neajunsul de a te fi născut. 

T.O.: Cioran vorbeşte despre neajuns, eu vorbesc despre 
indignare. Fiindcă suntem confruntati cu întrebări grele, fara 
ca nimeni sa ne întrebe dacă vrem să fim confruntati. 
Suntem confruntati în primul rand cu faptul că suntem 
muritori: o să murim, totul se va sfârși. Asta e oroarea 
absolută! Pe care trebuie s-o infrunti. Tragedia, durerea sunt 
prezente încă de când ne naștem. Pe urmă, există atâtea alte 
motive de a ne pierde minţile, de a deznadajdui. Există 
realitatea socială, realitatea politică, nedreptatea, există astăzi 
o bogăţie perversa si în acelaşi timp o sărăcie cumplită, nu 
numai pe alte continente, ci chiar în Germania de azi. Sunt 
lucruri care mă deprimă total. Hamlet o spune în celebrul 
său monolog, „a fi sau a nu fi“: citează toate lucrurile care-l 
deprimă. Si unul dintre ele e reprezentat de chinurile 
dragostei neimpartasite. Este o durere, o tragedie absolută! Şi 
impotriva ei nu putem face nimic. Politica şi angajamentul 
social nu pot schimba nimic: lucrurile vor rămâne 
intotdeauna la fel. Ca să nu mai vorbim de catastrofe sau de 
accidente rutiere, astea-s altceva. Într-o lume ca asta, trebuie 
să te revolti, iar teatrul este unul dintre instrumentele acestei 
revolte. Fiindcă este o artă a conflictului. Să ne uităm la 
tragedia greacă, sunt conflicte care nu vor putea fi rezolvate 
niciodată. Sunt dileme: cine are dreptate, Creon sau 


Antigona? Amândoi, bineînţeles! Si, într-o buna zi, daca vom 
fi inspirați, vom reuși, poate, să trăim această contradicţie. 
Teatrul este cu necesitate o artă de atitudine. Asta vreau cu să 


văd când merg la teatru. 


TEATRUL SI FRICA 


G.B.: Initial, propusesem pentru aceasta carte titlul - pe care 
nu l-ai refuzat în primă instanţă - Teatrul, un erou al 
timpului nostru, pornind de la o celebră operă a lui 
Lermontov. Crezi că există o dimensiune eroică în revolta din 
teatrul tău? 

T.O.: Trebuie spus mai întâi că teatrul nu merită să fie eroul 
timpului nostru. N-a făcut nimic pentru asta. Dimpotrivă, a 
făcut totul ca să-şi înceteze existenţa. Și-a părăsit izvorul vital 
şi esenţial care sunt actorii, arta actorului nu mai e 
importantă astăzi. Teatrul a făcut deci totul ca să nu fie un 
erou al timpului nostru. Dar, totodată, societatea a făcut totul 
pentru ca teatrul să devină eroul timpului nostru, fiindcă el 
este ultimul loc al unei adevărate libertăţi. Toate celelalte 
media se află în mâinile marilor case de producţie, în vreme 
ce teatrul subventionat poate fi încă un loc în care poţi să 
visezi şi să fii liber. În societatea noastră au loc din ce în ce 
mai puţin întâlniri adevărate între oameni. Am cunoscut pe 
cineva care mergea în fiecare seară la teatru cu tatăl sau, mare 
amator al acestei arte; mergeau la Berliner Ensemble, la 
Deutsches Theater... Fata era total deprimată. Când avea 
şaptesprezece sau optsprezece ani, tatăl i-a propus să meargă 
la Schaubihne să vadă Hedda Gabler. Brusc, a descoperit 
ceva ce nu vedea la televizor, pe Internet, în cărţile despre 
teatru. Ceva care a făcut-o să trăiască din nou. Asta, graţie 
tridimensionalitatii scenei, unde reprezentatia e reală. Într-o 
lume dominată de virtual, te pomenesti dintr-odată in fata 
unei reprezentatii reale si virtuale totodata. Asta e 
frumusetea teatrului in lumea de azi, care ne pune mereu in 


fata media bidimensionale. 


Am propus titlul Teatrul si frica din doua motive. Mai intai, 
fiindcă teatrul meu, la nivelul conţinutului pieselor sau al 
naraţiunii, se ocupă mult de frica tot mai mare din societatea 
noastră occidentală supusă constrângerilor, mai ales după 
11 septembrie 2001, după criza financiară mondială și criza 
economică din 2008. Trăim un moment istoric, fiindcă, 
pentru prima oară, generaţia noastră nu va dispune de 
aceeaşi bogăţie ca generaţia părinţilor noştri. Clasa de mijloc 
e confruntată cu decăderea socială si asta creează spaime! 
Societatea noastră, mai ales societatea germană, este o 
societate plină de spaime. Si asta şi face să funcţioneze 
Germania! Să ne gândim la „pacea socială“ dintre uniunile 
sindicale si patronat: e un sistem bazat pe frică. Patronii 
spun: „Dacă faceţi grevă sau aveţi revendicări sociale prea 
mari, plecăm din Germania, ne ducem în România sau în 
China si o să fiți în rahat“. Aşa că sindicatele sunt silite să 
accepte condiţii sociale foarte proaste! Si frica domneşte si în 
teatru. Du-te într-o sală de repetiţii sau în bufetul oricărui 
mare teatru german: domneşte frica. Pe de o parte, fiindcă 
există încă teama de regizorul tiranic, dar şi fiindcă frica face 
parte integrantă din teatru. A urca pe scenă presupune să-ţi 
stăpânești tracul. Si de asta sunt admirati actorii, fiindcă au 
curajul să se lase priviţi în fragilitatea lor, cu spaimele lor, cu 
trupurile şi sufletele lor. Sunt gata să arate toate astea 
celorlalți. 

G.B.: Există o celebră frază a lui Sarah Bernhardt: „Actriţa asta 
tânără e asa de proastă, că nici măcar trac nu are!” 

T.O.: Un bun regizor trebuie să-și poată ajuta actorii să-şi 
depășească tracul, să-şi uite spaimele în sala de repetiţii. 
Trebuie să produci o atmosferă creatoare în pofida tracului, 
să uiţi chiar că eşti pe scenă. Ideea lui Meyerhold cu partitura 
muzicală tine de nevoia de a-i găsi actorului un obiect pe 
care să se poată concentra: trebuie să fac asta, pe urmă un 
pas încolo, pe urmă mă aşez etc. Când e concentrat pe 
acţiuni, uită de frică. Toate metodele marilor regizori din 


istoria teatrului sunt, în fond, metode de combatere a fricii. 


3 Le Theätre de Thomas Ostermeier, Etudes theätrales 58, Louvain- 
la-Neuve, 2013. 


UN REALISM ANGAJAT 


TEATRUL IN EPOCA ACCELERARII SALE 


Das Theater im Zeitalter seiner Beschleunigung este una - 
dintre primele conferinte publice ale lui Thomas 
Ostermeier. Ea a fost susținută pe 20 mai 1999, imediat 
după numirea sa ca director artistic la Schaubühne de la 
Berlin, în cadrul unei serii de comunicări prilejuite de 
expoziţia Secolul al XX-lea. Arta în Germania, de la 
muzeul Hamburger Bahnhof din Berlin, si a fost publicată 
in revista Theater der Zeit, iulie-august 1999. Textul a 
apărut, de asemenea, în 40 Jahre Schaubühne 1962-2002, 
editura Theater der Zeit, Berlin 2002. 


Toate schimbările esenţiale efectuate de reformatorii 
teatrului din secolul al XX-lea au reprezentat tentative de 
reactivare a legăturii ombilicale dintre teatru și realitate. În 
majoritatea cazurilor, schimbările s-au produs graţie 
perspectivei oneste şi realiste a autorilor. În fond, toate aceste 
batalii vizau instaurarea unui nou realism scenic. Cehov şi-a 
găsit regizorul în Stanislavski, un regizor rareori iubit cu 
adevărat, un regizor al nefericirii şi plictisului de care suferea 
țăranul rus, iar Meyerhold și-a găsit drept autori pe Erdman și 
Maiakovski, cel din urmă în calitate de scriitor zugrăvind fără 
complezenta nedreptatea birocraţiei sovietice. 

Teatrul epic al lui Brecht și îndeosebi piesele sale didactice 
(die Lehrstiicke) urmăreau țeluri noi, cum ar fi acela de a-i 
învăța pe oameni să se comporte în contextul luptei de clasă; 
totuși, in acest cadru, Brecht trebuie evidenţiat drept cel care, 
între altele, a ridicat un monument artistului anarhist si 
antisocial, care n-a încetat să-i analizeze la sânge pe micii- 
burghezi ce nu cunoșteau limite: el a dat glas de timpuriu acelei 
Germanii blestemate care mai târziu l-a împins la exil. Autoarea 


Marieluise Fleifser a dat glas oamenilor din provincia bavareza, 
iar continuatorii ei, Kroetz si Fassbinder, au urmat aceasta 
traditie, abordand alte lumi ale asa-zisilor oameni marunti. 

Astazi, avem nevoie de un nou realism. Cine face teatru azi? 
Pe cine intälnim la concursurile de admitere in scolile de 
teatru? Pe copiii rasfatati ai clasei de mijloc care cauta in show- 
business un lucru pe care realitatea sterila din Republica 
Federală li l-a ţinut ascuns. Numărul candidaţilor creşte an de 
an. Suntem gata să acceptăm psihologia de doi bani a oricărui 
profesor frustrat drept criteriu al artei teatrale. Sentința: „Să ştii 
că aici nu m-ai convins!“ provoacă la aceşti nefericiti nesiguri 
pe ei crampe psihopatologice, pauze pline de semnificaţie, în 
timpul cărora simt Dumnezeu ştie ce, în loc să se lase în voia 
unei muzicalitäti şi a unei luciditäti uşoare și limpezi, care, la 
drept vorbind, iau naștere din suferință. A căuta un 
contrapunct care să facă reprezentabila situaţia si să-ţi permită 
totodată să trăieşti emoția e un lucru întotdeauna paradoxal. 
Dar e un lucru ce nu li se poate reproşa actorilor, care — ca 
ultimă verigă a unui lant — sunt socotiți datori să salveze de la 
prăbuşire sistemul german al teatrelor municipale. Un sistem 
care, după triumful definitiv al regizorului din anii 70, n-a mai 
evoluat decât în jurul lui însuși, considerându-se unic punct de 
referinţă pe sine însuşi, nemaidepinzând decât de el însuși. De 
două ori i-a fugit pământul de sub picioare: mai întâi pământul 
realităţii exterioare, apoi al propriei sale realități. Cu urmări 
pentru definirea sau, mai bine zis, pentru supraestimarea 
rolului acestui sistem, care a devenit tot mai marginal, pe 
măsură ce titanii montărilor deveneau tot mai mari, mai 
megalomani şi mai lipsiţi de măsură în supraestimarea pe care 
şi-o acordau. Si totuși, sarcina lor constă doar în a da o mana de 
ajutor autorilor ca să iasă în lume, să-și facă auzit glasul în 
rândul publicului, nu să se interpună între ei. 

Suprematia regizorilor a avut drept consecinţă excluderea 
autorilor din teatru. „Adevărat“ regizor era doar acela care 
monta clasici. Chiar si astăzi, reprosul zdrobitor pe care un 


critic îl poate face unui regizor este de a fi pus în scenă un text 


ilustrându-l pur si simplu. Este ceea ce i s-a întâmplat in 1998 
lui Peter Zadek cu montarea germană a piesei Purificare de 
Sarah Kane. 

Nu trebuie să ne mirăm deci că tinerii autori dramatici 
germani au rămas în umbră. Ei au ajuns lipsiţi de sprijin și de 
provocări. Era un cerc vicios: nimeni nu voia să le pună în 
scenă textele si nimeni nu voia să scrie pentru tinerii regizori și 
pentru actorii lor. Evoluţia aceasta a condus inevitabil la criza 
declanşată după moartea lui Werner Schwab şi a lui Heiner 
Müller, la mijlocul anilor '90, si după plecarea lui Botho Strauß 
și Peter Handke către alte zări. lar când bătrânii titani ai regiei 
şi-au pierdut suflul, teatrul era pretutindeni în criză, mai puţin 
la Volksbühne al lui Castorf. Ce-i de făcut? 

Criza dramaturgiei germane contemporane survenită după 
moartea lui Heiner Muller şi a lui Werner Schwab este o criză a 
conţinuturilor, a formei si a telurilor pe care şi le-a stabilit 
singură. Această criză reflectă propria noastră societate: 
societatea occidentală prosperă a învingătorilor comunismului, 
care nu mai aspiră să cunoască și să analizeze nefericirea şi 
captivitatea în care trăiesc mulţi oameni, să schimbe și să 
depășească această situaţie. Este o criză a politicii, care-și vede 
doar de treburile cotidiene, când nu poartă război. 

Cei mai multi nu-și dau seama de nefericirea şi captivitatea 
în care sunt ținuți de lumea bogată si îngheţată a capitalismului 
global si neoliberal. Ca individ, omul isi este suficient sieşi, 
mulțumit de a fi angajat cu timp de muncă partial, mereu 
disponibil și docil, din teama de a nu fi exclus din comunitatea 
consumatorilor, singura comunitate care mai există încă. 
Libertatea înseamnă a avea timp liber, iar fericirea, a nu avea 
ghinionul să fii sărac, lipsit de un loc de muncă şi de un 
adăpost. Comunitatea şi solidaritatea nu mai există ca idealuri 
la care aspiră individul emancipat. Dar dorinţa unei 
colectivități înţelese ca o comunitate de oameni liberi, 
responsabili si de sine stătători continuă să existe, chiar dacă se 
prostituează sub forma lucrului în echipă menit să sporească 
productivitatea. Cine nu mai vrea să tolereze acest abuz trebuie 
să se gândească la o schimbare fundamentală a acestei societăți. 


Este o datorie a teatrului inca din Epoca Luminilor — aceea 
de a acţiona pentru eliberarea omului, de a trezi și ascuti 
conștiința în fata nefericirii si captivitätii în care trăiesc 
indivizii şi anumite grupuri de excluşi. Lucru valabil si pentru 
secolul nostru, pentru o societate cum e cea a Germaniei de 
Vest, care crede că şi-a atins țelul prin sistemul ei politic, „cel 
mai putin rau’, al democraţiei reprezentative şi al economiei 
capitaliste. Asta înseamnă că trebuie să vorbim din nou despre 
declinul individului si al societăţii, al lumii si al vieţii, astăzi, 
aici şi acum. Veşnica reîntoarcere a clasicilor morti-vii nu 
împlineşte această datorie, iar învierea lor are loc mult prea rar. 

În acest moment istoric, când analiza condițiilor sociale a 
devenit vagă şi inutilă — pe scurt, când gândirea unei alternative 
a devenit imposibilă -, teatrul, nemaiputând fi tărâmul 
infruntarilor ideologice de ieri, fie devine plângăcios, fie cade in 
cinism, fie isi pierde actualitatea. Teatrul politic al generaţiei de 
la 1968 a murit. Această clasă liberală, educată și destupată la 
minte va muri odată cu teatrul clasicilor actualizati, 
gastronomic şi caldut, destinat degustatorilor rafınati şi educați 
care nu se vor mai omori după un aperitiv prea picant sau prea 
exotic. 

Dacă nu cumva merg cu mămica şi tăticul la teatru, membrii 
viitoarei generaţii au deja de multă vreme abonamente la 
cinematograf, unde mă duc și eu când vreau să învăţ ceva 
despre viaţă. Aici trăiesc experienţe capabile să pună sub 
semnul întrebării felul în care îmi duc viaţa, care mă îndeamnă 
să gândesc altfel, să judec altfel, să actionez altfel, să trăiesc si să 
fiu altfel... O lume cu totul nouă mi se deschide înainte, fiindcă 
cineva mi-o arată aşa cum n-am văzut-o încă niciodată. 

Dar filmele bune devin tot mai rare, iar cinematografele, ca 
loc al relaţiilor sociale, se transforma in multiplexuri. 
Cinematograful se supune legilor pieţei, ca toate artele culturii 
pop, a cărei forță subversivă a fost pusă la îndoială de Diedrich 
Diederichsen atunci când şi-a luat adio de la centrul Berlinului 
în Lungul drum spre Centru: 

Părea că artiştii şi boemii vor putea trăi o sărbătoare 
nesfärsitä în imensele ruine ale unei lumi pustiite, cu chirii 


modice, avand un soi de simpatie limitata, dar certa fata de 
acest sistem devastat, dar cel putin anticapitalist. Vast 
territories. Noaptea, totul era amplificat. Apareau miscari 
noi si sunete noi in spaţii cu funcţii deturnate — ca sali de 
dans, de pildä - pentru a concentra la un loc mai multe 
perioade istorice si mai multe diferente decät pe vremea 
targurilor de arta alternativa si a altor manifestäri 
organizate pe ruinele fordismului occidental, cum a fost, la 
noi, cazul orasului Koln. 

Fireste, aceste teritorii au fost prinse in obisnuitul cleste 
alcätuit din stat si economie: reprimarea si reabilitarea 
zonei. Casele ocupate de oamenii fara adapost au fost 
evacuate, spatiile aflate in aer liber au fost declarate „locuri 
periculoase“, iar forţele de ordine au fost dublate de agenţi 
de pază privaţi, însoţiţi de câini si investiti cu puterea de a 
alunga toate persoanele nedorite din staţiile de metrou si 
din spaţiile deschise. În schimb, direcţiile noii normalizări 
au fost proclamate si legitimate de trei ori: de către stat, de 
către administraţia noii capitale şi de noile condiţii ale 
globalizării şi capitalismului mondial. Câinii şi stăpânii lor, 
componentă dintotdeauna importantă la Berlin, domină 
oraşul. Marile piete si nodurile marilor artere de 
circulaţie - adică tot ce oferea, prin contingentä sau ca 
efect al hazardului, sentimentul posibilităţilor nelimitate 
într-un mare oraş — au fost puse sub supraveghere specială. 

Acest aspect represiv al normalizării se opunea datelor 
cosmopolite, transparente şi multicolore ale gastronomiei 
care ajunsese recent la modă în Centru. Oamenii curati, 
care nu se drogau şi nu aveau firimituri în barbă, puteau 
sta pe loc şi scorni idei stupide pentru cine ştie ce flyer. Tot 
ce purta marca noilor forme de viata, aprobate si validate 
internaţional în reportaje din revista Max și de către o 
Europă aliniată la Newsweek, trebuia arătat şi putea fi 
exploatat. 

Diederichsen isi încheie ideea ceva mai jos cu următoarea 
întrebare: „Cum ar putea un mod de a gândi şi de a trăi aflat în 


opoziţie cu această societate să se elibereze de gândirea 


sablonarda si de compilarea datelor, specifice teoriilor 
conspirationiste şi consemnării tendinţelor, pentru a accede în 
sfârşit la un realism adecvat?“ 

Teatrul trebuie să se elibereze de dorinţa de a fi mereu de 
partea cea bună, trebuie să înfrunte realitatea. El este cel mai 
vechi mijloc de analiză artistică a lumii în care trăieşte fiinţa 
umană, menit să exprime receptarea lumii (a realităţii). Pentru 
această analiză, el trebuie din când în când să îndure realismul, 
spunând iar şi iar povești despre cruzimea lumii şi despre 
victimele ei. Cel care face legătura între teatru şi lume este 
autorul. Linia tradiţiei realismului angajat în dramaturgia de 
limbă germană e clară si puternică: Biichner, Toller, Horvath, 
Brecht, Fleißer, Fassbinder, Strauß, Sperr... 

In contextul in care „drama de idei“ germană (Ideendrama) 
se invärte in jurul unor ideologii präfuite, produce sufocante 
balarii de baltä, e atipitä intr-un nombrilism inalt intelectual, 
masturbändu-se dintr-o vanitoasä dragoste pentru limbă, 
lipsită de idei si dorinţe sau pur si simplu inofensivă, avem 
nevoie de noi autori care deschid ochii şi urechile către lume şi 
către poveştile ei incredibile, ascutindu-si privirea şi auzul. 
Autori care fac să se audă glasuri nemaiauzite, care creează 
personaje si ființe umane nemaivăzute, inventează conflicte ce 
tratează probleme nemaigândite şi cadre ale unor povești 
nemaipovestite. Explozia unor realităţi diferite — ale aspectelor 
lumii si ale formelor de viata -, legată de prăbuşirea marilor 
ideologii şi a taberelor politice, nu se poate reflecta decât în 
diversitatea perspectivelor asupra lumii si a schițelor ei oferite 
de diferiți autori. 

Realismul nu e simpla reprezentare a lumii așa cum o vedem. 
Este o perspectivă asupra lumii, o atitudine care invită la 
schimbări, născută dintr-o suferinţă şi dintr-o lezare, care 
devine impuls de a scrie si îşi poate lua revanșa asupra cecitatii 
şi stupiditatii lumii. Atitudinea realismului este de a încerca să 
redea lumea aşa cum e, şi nu asa cum ni se prezintă, de a 
încerca să surprindă realităţile si sa le reconfigureze, sa le dea 
forma. Aceasta atitudine vrea sä provoace uimire in fata 
lucrurilor recunoscute. Ea prezinta procese, adica actiuni cu 


urmäri, cu consecinte. Acesta este caracterul implacabil al 
lumii, iar cand acest caracter implacabil urca pe scenä, ia 
nastere drama. Sarah Kane s-a batut pentru acest caracter 
implacabil. Viaţa obişnuită e implacabilä - contează prea putin 
felul în care se accelerează, se dezintegrează şi se risipește. 
Individul suferă, chiar dacă subiectul nu este, hai să zicem, 
decât construit şi lipsit de miez. Omul suferă dacă nu reuşeşte 
să se lase în voia visurilor sale sau se minte pe sine. Miezul 
realismului este tragedia vieţii obişnuite. 

E o mare artă să dai glas vieţii cotidiene, să-i conferi un 
limbaj. Eu nu vreau să văd în personajele dramatice dexteritatea 
artistică și literară a unui autor. Vreau un limbaj necesar și 
indispensabil pentru personaj și pentru istoria sa. Un limbaj 
creat pentru actorii de pe scenă, aflaţi în slujba acestor 
personaje şi a istoriei lor, pe care vor s-o transmită publicului. 
Există autori capabili să confere un limbaj celor care n-au mai 
fost niciodată pe scenă, fără să se blocheze într-un soi de 
naturalism sau de repertoriu de imagini standard. Odată cu 
personajele lui Werner Fritsch, Marius von Mayenburg, David 
Gieselmann și Andreas Laudert, pe scenă urcă oameni extrem 
de obișnuiți, nelipsiti însă de poezie: copii din clasa de mijloc, 
gardieni din cartiere mărginaşe, eroi ai micilor orașe din 
Oberpfalz şi din Südhessen. Deoarece limbajul lor e credibil, 
visurile lor capătă aripi, iar eșecurile — tragice sau comice — 
devin demne de a fi povestite. 

Așa stând lucrurile, teatrul nu trebuie să refuze realitatea - 
accelerării: el o exprimă fie în contrapunct, printr-o încetinire 
extremă - magistral propusă de Marthaler -, fie printr-o 
tentativă de a spori viteza dramaturgiei pieselor, rapiditatea şi 
densitatea jocului actorilor. 

Pentru a ne satisface capacitatea de percepţie, condiţionată 
de film şi de televiziune, naraţiunea poate şi trebuie să se 
accelereze şi să devină mai complexă. Exigenta unui nou 
realism al conţinutului nu priveşte o convenţie legată de forma 
naraţiunii. Filmul, televiziunea şi clipul video oferă un model 


pe care nu-l putem ignora nepedepsiti. Publicul este astăzi mai 
inteligent si mai capabil să priceapă poveştile. La teatru vine 
astăzi prima generaţie care a crescut cu televiziunea. 

Narațiunea  filmică, montajul si elipsa trebuie să se 
radicalizeze si mai mult în teatru - de pildă, printr-o 
dramaturgie arbitrară a întorsăturilor absolut neaşteptate, într- 
o succesiune rapidă de apariţii și disparitii, de personaje fara 
(pre)istorie, care nu se justifică, de tipuri care nu pot fi 
descoperite şi apreciate decât prin cunoașterea diferitelor 
genuri ale culturii populare şi a celei asociate tipologiei marilor 
oraşe — maximum de acţiune urmat de un moment de calm, 
cand o istorie realistă poate deveni magică, transformându-se 
în jubilatie metafizică. 

Prin viteza naraţiunii şi a jocului cerut actorilor, Disco Pigs* 
de Enda Wlash, de pildă, reclamă o accelerare pe care adesea 
spectatorii in vârstă nu reușesc s-o urmărească, in timp ce 
tinerii abia atunci încep să se simtă bine și să înţeleagă despre 
ce e vorba. Ritmul clipurilor e transpus în jocul accelerat al 
actorilor. Enda Wlash lasă această responsabilitate la latitudinea 
actorilor. Accelerarea cere un nou tip de actor, mai precis un 
interpret - nu un mijloc străin teatrului: film, video, proiecţie -, 
care să ştie să acumuleze şi să reproducă în staccato lovituri de 
teatru și emoţii, mereu distanțat şi calm, dar niciodată rece în 
raport cu jocul; care să aibă virtuozitatea şi rapiditatea unui 
grup de hardcore american. 

Penultima piesă a lui Sarah Kane, Lipsd®, reclamă şi ea 
muzicalitate: o partitură pe patru voci, care urmează principii 
muzicale pentru a vorbi despre experienţa a patru ființe umane 
cu dorința lor de dragoste neîmplinită în această lume, fără a 
trebui să dea seamă de dezvoltarea psihologică. Piesa se joacă, 
de fapt, cu adevăratele experienţe ale spectatorilor așa cum ai 
cânta la un instrument; e aproape abstractă ca formă si teribil 
de concretă ca efect - ceea ce reprezintă de obicei privilegiul 
muzicii. 

Aici, actorul se adresează direct publicului, aici se schimbă 
formele narațiunii epice de azi, care țin seama de situația de 
bază a teatrului: un actor stă în picioare pe scenă si, prin 


intermediul personajului său, spune o poveste publicului. În 
sfârșit, realismul pe scenă nu trebuie să rămână prizonierul 
iluzionismului propriu jocului naturalist-psihologic al actorilor 
în spatele celui de-al patrulea perete. 

Noii protagoniști ai acestor piese nu sunt eroi; ei se luptă fara 
un tel, pentru tragismul propriului destin. Utopia lor este 
momentul unei adevărate întâlniri: lan din Anihilare? de Sarah 
Kane, Garry din Shopping and Fuckin de Mark Ravenhill, 
Kurt din Chip de foc? de Marius von Mayenburg... Esecul nu le 
poate fi imputat, sunt propriile lor victime si, prin asta, 
inceteaza chiar sa mai fie victime. 

Autorii citati refuza orice justificare socio-psihologica, orice 
motivatie, orice indrumare socio-pedagogica pentru depasirea 
suferinţei - e vorba doar de o inlantuire de acţiuni aflată la ani- 
lumină de toate clişeele psihologiei umane. In general, 
actionäm altfel decât gândim. În anii '90, pedagogii sociali si 
psihoterapeutii au depus armele. Multă vreme ei au fost 
condamnaţi ca agenţi ai normalizării, ba erau chiar socotiți 
plicticoşi. În acei ani, lupta se dădea în jurul corpului: fizicul, 
nu psihicul. Socialul trecea prin legătura reciprocă între 
diferitele nevoi ale corpului. Întâlnirile erau ciocniri ale cărnii, 
ale corpurilor care se jucau cu viaţa lor. Dar cea mai mare 
problemă a corpului este dorinţa de a se uni cu alt corp: fie prin 
cucerire, fie prin supunere... Problema era de a apăra corpul de 
abuzurile involuntare, de aproprierea, de lezarea lui, de 
transformarea lui în marfă. Era de a-l simţi, de a te regăsi în el, 
fie şi cu prețul lezării sau distrugerii lui. Era de a-l putea 
abandona sau depăşi (gender-crossing, operaţii genitale, coke- 
ecstasy-speed). Idealul era să ai cât mai multe corpuri adevărate 
cu putință, iar ele trebuiau să fie dezlantuite sau să piară. 
Corpul era ultimul bastion al autonomiei si al autodeterminării. 

Conflictul trupurilor își află întotdeauna paroxismul într-un 
act de violenţă: violul era tema majoră a anilor '90, ca abuz, ca 
eliberare, ca pedeapsă meritată. În el, sublimul, frumosul din 
inima urâtului (violenţa fără motiv care-i lasă pe oameni fără 


grai), isi celebra întoarcerea în teatru. 


Anii '90 au reprezentat deceniul exhibitionismului si al 
privirii perverse. Totul se cerea aratat, totul se dorea vazut. Au 
fost si ani de vulgaritate, mai ales pe scena, vulgaritatea flind 
efectul secundar al accelerării, aşa cum s-a întâmplat în anii "20. 

Poate ca discretia din tragedia greacă se va întoarce acum si, 
odată cu ea, şi patosul adevăratului sentiment. 

Aşa se face că ultima reflexie a eroului romantic urcă pe 
scenă doar pentru a-și întâlni moartea, mântuirea si pieirea. 
Sau - si tocmai aici se radicalizează noua dramaturgie — eroul, 
salvatorul potenţial, nu mai apare deloc pe scenă. Nu mai vine 
să-şi rezolve conflictul - s-a hotărât deja si a dispărut, e bolnav, 
e în agonie sau e mort. Ceilalţi isi aşteaptă rândul, încearcă să-l 
reconstruiască, să-l descrie, să-l viseze. Prin absenţa sa, eroul 
devine din nou posibil, imaginabil - ca proiecţie şi dorinţă. 
Astfel, în Pit-Bull de Lionel Spycher, eroul piesei, Hakim, e 
deja mort în momentul când începe piesa. S-a aruncat de pe 
acoperişul unui zgârie-nori, evadând către o altă lume și 
lăsându-și în urmă prietenii, singuri, cu visuri tot mai vagi si cu 
dorinţe tot mai puternice. Utopia apare prin negația ei, fără a 
căpăta cu adevărat contur. În acest fel, ea poate fi iarăşi 


gândită - ca o alternativă. 


„FIII MOR ÎNAINTEA TATILOR“11 


Tema eroului dispărut răspunde unei generaţii de bărbaţi si 
de femei care vine după aceea, fosilizată, a foştilor revoluționari 
preocupaţi exclusiv să se menţină la putere - in Est ca și în Vest. 

Noi nu mai încercăm să cucerim puterea şi mijloacele de 
producţie. Preferăm să ne consumăm în proiecte alternative 
care ar permite construirea unei vieţi drepte în cadrul unei false 
vieţi; de aceea ne-am pierdut curajul şi forța de a vrea totul. 

lar dacă unii ies, totuși, din ascunzătoare si se arată lumii, 
„industria conștiinței“ (cum numeşte Diedrich Diederischsen 
media) se năpusteşte asupra lor cu toată forţa accelerației 
pentru a le spune povestea, pentru a crea drame ale ascensiunii 
şi căderii, ale speranţei si catastrofei, din a căror vânzare isi 


asigură existenţa. Aici, acceleraţia îşi ajunge din urmă 


protagonistii si distruge ceea ce o tine in viata. Nevoia de 
informatie este enorma. Ne plangem de ea, dar participam la 
aceasta acceleratie, fascinati si imbatati de viteza si de presiunea 
in care simtim intensitatea trăirii. Producem mai mult si mai 
repede ca să putem menţine ritmul. Dar asta e o iluzie. 

Succesul de public şi de presă înregistrat de compania Die 
Baracke este ultimul record de viteză din lumea teatrului: la 
sfârşitul primului an, în 1996, jucam cu casa închisă; în al 
doilea an, două spectacole au fost invitate la Theatertreffen™; în 
al treilea an, am prezentat trei spectacole la Wiener Festwochen 
și la Festivalul de la Avignon, apoi în Polonia, Cehia, Ungaria, 
Belgia, Elveţia, Austria, Franţa, Rusia... si am primit premiul 
„Teatrul anului, iar in al patrulea an, am preluat conducerea la 
Schaubiihne din Berlin! 

E teribil, dar e cu două tăișuri. Un succes rapid te îndeamnă 
să produci mereu mai mult şi mereu mai repede; e ca o ardere 
ce riscă să te secatuiasca. 

Dar cum să-ţi păstrezi un ritm propriu opunändu-te celui 
al comercializării de sine în condiţiile accelerării permanente? 
Trecerea la Schaubiihne pare să fie refugiul pe ultima insulă a 
preafericitilor. Ea este legitimă numai dacă nu constă într-o 
încercare de a evita accelerarea, din punct de vedere artistic. 

Problema este de a asigura unui grup de actori, regizori şi 
autori liniștea si posibilitatea de a lucra asupra unei arte a 
actorului care să-ţi permită - pentru a încheia cu vorbele lui 
Meyerhold - „să joci, în două ore sau două ore şi jumătate, 
piese care înainte durau patru sau cinci ore“. 

Problema este de a-ţi urma propriul ritm, independent de cel 


al comercializării noastre în media. 


OBSERVAŢII ASUPRA REALITĂŢII 
„VIEŢII LAOLALTĂ“ A OAMENILOR: 
PLEDOARIE PENTRU UN TEATRU REALIST 

Erkenntnisse über die Wirklichkeit des menschlichen 
Miteinander. Plädoyer für ein realistisches Theater este o 
conferintä sustinuta de Thomas Ostermeier pe 29 martie 2009, 


la Hamburg, in fata participantilor la Körber Studio Junge 


Regie (un festival anual la care douasprezece conservatoare 
germane prezintă fiecare câte un spectacol) si publicată in 
Kräfte messen. Das Körber Studio Junge Regie (Körber-Stiftung, 
2009). Traducerea, la fel si versiunea publicatä a textului, a 


incercat sa pastreze caracterul oral al interventiei. 


In ultimii ani, notiunea de realism a fost discreditatä sau, cel 
putin, stärneste mereu dezbateri privitoare la sensul ei exact; 
mai ales intr-o epoca in care doar formele teatrale bazate pe - 
performance, pe postdramatism si deconstructivism trec drept 
forme „fericite“, Ce supără în acest context este îndeosebi faptul 
că anumite cuvinte-cheie precum „naturalism”, „realism“ sau 
„psihologie“ sunt de regulă folosite în scopul de a defăima 
cutare travaliu teatral sau de a clasa ce ţine de avangardă și ce e 
depăşit. Ce e realismul, ce e naturalismul? În legătură cu asta, 
Brecht spune: „Ceea ce complică și mai mult situaţia este faptul 
că astăzi, mai mult ca niciodată, simpla «reproducere a 
realităţii» nu spune nimic despre această realitate. Dintr-o 
fotografie a uzinelor Krupp sau AEG nu aflăm practic nimic 
despre aceste instituţii. Realitatea propriu-zisă a glisat în 
conținutul ei funcțional. Reificarea relaţiilor umane în uzină, de 
pildă, nu ne mai permite să le reconstituim* În mare, asta vrea 
să spună că naturalismul ar fi reprezentat de fotografia uzinelor 
Krupp; realismul, în schimb, ar relata cum se constituie în 
cadrul uzinei relaţiile şi structurile de putere. În legătură cu 
acelaşi subiect, să cităm discursul adresat de Hamlet actorilor: 
„Oglinda faptei este vorba, şi-oglinda vorbei nu e decât fapta; 
urmând așa, vei împlini întocmai cuviinta firii, pentru că, decât 
umflarea goală-n glas și-n gest, nimic nu e mai nepotrivit cu 
rostul scenei, al cărei scop, pe vremuri cât şi azi, a fost şi este să 
ridice, cum s-ar zice, o oglindă-n faţa firii; să arate virtuţii 
chipul, iar vremii vârsta, forma şi-ngustimea E. Daca ne 
permitem să tragem o concluzie rapidă, spunând că în acest 
discurs al lui Hamlet către actori e vorba de un „mic organon“ 
în care Shakespeare şi-ar rezuma viziunea despre teatru, vom 
vedea ieșind puternic în evidență aici o problematică 
asemănătoare celei din observaţia lui Brecht despre uzinele 


Krupp. Rațiunea de a fi a actorului constă, potrivit lui Hamlet, 


pe de o parte, in a ridica „o oglinda-n fata firii, a-i arăta 
„vremii vârsta“, dar asta înseamnă totodată, pe de altă parte, a-i 
demasca pe mai-marii zilei şi a da la iveală structurile puterii. 
Ceea ce mai înseamnă - și aici lucrurile devin interesante - a-i 
arăta „forma si-ngustimea”. lar asta da de înţeles că si pentru 
Shakespeare era vorba despre mult mai multe lucruri decât a 
reflecta pur şi simplu actualitatea: era vorba de a surprinde 
natura, esenţa „vieții laolaltă” a omului. Fireşte că dramaturgul 
e pe deplin conştient de caracterul contradictoriu al acestei 
dorinţe, fiindcă, asa cum stim cu toţii, prin reprezentarea 
teatrală a crimei, Hamlet reuşeşte să stabilească vinovăția 
unchiului, dar realitatea de la Curtea Danemarcei e atât de 
complicată si plină de intrigi, încât, în ciuda forţei teatrului, 
Hamlet nu reuşeşte să-și ducă misiunea până la capăt fără a lăsa 


în urmă un munte de cadavre. 


FORTA TEATRULUI 


În această mică variatiune pe fabula din Hamlet, se regăsesc, 
cred eu, o mare parte din căutările si din adevărul unei viziuni 
realiste asupra teatrului, chiar dacă ea a fost discreditată, mai 
ales de istoria literară a secolului al XX-lea, în particular de 
unul dintre criticii ei, Georg Lukacs, şi de noţiunea de realism 
socialist. Dati-mi voie să spun așa: bineînţeles, putem spera în 
forța teatrului atunci cand, in Hamlet, cei puternici sunt 
demascati si chiar dovediti vinovați tocmai printr-o 
reprezentaţie teatrală. Dar, oricât entuziasm ar avea Hamlet 
pentru teatru, el nu reuseste, totuşi, să îndrepte realitatea 
politică de la Curtea Danemarcei. Acestea fiind zise, teatrul este 
un instrument de cunoaştere fără de care Hamlet ar fi fost 
pesemne si mai neputincios, si mai incapabil de acţiune. 

Văd şi aici o paralelă cu posibilităţile unui teatru realist 
angajat. Se poate, firește, afirma că teatrul realist implică 
nemijlocit un teatru politic. Dar teatrul realist ar trebui să se 
străduiască să prezinte mai ales realitatea „vieţii laolaltă“ a 
omului. Si iată-ne în miezul arzător al conflictului între 


partizanii teatrului performance sau postdramatic şi cei ai unei 


alte viziuni despre teatru. Numeroase spectacole pe care le-as 
include in prima categorie reprezinta o lume care, pe diferite 
paliere, funcţionează nu doar la nivelul conţinutului si al 
subiectului, ci și la cel al formei. Cel mai adesea am impresia că, 
prin asemenea spectacole, vrem să ne întărim reciproc 
convingerea că realitatea e insondabilă, că trebuie să capitulăm 
în fata fluxului de informaţii, de îndemnuri la comunicare, si in 
fata caracterului impenetrabil al proceselor politice şi al 
responsabilitätilor economice — o atitudine fata de lume si fata 
de realitatea pe care o cunoastem cu totii macar din ultimele 
doua decenii. Apropo de acest caz, as vorbi deschis despre un 
realism capitalist, fiindcă aceasta formă artistică nu face decât 
să confirme viziunea capitalistă asupra lumii, nereprezentând 
ca atare niciun pericol pentru doctrina la putere - exact ca 
realismul socialist de odinioară din ţările est-europene. 

Capitalismul nu vede nicio problemă în faptul că oamenii se 
consideră obiecte incapabile de acţiune și lipsite de identitate 
proprie, nici în faptul că imaginea asta e reprezentată pe scenă 
sau în faptul că se reprezintă pe scenă o ordine socială 
capitalistă, in fata căreia oamenii capitulează, suportându-i 
cruzimea. Desigur, asta reflectă o experienţă ce-ar trebui să ne 
fie familiară. Dar totodată duce la un sentiment de neputinţă, 
ca să nu spunem la depresie, şi este evident că experienţa 
noastră privitoare la potenţialul de criză al capitalismului ne-a 
făcut mai atenţi la faptul că n-am ajuns încă în cea mai bună 
dintre lumile posibile. 

Viziunea unui teatru realist, pe care am numit-o în alt - 
context teatru sociologic, pleacă de la următoarea constatare: 
comportamentul oamenilor unii fata de ceilalţi se transformă în 
raport cu mișcările sociale din jurul lor. Adică plictisul unei 
Hedda Gabler la sfârşitul secolului al XIX-lea se prezintă într-o 
manieră total diferită, se articulează altfel, îmbracă altă formă, 
se manifestă diferit în relaţiile cu apropiații ei, se exprimă pe alt 
ton, prin alte gesturi, alte atitudini corporale decât cele al unei 
Hedda de la începutul secolului al XXI-lea. Dorinţa arzătoare a 
acestei viziuni despre teatru este să cunoască aceste deosebiri, 
să observe realităţile care ne înconjoară, adică realitatea 


comportamentului uman, inclusiv si indeosebi in caracterul sau 
contradictoriu, si să găsească forme care să exprime asta pe 


scenă. 


TALENTUL SI ARTA ACTORULUI 


În consecinţă, nu e surprinzător faptul că actorul, talentul si 
arta sa se află în centrul acestei viziuni despre teatru. Arta 
actorului constă în a fi treaz și receptiv la felul in care 
comportamentul si acţiunile oamenilor se manifestă în jurul 
său; la felul în care corpul, gestica şi cuvântul se transformă 
făcând comportamentul omului să depindă de situaţia în care 
se află; la felul in care situaţiile - inclusiv chestiunea 
raporturilor de putere în sânul situaţiei şi a obiectivelor celui 
care acţionează - pot avea urmări asupra comportamentului 
oamenilor. Talentul actorului constă în a sti să se pună în pielea 
acestor oameni si a retrai situaţiile în care sunt prinşi, ceea ce 
înseamnă, mai ales, să le trăiască în toată complexitatea lor. 
Când mă simt înșelat de persoana pe care o iubesc - ca să luăm 
o situaţie dramatică simplă - pot reacționa si mă pot comporta 
în mai multe feluri. Pot continua să cred că relaţia are şanse să 
fie salvată sau pot dori să-i pun capăt si să mă răzbun pentru 
trădare. În această situaţie, pot fi dependent, economic, de 
persoana care m-a înșelat sau pot relativiza trădarea suferită 
prin trădarea comisă de mine însumi înainte. 

Potrivit viziunii mele despre teatru, nu există o formulă 
unică, universală, pentru a găsi rezolvarea unei scene. Arta si 
felul în care actorii vor interpreta scena în spectacol vor 
depinde de lectura pentru care am optat în cursul repetitiilor. 
Această lectură decurge din mai multe lucruri. Pe de o parte, 
din situaţia scenică, pe de alta, din personalitatea actorului, 
adică mai ales din experienţele sale: ce i se pare important de 
reprezentat în acţiunile omului? Ce relaţie are cu partenerul 
său, cu personajul acestuia şi cu felul în care îl interpretează? 
Scena ar căpăta o formă diferită cu alt partener, căci 
comportamentul ar trebui să fie si o reacţie la particularitatile 


celuilalt. Asta înseamnă că, în cel mai bun caz, echipa 


elaboreaza si construieste prin travaliul sau o privire comuna 
asupra universului piesei, privire ce decurge cauzal din 
personalităţile care participa la el si din experienţele lor. Astiel, 
intreg spectacolul s-ar putea rezuma la o intrebare: putem oare 
intr-adevar reprezenta lumea asa cum o simtim? Complexitatea 
diferitelor componente ale unei situatii dramatice — respectiv 
situatia piesei, cadrul estetic, personajele care iau parte la ea - 
da nastere unei expresii foarte subiective si personale. 

Talentul actorului consta totodatä, si mai presus de toate, in a 
sti să formuleze propuneri de joc variate si contradictorii 
pentru una si aceeași situaţie. Asta îl deosebeşte fundamental 
de actorii neprofesionisti sau de cei pe care-i numim ,,experti ai 
cotidianului. Cercetarea desfăşurată in comun de regizor si de 
trupă constă în a încerca diferite posibilităţi de rezolvare 
scenică, chiar şi pe acelea, radicale și extreme, cele mai 
îndepărtate, ba chiar contradictorii în raport cu clișeele 
comportamentului uman; pentru ca apoi să se pună toţi de 
acord asupra soluţiei care, în raport cu viziunea despre lume a 
trupei, pare cea mai palpitantă si mai neobișnuită. Aici, jocul 
trebuie să se deosebească de realismul cinematografic sau 
televizual, care, în majoritatea cazurilor, tinde să reproducă 
emoţiile in asa fel încât să poată fi împărtășite, un om zdrobit să 
apară trist, un om părăsit să apară nefericit, iar unul puternic să 
apară imperturbabil. Viziunea realistă despre teatru tinde să 
conteste aceste clișee ale comportamentului uman, să 
interogheze  surprinzătorul comportament emotional al 
oamenilor care, adesea, ne șochează in realitate, să-și 
amintească acest lucru şi să-l aducă pe scenă. Asta exclude, 
firește, o reproducere la scara unu pe unu. Scena are propriile ei 
legi, iar ceea ce observăm în realitate trebuie să fie condensat, 
teatralizat si exagerat, în asa fel încât poziţia fata de experienţa 
realităţii să devină perceptibilă si să comunice uimirea şi 
tulburarea noastră în faţa felului contradictoriu în care poate 
evolua comportamentul nostru de la un moment la altul. 
Fiecare dintre noi, de pildă, poate vorbi despre felul în care se 
simte expus, la locul său de muncă, intrigilor şi subtilelor lupte 
pentru putere. Din păcate, toată lumea a trăit această realitate 


dureroasa: acest comportament nu duce decat rareori la 
conflicte suficient de deschise ca sa poata fi recunoscute si 
combătute. Dar ele există şi-l pot duce pe cel ce le îndură la 
disperare. O viziune realistă despre teatru ar trebui să ascută 
simţurile în fata subtilitatii acestui proces şi, în același timp, sa 
facă perceptibilă și comprehensibilă disperarea celui care-i 
este victimă. 

„Problema este de a te regăsi pe tine însuţi în celălalt. Fiindcă 
astăzi noţiunea de celălalt e ameninţată. Ceea ce încerc să 
construiesc împreună cu actorii mei la repetiţii este faptul că 
adevăratul moment în teatru nu se află înlăuntrul individului, 
ci între un eu si altul. În teatru, dar poate şi în societate în 
general, am uitat să-l privim pe celălalt, să-i recunoaştem 
existenţa. Dacă regăsim diferenţa, ea ne poate spori. Trebuie sa 
recunoaștem diferenţa asta şi s-o apreciem. În teatrul german, 
suntem obsedati de noţiunea de autenticitate. Această ideologie 
a autenticităţii ne individualizează si mai tare. Am fost învăţaţi 
să credem că toate problemele vin dinlăuntrul nostru, că nu 
suntem destul de puternici pentru a supravieţui în societatea 
bazată pe concurenţă. Noţiunea de celălalt este definitiv 
pierdută, iar asta se vede pe scenele teatrelor. După Al Doilea 
Război Mondial a existat o estetică dominantă, cea a star- 
sistemului. Actorul-vedetă era în avanscenă, în centru, privea 
mereu în sală, în timp ce ceilalţi actori n-aveau dreptul să se 
apropie prea mult de el. Si ei priveau tot in sală. În anii ’60, 
regizori precum Peter Stein sau Peter Zadek au redescoperit 
faptul că un actor poate privi şi către celălalt. Era un act 
revoluţionar! Astăzi pare un act avangardist ca un actor să se 
posteze în avanscenă şi să privească mereu în sală. De fapt, e un 
pas înapoi. Mai întâi, această modă a autenticităţii - care 
durează deja de zece, cincisprezece ani — înseamnă pentru mine 
criza actorului. Căci, dacă am avea actori capabili să joace 
personaje din drojdia societăţii, n-am mai avea nevoie de 
prostituate reale pe scenă. Noi preferăm să aducem personaje 
reale pe scenă tocmai fiindcă actorii nu mai știu să-l recunoască 
pe celălalt. Acestea fiind zise, criza actorului n-are nimic de-a 


face cu slăbiciunea jocului actoricesc. Ea a apărut în perioada 


de dominatie a ceea ce s-a numit Regientheater, teatrul de regie, 
cand actorii au acceptat să-i incredinteze toată puterea artistică 
și intelectuală regizorului. La început, ascensiunea regizorului a 
fost efectiv revoluţionară. Dar ea s-a întors împotriva actorilor. 
Pe urmă, când aduc pe scenă o prostituată care-şi spune 
povestea primului viol, lucrurile sunt autentice numai prima 
dată, la repetiţie. Încă de a doua zi, ea îşi repetă povestea. Îşi 
joacă propriul rol şi se află în faţa aceloraşi întrebări pe care şi 
le pun toţi actorii: cum să regăsesc emoţiile pe care le-am simţit 
ieri? Deci toate reprezentațiile care aduc în scenă «experţi ai 
cotidianului» sunt performance-uri. Performerii nu sunt decât 
reprezentanţii ideii pe care regizorul și-o face despre ei şi 
despre viata lor. “= 

Dificultatea - şi provocarea — acestei viziuni despre teatru 
constă in a scoate la iveală toate motivațiile ascunse, 
sentimentele, strategiile şi interesele care determină 
comportamentul uman, în pluralitatea și complexitatea lor. 
Sunt convins ca pentru asta e nevoie de actori antrenați să puna 
întrebări, care au capacitatea de a reacţiona la diferite niveluri, 
de a sesiza complexitatea proceselor mentale și, mai ales, care 
ştiu să povestească cum se transformă comportamentul uman 
în raport cu diferitele constelații de putere - fie ea putere 
politică, economică sau emoţională -, în raport cu situaţia si cu 
interesele pe care le pot avea în situaţia dată. E o sarcină 
asemănătoare cu aceea a unui cercetător dintr-un laborator al 
comportamentului uman care, cu doi actori pe scenă, scoate la 
iveală o infinitate de posibilităţi de comportament. Plăcerea în 
acest travaliu constă în a te lansa, în compania acestor experți, 


în cercetarea nenumăratelor posibilități. 


+ Diedrich Diederichsen, Der Lange Weg nach Mitte (der Sound 
und die Stadt), Kiepenheur & Witsch, Köln, 1999, 

* Enda Wlash, Disco Pigs, Nick Hern Books, Londra, 1997. 

* Sarah Kane, Craving, Methuen, Londra, 1998. 

? Sarah Kane, Blasted, Methuen, Londra, 1996. 

* Mark Ravenhill, Shopping and Fucking, Methuen, Londra, 1996. 

* Marius von Mayenburg, Feuergesicht, Henschel, Berlin, 1997. 

10 Lionel Spycher, Pit-Bull, Actes Sud-Papiers, Arles, 1998. 

4 Titlul trimite la culegerea de nuvele a scriitorului est-german 
Thomas Brasch, aparuta in 1977 la editura Bibliothek Suhrkamp, in 
care autorul denunta situatia träitä de numerosi cetäteni ai RDG din 
generatia sa: spre deosebire de parintii lor, pentru ei socialismul nu 
reprezinta un raspuns si o alternativa la fascism si la capitalism, ci 
mai ales o constrângere exercitată asupra libertăţilor individuale. 

= Prestigios eveniment teatral care reunește în fiecare an la Berlin 
cele mai bune zece spectacole de teatru în limba germană, 
selecţionate de un juriu de profesioniști. 

LÈ Citatele din Hamlet urmează ediția William Shakespeare, 
Hamlet, trad. Vladimir Streinu, Univers, Bucuresti 1970 (n. tr.). 

= Discurs tinut de Thomas Ostermeier la întâlnirea realizată cu 
prilejul turneului cu piesa Un dușman al poporului la Teatrul Maghiar 
din Cluj, în noiembrie 2014. 


DESPRE TEATRU IN VREMURI 
FURTUNOASE 


„Die Zukunft des Theaters“ a aparut pentru prima data in 
revista Text + Kritik, in numarul special din 2013 dedicat 
„Viitorului literaturii“. O versiune prescurtată a textului, 
„Du théâtre par gros temps“ a fost publicată în franceză in 
Le Monde diplomatique în aprilie 2013. Redăm aici 
versiunea integrală. 


CONDITIILE MATERIALE 


Toate așa-zisele democraţii occidentale se bazează pe un 
principiu simplu: pentru a face să funcţioneze colectivitatea, 
orice stat trebuie să colecteze taxe si impozite. Această bogăţie 
constituită de societate este apoi repartizată între instituţiile 
democratice, parlamente, consilii municipale etc., în funcţie de 
ceea ce respectivele instituţii consideră că e echitabil si 
important. Toate astea par, fireşte, lucruri evidente, ba chiar 
puţin banale. Cred, totuşi, că trebuie să amintim în ce măsură 
așa-numitele funcțiuni publice stau la baza societăţii noastre 
civile, permițându-le indivizilor sau întreprinderilor să... chiar, 
să ce, mai exact? Să fie fericiţi? Să aibă succes? Să înveţe? Sa-si 
insuseasca idei noi si să stabilească relaţii cu persoane noi? 

Orice sistem economic necesită, fireşte, o infrastructură: 
comunicaţii, aeroporturi, căi ferate, canalizare etc., pentru a 
permite întreprinderilor să facă profit. La fel de evidentă apare 
si nevoia unui învăţământ public şi generalizat, de la şcoli 
elementare până la universităţi şi centre de cercetare, care să 
poată asigura societăţii continuitatea forței de muncă calificate. 
Chestiunea finanțării instituţiilor culturale e însă mai 


complicată... 


Ne indepartam pe zi ce trece de sensul organizarii societatii 
civile. În anii '80, la Chicago, neoliberalismul şi-a pornit marșul 
triumfal. Un principiu al acestei mentalități este deregularizarea 
piețelor financiare, ale cărei amare consecinţe le suportăm azi. 
Dar gândirea acestor „Chicago Boys“ a adus și alte schimbări, 
cum ar fi privatizarea functiunilor aflate pana de curând în 
sarcina serviciilor publice: privatizarea universităţilor, a 
spitalelor, a reţelelor de transport, atât a celor de proximitate, 
cât si a celor de mare distanță etc. (in ansamblul Europei, 
această tendinţă a găsit terenul cel mai fertil în Marea Britanie). 
Noua ideologie, căreia prăbuşirea socialismului real i-a dat 
evident aripi, purcede dintr-o ecuaţie foarte simplă: cu cât 
reducem povara impozitelor care apasă asupra cetăţenilor şi a 
întreprinderilor dintr-un stat, cu atât mai mare va fi suma de 
care vor dispune cetățenii şi întreprinderile în vederea 
consumului sau investirii (existând, evident, riscul ca aceste 
economii să fie cheltuite sau investite în străinătate, dar ăsta-i 
un alt subiect). Amintesc aceste fenomene bine cunoscute din 
ultimii treizeci de ani fiindcă sunt încredinţat că rădăcinile 
actualei crize a legitimitatii teatrului se află, in parte, in această 
schimbare de paradigmă, cel putin cât priveşte criza 
legitimitatii sale economice. Miezul conflictului între 
neoliberali, pe de o parte, și de cealaltă parte... cum să-i 
numesc?... partizanii unei abordări sociale a colectivitätii?... 
constă tocmai în a sti cine deține primatul în cadrul unui stat. 
Politicul sau economicul? Marşul triumfal al neoliberalismului 
a marginalizat tot mai mult statul, sfârșind prin a impune ideea 
că ceea ce nu aduce profit pieţelor nu poate avea nicio altă 
valoare. Din păcate, vechea stângă a Europei Occidentale 
priveşte şi ea în mod tradiţional cu scepticism instituţiile 
publice, ca să nu spunem că are o poziţie de-a dreptul 
antistatală. De aceea, rolul ei actual, anume apărarea statului 
împotriva atacurilor venite dinspre adepţii pieţei, i se pare tot 
mai dificil şi mai dureros: ea trebuie să apere un stat în care 
tradiţional n-are încredere, şi pe drept cuvânt. Trebuie să spun, 
totuşi, că, personal, mi se pare seducătoare ideea ca bogăţia 
unei societăţi să fie redistribuită echitabil între cei ce participă 


la viata sociala. As merge chiar pana intr-acolo incat as spune 
că avem aici o viziune foarte utopică asupra colectivitatii, 
fiindcă în fundal se poate vedea, fireşte, visul posedării în 
comun a tuturor bunurilor si a întregii bogății, deci al unei 
societăţi în care nu mai există proprietate privată. Nu numai că 
suntem la ani-lumină de această utopie, dar în realitate 
lucrurile stau mult mai rău. Ideologia pieţei a lipit eticheta de 
totalitarism tuturor ideilor orientate în direcţia asta. Să ne 
limităm însă la varianta burgheză a redistribuirii bogățiilor 
unei societăţi, fiindcă si acest principiu — desi apărut initial 
odată cu ascensiunea burgheziei din secolele al XVIII-lea și al 
XIX-lea - este pus astăzi sub semnul întrebării, asa cum am 
arătat. Tot ce este azi ameninţat (transportul public, şcolile, 
universităţile, bibliotecile, parcurile şi grădinile publice, 
precum si, fireşte, toate instituţiile de cultura) a fost înființat şi 
dat spre administrare autorităţii publice imediat după înteme- 
ierea Imperiului German, în 1870-1871, în aşa-numita „epocă 
fondatoare“, cu şansele ei de prosperitate si cu riscurile ei de 
criză economică. Burghezia abia ajunsă la putere voia să-şi 
etaleze hegemonia proaspăt dobândită prin intermediul acestor 
instituții de reprezentare sau de servicii publice. Relaţia cu 
statul era mai putin cinică decât astăzi. El era socotit expresia 
afirmării burgheziei si a bogăției sale materiale și spirituale. 
Astăzi, același stat le apare multor tribuni neoliberali ca o frână 
în calea prosperității economice. Într-o atare situaţie politică, 
instituţiile publice de cultură — aceleaşi care au fost cândva 
mândria noii societăţi civile - se scufundă într-o profundă 
criză de legitimitate. Numeroasele dezbateri despre täierile 
bugetare în cultură contribuie la crearea impresiei că aceste 
reduceri vor permite usurarea bugetelor limitate ale consiliilor 
locale și regionale. Numai că bugetele sunt limitate nu din vina 
cheltuielilor pentru cultură, ci din pricina globalizării şi a 
transformării realitätilor economice. În anii '90, numeroase 
consilii locale din Germania şi-au vândut serviciile de 
alimentare cu apă şi de evacuare a apelor reziduale, 
comunicațiile, sistemele de transport de proximitate etc. unor 
întreprinderi internaţionale, înregistrând pierderi mari în acest 


proces. Intreprinderi sau domenii industriale intregi, cum ar fi 
mineritul, nu mai pot concura pe piata mondiala cu tarile care 
produc cu costuri scăzute. Consecintele acestui fapt sunt 
reducerea intrarilor la buget, golirea vistieriilor publice si aga- 
zisele imperative de restrangere bugetara. Aceasta topire a 
fondurilor publice nu trebuie, totusi, pusa pe seama agentilor si 
institutiilor culturale, desi unora le place sa dea aceasta 
impresie! Dimpotriva, peisajul cultural german a suportat in 
cursul ultimilor douăzeci de ani desfiintäri masive, de pildă in 
domeniul teatrului. Din 1992 pana in prezent, optsprezece 
teatre au trebuit să-și închidă porţile sau să fuzioneze. 
Dezbaterea publică este în plus inflamată de afirmaţiile potrivit 
cărora bugetele pentru cultură ar înghiţi sume absolut 
incredibile din bugetele generale. Realitatea sobră a cifrelor 
arată însă cu totul altfel. De la sfârşitul celui de-Al Doilea 
Război Mondial, finanţarea culturii în Germania se află în 
mâna landurilor. Asta înseamnă că, spre deosebire de Franţa, 
bugetele pentru cultură provin exclusiv din finanţele consiliilor 
regionale, orăşeneşti şi comunale. Câteva cifre pentru a lămuri 
situaţia: la Berlin, cheltuielile pentru cultură reprezintă ceva 
mai mult de 2% din bugetul orașului. E clar, deci, că în acest 
domeniu economiile realizate prin tăieri ar fi aproape nule 
pentru bugetul general. Cu cei 2% investiţi în cultură, Berlinul 
se laudă însă pe plan internaţional că este oraşul tinerilor artiști 
si al culturii (tinere); municipalitatea ştie foarte bine că n-are 
niciun alt motiv de mândrie, căci din cauza istoriei sale de oraș 
insular şi-a pierdut mare parte din industria producătoare. N-ar 
fi ăsta un motiv să finanţeze mai generos cultura? Când ne dăm 
seama că partea alocată artelor spectacolului, inclusiv opera, 
reprezintă 1,1% din bugetul orașului - teatrul singur nu 
reprezintă mai mult de 0,5% -, dezbaterea despre economiile 
realizate prin restricţiile preconizate devine de-a dreptul 
absurdă. Hamburg, al doilea oraş al Germaniei, prezintă cifre 
similare: bugetul alocat culturii se ridică la 2,1% din total, cu 
0,9% pentru teatru şi operă. Situaţia nu e foarte diferită în 
marile oraşe din ţările vecine. Viena, care e, totuşi, reputatä 
pentru susținerea acordată instituţiilor sale culturale, nu-i 


rezervă nici ea culturii decât 2,1% din bugetul total. Iar daca ne 
uităm la Franţa, în 2013 partea alocată culturii din bugetul 
general al ţării era de 2,53%, adică cu 3,2% mai puţin decât în 
2012; totalul alocat artelor spectacolului (teatru, dans, muzică) 
nu depăşeşte 0,24% din buget. 

În pofida acestor cifre deja minuscule, subventiile pentru 
cultură continuă să fie micşorate, sub pretextul unor imperative 
economice. Societatea civilă a aruncat peste bord ideea de a-şi 
face cunoscută poziţia proaspăt dobândită, care nu e la origine 
menită să aducă profit, dar care-și păstrează totuşi utilitatea 
socială. Economicul și-a impus supremaţia asupra politicului. 
Scepticismul tradiţional și, desigur, justificat al oamenilor 
mărunți fata de templele în care burgheziei îi place să se 
oglindească îşi croieşte inevitabil drum, ba chiar crede că e în 
ton cu vremurile. În 2011, exact după schimbarea guvernului 
olandez, am luat la Amsterdam un taxi, al cărui șofer, aflând că 
lucrez în teatru, mi-a aruncat cu o bucurie răutăcioasă: Now its 
payback time! („A venit vremea să dati banii inapoi!“). 
Guvernul olandez tocmai se pregătea să declanșeze un dezastru 
fără precedent în cultura olandeză, prin reduceri bugetare 
radicale. Soferul de taxi se bucura că stängistii din cultură, 
hraniti decenii de-a rândul, se vor pomeni în sfârşit cu 
finanțarea tăiată, şi-şi savura perfid triumful: fitosii rasfatati o 
să fie în sfârşit nevoiţi să dea banii înapoi. Cu câţiva ani înainte, 
la Berlin, am participat la o dezbatere publică (pe un alt 
subiect) la care era prezent, printre alţii, un deputat al 
Partidului Liberal-Democrat din Bundestag, de altfel din 
aceeaşi generaţie cu mine. Înainte să urcăm pe scenă, m-a 
salutat râzând: „Cum îi mai merge hotului de subvenţii care-o 
tine pe şampanie?“ Tendința asta se răspândește acum în toată 
Europa. Tari precum Olanda, Italia si Ungaria, mai ales, suferă 
o demantelare culturală masivă. Situaţia este deosebit de 
îngrijorătoare în Ungaria, unde ostilitatea fata de intelectuali se 
asociază cu antisemitismul şi homofobia; ca urmare, directorul 
economic al Teatrului Naţional din Budapesta a fost destituit şi 
înlocuit cu un politruc al partidului de dreapta naţionalist 
Fidesz. Atmosfera nu e deloc propice. Dar e important ca ea să 


fie inteleasa in contextul istoric pe care am incercat sa-] rezum. 
În fond, aceste lupte pentru si împotriva culturii privează clasa 
mijlocie burgheză de ceea ce a fost cândva mijlocul ei 
privilegiat de a se manifesta şi de a-şi etala hegemonia 
economică si spirituală. Ridicându-se cu ostilitate împotriva 
finanţării acestor instituţii, ea se ridică totodată împotriva 
propriilor origini. 

În ultimii zece ani, mediul teatral a adopiat o direcţie 
deosebit de distructivă. Reprezentanţii diverselor domenii 
teatrale s-au ridicat unii împotriva altora, sub pretextul 
încurajării structurilor libere şi independente. Apărătorii 
teatrului independent si off proclamă sus si tare că ar putea 
folosi mult mai bine marile sume de bani inghitite de instituţiile 
publice. Ca și cum nu şi-ar da seama că devin astfel apărătorii 
spiritului neoliberal; simplu spus, ei promit: „Noi vă oferim mai 
multă artă cu mai puţini bani!“ Evident că acest discurs are un 
ecou deosebit de pozitiv în rândul responsabililor municipali cu 
politicile culturale. „Teatru independent“ sună tinereste, rebel, 
romantic, pur și simplu atractiv. Dar finanțarea pe care 
responsabilii culturali hotărăsc s-o aloce unui proiect, unei 
trupe, unei instituţii teatrale poate fi alocată altcuiva la sfârşitul 
proiectului sau chiar folosită pentru cu totul altceva. Politica de 
repartizare devine mai flexibilă. Acest vis neoliberal al 
flexibilitatii mijloacelor înseamnă totodată că proiectele trebuie 
să aibă un succes de public rapid şi pe termen scurt. 
Colaborarea pe termen lung, evoluţia în comun a trupelor şi 
regizorilor, lucruri atât de importante în teatru, devin astfel 
imposibile și fiecare proiect este supus unei constrângeri mult 
mai mari de a obţine succes. Depinzând de finantarile anumitor 
proiecte, contractele de muncă sunt și ele mai precare decât 
angajamentele fixe; cotizatiile sociale sunt rareori plătite, iar 
situaţia asigurărilor de sănătate nu e deloc clară. Artiştii trebuie 
să alerge după mici susanele, iar căutările lor artistice au de 
suferit. Renuntarea la sistemul teatrelor publice ar duce si la 
dispariţia unor meserii precum masinistii şi recuziterii, 


machiorii, pictorii de decoruri etc. 


Johan Simons, pe care l-am întâlnit acum un an la o 
dezbatere de la Academia de Arte Frumoase din Berlin si care a 
condus ani intregi cea mai importanta companie independenta 
din Olanda, „Hollandia“ povestea ca, dupa plecarea lui de la 
companie, subventiile au fost taiate, iar banii nici macar n-au 
fost utilizaţi pentru finanţarea altei trupe. E ca si cum 
finanţarea la Schaubuhne s-ar fi oprit după plecarea lui Peter 
Stein! 

Instituţiile teatrale ne lansează, nouă, artiștilor, o provocare 
mereu reînnoită: să dăm un nou sens acestor locuri, în fiecare 
an, cu fiecare generaţie. Dar a pune aceste locuri sub semnul 
întrebării nu înseamnă a ne pune sub semnul întrebării pe noi, 
artiştii, ci felul în care se priveşte pe sine societatea civilă, - 
fiindcă ea a înființat aceste locuri ca bastioane menite s-o pună 
în valoare. Când clasa de mijloc burgheză întoarce spatele 
teatrului public, ea întoarce spatele unei părţi din afirmarea sa 
culturală. Numeroşi artiști nu-şi dau seama de sansa de a avea 
locuri finanţate în principal și vreme de generaţii din banul 
public. Ei provin, ca şi mine, dintr-un mediu ostil instituţiilor 
în general şi, la fel ca mine, le privesc cu un scepticism 
neîndoielnic. Ele ne oferă totuși posibilitatea şi mijloacele de a 
transmite POVESTEA NOASTRĂ DIFERITĂ despre societate. Noi 
jucăm, fireşte, rolul de bufoni moderni al societăţii civile: avem 
datoria s-o ridiculizăm, pentru a-i da sentimentul măgulitor că 
e capabilă să suporte critica şi să râdă de ea însăşi. Ar fi însă o 
greşeală fatală să abandonăm aceste locuri, fiindcă, în vremurile 
de criză care ne așteaptă, am fi mult mai vulnerabili: ni s-ar 
putea tăia mijloacele de subzistență de la o zi la alta. Este ceea 
ce s-a petrecut în Statele Unite după criza financiară din 2008. 
Numeroase întreprinderi s-au retras din mecenatul cultural - 
unica sursă de finanţare în cultura americană. Cultura a fost 
astfel nevoită să suporte consecinţele „capitalismului de 
cazinou“, fără a fi cätusi de putin răspunzătoare de el. lată deci 
care sunt condiţiile materiale ale creaţiei teatrale de azi. 
Lucrurile se complică şi mai mult atunci când incertitudinea 
materială constantă e dublată de o criză a esteticii şi a 
conţinutului. 


CONDIŢIILE SPIRITUALE 


În ultimii ani, creaţia teatrală a fost dominată de discursurile 
despre teatrul postdramatic: „Cum să facem teatru după 
răsturnarea performativa?“**. Aceste forme teatrale apărute in 
anii '70 şi '80 impun în chip ciudat, în numeroase instituţii și 
festivaluri, un soi de crez estetic. Merită amintit cu acest prilej 
că travaliul nenumaratilor copiatori şi epigoni ai acestui gen nu 
se ridică la înălţimea artistică a modelelor lor. Ei recuperează 
ingrediente din această avangardă a anilor '80 amestecându-le 
într-un „teatru de regie“ prost înţeles şi făcând din ele un terci 
fără formă și gust. Totuși, el trece, pretutindeni în Germania, 
drept model al unui teatru modern. Acest gen de poetică se 
bazează pe următoarele principii: naraţiunea si acţiunea 
dramatică nu mai sunt pe măsura epocii noastre; omul nu mai 
poate fi perceput ca subiect capabil de acţiune; fiecare spectator 
are propriul său adevăr subiectiv, evenimentele survenite pe 
scenă neputând, deci, să aibă un adevăr obiectiv, valabil pentru 
toţi; în sfârşit, percepţia pe care o avem asupra realităţii nu 
poate fi exprimată pe scenă decât într-o formă total 
fragmentată. Această viziune despre lume şi despre experienţele 
ei complexe se traduce pe scenă prin convocarea paralelă a mai 
multor mijloace: corpul, dansul, imaginea, videoclipul, muzica, 
proiecţiile, documentele, autobiografia, cuvântul. Se consideră 
că acest „sampling“ de fragmente îi dovedeşte spectatorului că 
percepţia sa asupra realităţii e corectă, complexitatea lumii e 
impenetrabilă, iar întrebările privind responsabilitatea, ba chiar 
culpabilitatea politică vor rămâne fără răspuns. Acum câţiva 
ani, am caracterizat această estetică drept realism capitalist; 
paralela cu realismul socialist ţine de faptul că şi acesta din 
urmă reprezenta o estetică de susţinere a sistemului din epocă, 
adică a socialismului real. Si nu pot să scap de impresia ca 
această estetică a realismului capitalist susține capitalismul în 
egală măsură. Într-o lume guvernată de doctrina neoliberală, 
profitorii noii religii nu au un vis mai plăcut decât să proclame 


că nimeni nu e răspunzător, că totul e atât de complex şi de 


fragmentat, incat vinovatii nu mai pot fi numiti. Nu pretind in 
niciun caz ca asta e valabil pentru toti reprezentantii teatrului 
postdramatic; exista si situatia riguros inversa, in particular in 
teatrul documentar, la performeri precum Rimini Protokoll sau 
Milo Rau. Investigatiile lor documentare, înrudite cu 
jurnalismul, garanteazä o privire mai percutanta si mai clara 
decät se poate vedea pe scenele teatrelor municipale. 

Dar asta ma conduce la o alta ipotezä. Cred, intr-adevar, ca 
aceasta forma de creatie teatrala documentara care convoaca 
experti ai cotidianului nu e decat un alt fenomen al crizei 
estetice a teatrului dramatic. Arta traditionala a actorului si 
atentia acordata repertoriului clasic si-au pierdut orice legatura 
cu realitatea sociala. Publicul nu recunoaste pe scenä realitatea 
cotidianä in care träieste. Este rezultatul estetismului din 
ultimii treizeci de ani, cänd reprezentatiile clasicilor nu se 
raportau decät la spectacole precedente, aceste referinte 
incrucisate sfärsind prin a forma un cerc vicios care, in cele din 
urma, duce la spectacole ce pierd orice legatura cu realitatile 
politice si sociale. Tot mai multi actori nu-și mai extrag 
imaginatia creatoare din propria viata si din propria experienta, 
ci se lasa mai degraba calauziti de modelele pe care le admira. 
Consecinta este ca expertii cotidianului apar, intr-adevar, mai 
competenti decat actorii in prezentarea realitatii, desi sarcina 
asta cädea initial in sarcina actorilor! Si tocmai aici se aflä 
miezul crizei actuale. Ea poate fi, desigur, depășită de 
experienţele teatrului postdramatic descrise mai sus, totuși 
teatrul convenţional ar trebui să răspundă și el acestei 
provocări. Care începe cu educarea actorilor şi continuă cu 
formarea lor consecventă în meserie. Brecht le cerea actorilor 
săi de la Berliner Ensemble să meargă să se confrunte cu 
realitatea exterioară, să se ducă în tribunale. Să facă stagii în 
întreprinderi, ca să poată reprezenta cu competență 
comportamentul oamenilor din epoca lor. În ce mă priveşte, eu 
imi încurajez actorii să caute naratiuni în propriile lor biografii 
şi în cele pe care le observă în jurul lor. Cum e influenţat 
comportamentul oamenilor de spaimele generate de decăderea 
socială din prezent? Ce efecte are presiunea crescândă legată de 


performanţa la locul de muncă asupra relaţiilor noastre 
sentimentale și asupra dorințelor noastre? Cum reuşim să ne 
adaptăm la acest dictat? Câte cupluri au fost zdrobite de 
exigenta socială de flexibilitate? De ce avem un vocabular atât 
de bogat ca să exprimăm relaţiile noastre de cuplu? Ce ne 
îndeamnă să credem în competența noastră în materie de 
psihologie cotidiană? De ce folosim la nesfârşit și cu atâta 
uşurinţă vocabularul ăsta la cinele cu prietenii sau în cafenele? 
Si de ce nu avem un vocabular la fel de elaborat pentru analiza 
realitatilor politice („sistemul de rahat“)? De ce nu discutăm 
despre schimbările sociale și politice devastatoare din ultimii 
douăzeci de ani cu aceeași pasiune cu care vorbim despre 
legăturile de cuplu sau despre sex? Aceste schimbări ne 
influenţează, totuşi, relaţiile şi psihologiile într-o măsură 
nemaipomenită: orare de lucru flexibile, cotidianul invadat de 
tehnici digitale, imperativul de a fi oricând disponibili (citim e- 
mailurile profesionale până târziu în noapte), exigenta de ne 
identifica fără rezerve cu compania, de parcă am fi căsătoriţi cu 
ea. Totul în contextul unor contracte de lucru pe termen scurt, 
care nu ne asigură că vom avea si mâine de lucru si nu ne spun 
dacă identificarea noastră fără limite va fi recunoscută și 
apreciată la justa ei valoare. Realitatile astea se înscriu pana si in 
comportamentul somatic al omului. De unde ar proveni altfel 
explozia de articole de presă despre bolile profesionale, despre 
sindromul de oboseală cronică sau „burn-out“, despre depresie? 
Si de ce nu încetează evoluţia acestor fenomene? Patrunderea 
gândirii economice până în capilarele vieţii cotidiene a 
societăţii se reflectă în deformările corporale și psihice ale 
omului modern. Teatrul poate reprezenta aceste lucruri, poate 
face o poveste din ele! Si o poate face în deplină cunoştinţă de 
cauză, cu condiţia ca artiştii să-și hrănească imaginaţia din ceea 
ce observă în jurul lor. 

Teatrul ideal ascunde în sine promisiunea de a trata aceste 
fenomene ale realităţii şi ale societăţii. Teatrul instituţional, 
graţie finanţării sale din banul public, are şansa de a fi liber de - 
constrângerea omniprezentă a reușitei economice, chiar dacă 
limbajul cifrelor şi al randamentului pătrunde şi aici, 


exercitandu-si tot mai mult puterea. In realitate, teatrul ar putea 
fi un loc privilegiat, considerat liber de presiunea justificarii 
economice. Ar putea fi chiar un vis salutar pentru constiinta de 
sine a societatii, care isi ofera cativa bufoni, mosteniti direct din 
teatrul de la curtile aristocratice, acordandu-le libertatea de a o 
oglindi, de ao pune sub semnul intrebarii, de a o ridiculiza. 
Teatrul ar putea fi un loc inzestrat cu putere si forta 
purificatoare. O societate care socoteste inca legitim si important 
faptul de a fi ludic pusă sub semnul întrebării nu poate sta chiar 
asa de rău! În alte media care propun naratiuni, presiunea 
reuşitei economice este mult mai mare, ceea ce le reduce 
considerabil libertatea de expresie artistică. Jalnica ofertă a 
televiziunilor, de pildă, este o expresie directă a acestei lipse de 
libertate. Ca urmare a monopolizării crescânde din domeniul 
presei, cititorii au tot mai putin impresia că sunt informaţi de 
ziarişti independenţi. Cred că frustrarea indusă de televiziune si 
presă aduce la Schaubühne multi tineri care se gândesc că pot 
găsi aici un spaţiu în care se mai poate juca și gândi în mod 
absolut liber si independent. Si unde scena reflectă sechelele 
înscrise în trupul omului flexibil. La asta se adaugă, firește, 
realitatea fondatoare a oricărui eveniment teatral: el are loc aici 
şi acum, într-un spaţiu tridimensional, cu prezenţa reală şi 
corporală a actorilor. Aici nu se poate retusa nimic a posteriori, 
nu se poate schimba totul în cabina de montaj, ca în 
cinematografie. Un actor încearcă să se exprime aici şi acum, in 
faţa ochilor spectatorilor, iar spectatorul e liber să decidă, ca 
expert al propriei percepții, dacă să-l creadă sau nu. În lumea 
noastră digitalizată, etalată mai ales pe ecrane bidimensionale, 
tocmai acest moment nemijlocit de acţiune virtuală şi, totuşi, 
credibilă, ancorat în realitatea fizică, constituie misiunea si 


provocarea teatrului. 


= Casino Capitalism este titlul cărţii lui Susan Strange, apărută in 
1986 la editura Basil Blackwell. Economista americană critica lipsa de 
reglementare de pe pietele financiare din Statele Unite. 

“© Termenul „teatru postdramatic” trimite la lucrarea lui Hans- 
Thies Lehmann Postdramatisches Theater (Verlag der Autoren, 
Frankfurt am Main, 1999); termenul „răsturnare performativä” face 
referire la gandirea lui Erika Fischer-Lichte, personalitate de prim 
rang a studiilor teatrale germane. Fischer-Lichte intelege prin acest 
termen trecerea de la teatrul privit ca proiect literar la evenimentul 
scenic determinat de comunicarea directă si nemijlocită între 


performeri si public. 


ARTA ACTORULUI SI LUPTELE DE PE 
SCENA 


TOTUS MUNDUS AGIT HISTRIONEM: 
CITIND SI PUNAND IN SCENA SHAKESPEARE 


Conferinta sustinuta pe 25 septembrie 2014 la Londra, 
in cadrul colocviului Thomas Ostermeier: Reinventing 
Directors Theatre at the Schaubtihne tinut la Royal Central 
School of Speech and Drama. Traducerea a respectat 
caracterul oral al textului. Acesta a fost publicat in 
premiera in volumul The Theatre of Thomas Ostermeier de 
M. Boenisch si Thomas Ostermeier, Routledge Publishers, 
2016. 

As vrea sa vorbesc astazi despre Shakespeare. Desigur, poate 
sa sune usor pretentios, daca ne gandim la doua lucruri asupra 
cărora vom fi probabil cu toţii de acord: în primul rand, că este 
unul dintre cei mai mari, dacă nu cel mai mare autor al tuturor 
timpurilor si, in al doilea rând, că este omul de teatru cel mai 
studiat si mai comentat, ba chiar de către cei mai străluciți 
cercetători. Ceea ce urmează este modesta mea contribuție la 
aceste studii și nu va fi decât vârful aisbergului a tot ce poate fi 
descoperit în opera lui Shakespeare. 

Whos there? „Cine-i acolo?“ (I, 1, 1): primul vers din Hamlet 
mi se pare un punct de plecare potrivit pentru a încerca o 
lectură mai profundă a anumitor scene shakespeariene. Mi-ar 
plăcea mai întâi să pun această întrebare la diferite paliere. O 
puteţi chiar considera ca un soi de fir roşu al apropierii mele de 
opera lui Shakespeare, ba chiar al surprinderii motivelor care, 
în chip general, ne îndeamnă să facem teatru. 

„Cine-i acolo?“ în sensul de: Cine e persoana din fata 


noastră? Cine este celălalt? Cine ne vorbeşte? Cine suntem? Ce 


este o ființă umană? Când începem să căutăm răspunsuri 
posibile la aceste întrebări in Hamlet, lucrurile se complica si 
mai mult. Ne putem lesne închipui o situaţie în care, de pildă, 
lumina de pe scară se stinge și cineva care așteaptă jos si care ti- 
a auzit zgomotul pasilor întreabă: „Cine-i acolo?“ Ce i-ai 
răspunde? Care ar putea fi răspunsul la această întrebare? I-ai 
spune numele, pur si simplu? Ce se ascunde în dosul măștii 
aparentei tale fizice - în dosul numelui? Cine esti? Cine 
suntem? Care e „eul“ tău? 

Toate astea devin, bineînţeles, mult mai complicate când ești 
o fantomă, ca în prima scenă din Hamlet, şi răspunzi: „Sunt 
duhul viu al tatălui tău mort“ (I, v, 9). De ce duhul tatălui nu e 
chiar tatăl? Care e diferenţa între concepţia noastră lăuntrică 
despre noi înşine și aparenţa noastră exterioară, masca noastră 
socială, rolul pe care trebuie să-l jucăm, ceea ce reprezentăm? 
Ne usureaza oare legile civilizaţiei viata în mijlocul celorlalţi, 
împiedicându-ne totodată să ne exprimăm deplin, fără 
opreliști? Sau „eul“ nostru salasluieste în intervalul dintre ceea 
ce suntem și ceea ce ne-ar plăcea să fim? Nu vorbea oare 
Dostoievski în Frații Karamazov despre tânjirea sufletului 
nostru după acela care-ar putea să fie? 

Această incertitudine privind identitatea şi concepţia despre 
„eu“ este, desigur, una dintre problemele esenţiale ale omului 
modern. De aceea teatrul elisabetan al lui Shakespeare o 
cunoștea deja. Am impresia că forța motrice a personajelor din 
piesele lui este tocmai dorinţa de a descoperi cine sunt ceilalţi, 
care sunt adevăratele lor motive. Uneori mi se pare că este si 
forța motrice a autorului lor, Shakespeare: să descopere tot mai 
mult cum sunt fiinţele umane. 

Din fericire, contrar numerosilor autori şi scenariști ai zilelor 
noastre, Shakespeare nu are un răspuns, ci nenumărate 
întrebări. Iar pentru a le înţelege mai bine, nu se mulţumeşte 
pur şi simplu să pună personaje în scenă; ci, mai mult, le pune 
în scenă pentru ca, pe urmă, personajele să se pună pe ele însele 
în scenă. Recunoaşterea acestei situaţii dublu teatrale e, pentru 
mine, cheia esenţială pentru a-l aborda pe Shakespeare si a-l 
pune în scenă. Din cauza acestei situaţii dublu - şi uneori 


triplu — teatrale, singurul răspuns la toate întrebările ridicate 
mai sus (cine suntem? etc.) pare să fie: suntem „euri“ multiple 
care încearcă să se adapteze jucându-se cu diferitele situaţii cu 
care se confruntă. Ne punem în scenă în diferite situaţii si 
încercăm adesea să rezolvăm conflictele acestor situaţii, 
pretinzând că suntem altcineva decât suntem. Sau, aşa cum 
spun în titlul acestei comunicări: Totus mundus agit histrionem. 
Asta nu înseamnă doar că „întreaga lume e o scenă“ sau că 
jucăm toţi pe o scenă ca niște personaje dintr-o piesa, ci si ca 
situaţiile cu care suntem confruntati in viata ne silesc să ne 
punem în scenă; suntem siliţi de lumea însăși să jucăm ca nişte 
actori, să pretindem că suntem altcineva decât suntem, să ne 
punem o mască pentru a descoperi, prin jocurile reprezentării, 
cine suntem și cine ar putea fi celălalt. Totus mundus agit 
histrionem s-ar putea, aşadar, traduce prin „întreaga lume îl 
sileşte pe actor să intre in joc’, şi nu doar „întreaga lume joacă 
la fel ca un actor“. 

Permiteti-mi să dezvolt câteva exemple, ca sa vă dau o idee 
despre ce vreau să spun. Să mai rămânem puţin la Hamlet. 
Hamlet este silit să intre în joc de lumea din jurul lui si de 
împrejurări: „Sunt timpi säriti!“ (|, v, 185); „A putrezit ceva in 
Danemarca“ (1, ıv, 90); unchiul său i-a ucis tatăl (dacă este să 
creadă în spusele fantomei). Toate împrejurările îl silesc să-şi 
pună „obrazuri vechi de măscărici [sic/]“ (1, v, 169). Claudius, 
ucigașul tatălui său, e încă în viata, iar Hamlet încearcă sa 
răspundă la această ameninţare jucând un rol de măscărici, de 
nebun. Împrejurările îl silesc să intre în acest joc, să acţioneze 
așa; adică să reacționeze. Lumea il sileste pe Hamlet să intre in 
joc. El nu joacă rolul de nebun doar ca să supravieţuiască în 
„tulburi vremi“ (I, n, 9); nu, îşi pune „obrazuri vechi de 
mäscärici şi pentru a descoperi adevărul despre crimă. 
Câteodată, strategia lui dă roade, de pildă în scenele cu 
Polonius. Încercarea de a descoperi adevărul într-o societate 
putreda politic își află forma desăvârşită în „Cursa de soareci”. 
În această oglindire a teatrului în el însuşi, Hamlet îl demască 
pe Claudius, ucigașul. Cu ajutorul actorilor, el descoperă că cele 
spuse de duhul tatălui sunt pesemne adevărate. 


In actul al treilea, in care are loc scena cursei de soareci, ni se 
dă pentru o clipă speranţa că Hamlet isi va putea îndeplini 
misiunea. Dar Shakespeare e mai dialectic decât bănuim: deşi 
crede în puterea teatrului, e suficient de realist pentru a povesti 
istoria lui Hamlet, în asa fel încât Hamlet să esueze în final. 
Jocul manipulărilor politice e mai puternic decât teatrul. În 
scena următoare, apăsat de adevărul aflat şi de mânia pentru 
cele întâmplate, Hamlet se înşală crezând că-n dosul draperiei 
se află unchiul lui. În singurul moment în care e gata să 
acționeze şi să-și ducă misiunea la bun sfârșit, el răspunde 
gresit la întrebarea: „Cine-i acolo?“ Si asta, fiindcă nu pune 
această întrebare! Dacă ar fi făcut-o, Polonius i-ar fi putut 
răspunde: „Sunt eu. Si Hamlet ar fi evitat să-l ucidă pe tatăl 
femeii iubite. 

Hamlet crede că adevărul ascuns în dosul aparentei fizice 
şi vizibile a draperiei este regele; sau, cum spune el însuşi, 
„un şobolan“. Ceea ce în ochii lui înseamnă acelaşi lucru: regele 
e un şobolan, de vreme ce şi-a ucis fratele ca să acceadă la tron. 
În ciuda prudentei arătate înainte, Hamlet acţionează aici prea 
rapid: pe de o parte, e silit de împrejurări, pe de alta însă, nu-şi 
ia răgazul să pună întrebarea. O singură dată dată, Hamlet nu 
ezită; si se înșală total. 

Veţi fi poate de acord cu mine că majoritatea catastrofelor - 
secolului al XX-lea au pornit dintr-o situaţie asemănătoare: 
oamenii au simţit nevoia să acționeze înainte să aibă o 
adevărată cunoaştere si o adevărată înţelegere a situaţiei, 
interpretând prost circumstanţele; aveau impresia că sunt siliți 
să acţioneze. 

Mi se pare ca problema aparentei şi a adevărului reprezintă o 
temă majoră a scrisului lui Shakespeare. E inutil să amintesc că 
Hamlet, desi capabil să descopere si să recunoască adevărul, nu 
ştie să-i facă fata. Asa se face că la sfârșit avem un munte de - 
cadavre pe scenă. (Mi se pare chiar că cercetătorii au calculat că 
Hamlet e printre piesele lui Shakespeare care numără cei mai 
multi morti.) 

Înainte de a continua cu alte exemple de situaţii din piesele 
lui Shakespeare, dati-mi voie să evoc o idee avansată de Stephen 


Greenblatt în biografia sa Will in the World”. El dezvoltă in 
carte teoria potrivit căreia întreaga familie a lui Shakespeare era 
catolică, într-o lume anglicană in care catolicii se aflau in 
primejdie de moarte dacă erau descoperiţi. Dacă asta e 
adevărat, s-ar putea ca Shakespeare să fi fost obişnuit încă din 
copilărie să-şi disimuleze adevărata identitate şi să pretindă că e 
altcineva decât este, chiar înainte de a deveni autor de piese de 
teatru. Totus mundus agit histrionem — aşadar, poate că a fost el 
însuşi silit, de lumea din jurul său, să acţioneze ca un altul decât 
era, ca să-şi salveze viata. Stiti că toţi revoluționarii catolici au 
încercat în repetate rânduri să învingă protestantismul, ca în 
Complotul prafului de puşcă din 1605. (E ciudat că astăzi 
mișcarea anticapitalistă a adoptat masca lui Guy Fawkes, un 
catolic!) Toţi cei implicaţi în acest complot au fost condamnaţi 
la moarte. Astfel, universul în care trebuie să ni-l închipuim pe 
Shakespeare n-ar fi un univers ludic, in care identitățile ar fi 
schimbate ca într-un vesel joc de copii, ci un univers de 
comploturi, de suspiciune și de violență; acest climat general 
este cu prisosinta ilustrat de faptul că, pe atunci, cine intra în 
Londra era întâmpinat de capetele complotistilor expuse în 
vârful unor sulițe pe Podul Londrei. Un univers de teroare, dar 
şi de prosperitate. O lume în care nu ştii niciodată sigur cu cine 
vorbeşti: dacă ţi-e prieten sau duşman. Si in care eşti nevoit să 
nascocesti situaţii destul de complexe dacă vrei să descoperi 
„cine-i acolo“. 

Să revenim la Hamlet. Un alt exemplu al acestui gen de 
situaţie se află în scena centrală dintre Hamlet si Ofelia (III, 1). 
Să punem mai întâi întrebarea „Cine-i acolo?“. Hamlet si Ofelia 
nu sunt singuri, sunt spionati de Claudius si Polonius, ascunși 
în preajmă. Polonius susţine că nebunia lui Hamlet e urmarea 
iubirii respinse, în vreme de Claudius bănuieşte că purtarea lui 
Hamlet are altă cauză, legată de crima pe care a săvârşit-o el 
însuşi pentru a accede la tron. Claudius vrea, deci, să afle ce ştie 
Hamlet. Pentru asta, acceptă sugestia lui Polonius, fost actor, 
de a-l pune pe Hamlet să acţioneze, să intre în joc într-o situaţie 
dată: o reprezentaţie deci, al cărei protagonist nu ştie că e pe 
scenă! Situaţia este întâlnirea cu femeia iubită, Ofelia. Dar, în 


această situaţie precisă, are Hamlet dreptul să-și arate 
dragostea? E oare la curent cu prezenţa regelui și a lui Polonius 
care-l privesc? Evident că o descoperă mai târziu pe parcursul 
scenei, auzind un zgomot care-l trădează pe Polonius. Dar unii 
cercetători avansează o ipoteză mai interesantă, anume că într- 
o scenă precedentă (II, 11) Hamlet ar fi intrat putin înainte de a 
rosti prima replică, exact în momentul în care Polonius, într-o 
discuţie cu Ofelia, îi propune să-l supravegheze, si ar fi auzit 
astfel totul. Aşadar, dacă Hamlet cunoaşte de la bun început 
împrejurările întâlnirii sale cu Ofelia, el trebuie să se pună în 
scenă, să joace rolul cuiva care nu e el. Trebuie să pretindă că n- 
a iubit-o niciodată pe Ofelia, trimitandu-i în acelaşi timp 
mesaje codificate, ca s-o protejeze. Cel puţin aşa citesc eu fraza: 
„Du-te la mănăstire“ (III, 1, 128 şi 136). 

Ca să profitam mai bine de această deconstructie a situaţiei 
în care se află Hamlet și Ofelia, să încercăm o analiză mai 
aprofundată a situaţiei Ofeliei, punându-ne două întrebări 
esenţiale: Care sunt, din punctul ei de vedere, circumstanţele 
întâlnirii cu Hamlet? Si pe câte paliere diferite trebuie ea să 
joace şi să se pună în scenă? lată câteva din aceste împrejurări: 
1. Ofelia a auzit cu o clipă în urmă monologul lui Hamlet, „a fi 
sau a nu fi“. 2. Îl iubeşte, dar tatăl ei i-a poruncit să nu-l mai 
vadă, probabil din raţiuni politice. 3. Prin urmare, are acum 
ocazia unică de a-l întâlni pe omul iubit. 4. Tatăl ei și regele o 
spionează; ea nu poate acționa asa cum ar vrea. 5. Se teme ca 
nebunia lui Hamlet să nu fie provocată tocmai de refuzul ei de 
a-l mai vedea. 6. Circumstanta esenţială: e împinsă în scenă fără 
a-şi cunoaşte textul. Asta e cosmarul de care e bântuit orice 
actor din când în când: reintră în rol, e împins din culise... şi 
nu ştie textul. Ofelia îl pândeşte pe Hamlet. În scena asta, ea 
devine prelungirea puterii corupte si putrede a regelui 
Claudius. Ştie că regele o pandeste, dar nu ştie că Hamlet e și el 
la curent. Astfel, e silită de lume, de împrejurări să acţioneze ca 
o actriţă (histrionem). 

Ea nu poate acţiona în acord cu cea care este (indiferent ce-ar 
putea însemna asta), fiindcă joacă mai multe personaje în 
situaţia respectivă. 1. E spioana; îl spioneaza pe Hamlet in 


numele tatalui ei si al regelui, pentru ca Polonius sa-si poata 
păstra funcţia de prim-consilier al suveranului. 2. E 
indrägostitä; îl iubește pe Hamlet, dar n-are dreptul s-o arate. 3. 
E actriţă; urcă pe scenă pentru prima oară; e o debutanta, 
virgină, cum s-ar zice, total depășită de faptul că nu ştie ce rol 
trebuie să joace, de pe poziţia cărei identități să acţioneze şi 
prin ce mijloace să se exprime. E sfâşiată, fiindcă singura 
posibilitate de a-l întâlni pe bărbatul iubit este să accepte să-l 
spioneze, sub supravegherea regelui şi a lui Polonius. În scena 
cu pricina, Ofelia isi dă probabil seama de implicarea ei în acest 
joc şi această intrigă îi alterează dragostea pe care i-o poartă lui 
Hamlet, distrugându-i virginitatea. Ea devine la fel de coruptă 
ca întreaga Danemarca - ceea ce ar putea explica atacurile 
misogine ale lui Hamlet. Sigur, am putea cerceta din aceeaşi 
perspectivă numeroase scene din Hamlet şi as putea prezenta 
cu acest prilej câteva dintre citatele mele preferate. Am putea, 
de pildă, să reflectăm şi să încercăm să limpezim adevăratul 
sens al frazei lui Hamlet „totu-i să fii gata“ (V, 11, 192) sau 
„nimic pe lume nu e bun sau rău decât ce gândul singur 
hotărăşte“ (II, 11, 243-244). 

Înainte să trecem la alte piese ale lui Shakespeare, permiteti- 
mi să dau glas altui gând privitor la motivele care îndeamnă 
aceste personaje să acţioneze aşa cum o fac. 

Mi-a fost dintotdeauna dragă ideea că Renaşterea şi epoca 
elisabetană — sau prima modernitate, cum o numim astăzi — au 
reprezentat un prag istoric pentru umanitate, în care, după Evul 
Mediu, cavalerii trebuie să se înfrunte pe un nou câmp de 
bătălie. În epoca medievală, învingător într-un conflict era 
acela care ştia cel mai bine să mânuiască spada, era un călăreț 
mai priceput si un strateg mai bun în armată. Mai târziu, la 
adăpostul fortäretelor se dezvoltă orașe. Dintr-odată, supușii 
regelui, care până atunci isi dovediseră loialitatea şi dragostea 
apărându-l pe suveran, trebuie să se adapteze circumstanțelor 
vieţii de Curte. Aici nu războinicul conduce jocul, ci acela care 
învârte mai bine vorbele, care știe să-şi învingă adversarul prin 
retorică, să urmărească anumite strategii, pretinzând că e 
altcineva decât este: ca atunci când Iago pretinde că e cel mai 


bun prieten al lui Othello. Abia la sfärsitul piesei isi da Othello 
seama ca Iago ii e cel mai mare dusman. Este miezul unui 
conflict intre un razboinic, Othello, si un om de litere, om al 
vorbelor, al limbajului: Iago. Numele lui nu e ales la întâmplare, 
e o referire la lacov din Vechiul Testament (Geneza, 25:27- 
27:45). lacov are intenţia să-și trădeze fratele mai mare, pe 
Esau, şi să-i uzurpe locul de prim-născut care dă dreptul la 
binecuvântarea paternă. Pentru asta, se ascunde sub nişte 
blănuri şi pretinde că e fratele, mult mai păros decât el, pentru 
a-l înşela pe tatăl său, Isaac, care e orb și, fiind nevoit să se 
încreadă în pipăit, crede că-l are în fata pe Esau când isi rostește 
binecuvântarea. În Vechiul Testament, Iacov nu doar că e ajutat 
de mama sa în actul de trădare, ci este şi zugrăvit cu trăsături 
feminine, cum ar fi darul vorbirii. Oamenii Renaşterii sunt 
nevoiţi să se confrunte cu faptul că însuşirile masculine - 
agerimea mişcărilor, îndemânarea în luptă sau alte priceperi 
intr-ale războiului - şi-au pierdut brusc orice importanţă; 
acum, cel care ştie să mânuiască vorbele mai bine, în cazul 
nostru Iago, il poate învinge pe cel mai puternic războinic al 
armatei venețiene, Othello. Cuvântul bate forţa fizică. 

Iago si Richard al III-lea, alt reprezentant al Viciului, anunţă 
amândoi la începutul piesei că-și vor ascunde motivele perverse 
în dosul unei măşti. În acest context, am fost frapat de un lucru 
pe care-l cunoaşteţi, fără îndoială, şi care priveşte punerea în 
scenă a acestui personaj al Viciului în pildele medievale: în 
timp ce Virtuţile intrau toate în scenă din curte sau din grădină, 
Viciul îşi făcea apariţia din public. În înţelesul pe care-l dau eu 
acestei ipoteze, Viciul trecea drept un reprezentant al 
spectatorilor şi, din aceeaşi pricină, se exprima într-o limbă 
diferită de cea a Virtutilor: Viciul vorbea într-un limbaj foarte 
gros, popular. 

Am fost întotdeauna fascinat de ideea unui teatru in care 
cineva din public ar fi trimis pe scenă, pentru a reprezenta şi a 
săvârşi toate relele pe care noi, ca oameni civilizati, in mod 
normal (şi în chip fericit) nu le săvârşim în fiecare zi. Teatrul 
devine astfel un dispozitiv de evacuare a afectelor si pulsiunilor 
care nu-şi au locul într-o societate civilizată. Un dispozitiv care 


ar permite deplasarea fanteziilor violente intr-un spatiu virtual 
pentru a scapa de ele. Am putea oferi acelasi argument tuturor 
celor care pretind că jocurile video si filmele horror îi fac pe 
oameni să devină agresivi. Eu cred că în majoritatea cazurilor e 
taman pe dos. 

În universul lui Shakespeare, limba este o armă minunată şi 
incredibil de puternică. Si, ca toate armele, are un dublu tais: 
poate sluji pentru a spune adevărul si totodată pentru a minţi. 
Pentru a zugrăvi lumea invers de cum este ea cu adevărat, 
pentru a-ţi manipula interlocutorii si a urmări interese 
malefice. Amândouă ipostazele există în piesele lui 
Shakespeare: întâlnim in ele personaje care manipulează 
adevărul, cum sunt Iago sau Richard al II-lea, precum si 
personaje care vor să-l descopere, cum sunt Hamlet şi ducele 
Vincentio. 

Imi voi incheia interventia cu exemplul meu preferat, Mäsurä 
pentru mäsurä. La inceputul piesei, ducele Vincentio anunta ca 
paraseste Viena corupta, trecandu-i puterea lui Angelo. Dar se 
intoarce imediat, sub identitatea unui calugar. El joaca un 
personaj ca să descopere adevărul despre sine însuşi. lar 
imaginea sa în oglinda care, după mine, este Angelo nu-i prea 
măgulitoare: ducele descoperă că până și cel mai puritan si mai 
incoruptibil dintre oameni e capabil de faptele cele mai 
cumplite, de pildă să violeze o fecioară, care mai e si novice 
într-o mănăstire, sau să-i ucidă fratele pentru a ascunde 
adevărul. 

Acesta ar putea fi, deci, modestul răspuns la întrebarea 
„Cine-i acolo?“: sunt eu jucând un rol ca să descopar adevărul. 
Iar adevărul este că noi, oamenii, suntem capabili de orice, de 
tot ce-i mai înalt și tot ce-i mai josnic. 


E Stephen Greenblatt, Will in the World: How Shakespeare Became 
Shakespeare, Norton, New York, 2005. 


CITIND SI PUNAND IN SCENA IBSEN 


Acest text al lui Thomas Ostermeier a apärut pentru prima 
data sub titlul „Reading and Staging Ibsen‘ in revista 
norvegiana Ibsen studies, vol. X, nr. 2, 2010. 

As vrea sa va dau o idee despre felul in care ma raportez eu la 
piesele lui Ibsen. Reflectiile care urmeazä se bazeaza pe 
travaliul meu din 2002 încoace. Cam la fiecare doi ani am 
montat o piesă a lui Ibsen: Nora - O casă de păpuși la Berlin, în 
2002, Constructorul Solness la Viena, în 2004, Hedda Gabler la 
Berlin, în 2005, John Gabriel Borkman la Berlin, în 2008, şi 
Strigoii la Amsterdam, la sfârşitul lui 2010. 

Mai întâi, aş vrea să vă expun motivele pentru care, după 
mine, opera lui Ibsen are o valoare deosebită astăzi. Apoi, mi-ar 
plăcea să evoc într-un mod mai general problemele pe care 
scriitura şi dramaturgia pieselor lui Ibsen le ridică în faţa 


regizorului. 


SUFLETUL SI BANII 


În Germania, mai ales în contextul „teatrului de regie“ 
(Regientheater) din anii '70, '80 şi începutul anilor '90, Ibsen 
avea faima unui scriitor care dezvăluie misterele sufletului. Asta 
a avut drept consecinţă o tradiţie specială a punerii în scenă a 
pieselor sale, actorii având adesea o idee fixă despre cum să-i 
interpreteze personajele: încercau să le zugrăvească peisajul 
lăuntric. Ibsen era în general socotit autorul care a adus în 
scenă ideile lui Freud, chiar înainte ca acesta să le fi elaborat. 
Prin urmare, actorii se străduiau foarte tare să facă publicul să 
creadă că sentimentele exprimate de ei pe scenă sunt sincere, 
iar piesele lui Ibsen erau frecvent reprezentate cu numeroase 
tăceri, pauze încărcate de emoție si priviri intristate pe 


fereastră. A reprezenta piesele lui Ibsen în acest fel poate fi 


foarte plicticos, sau cel putin risca sa fie, mai ales atunci cand 
aceasta credinta in sentimente distruge total piesa si da nastere 
unui joc in care personajele nu mai actioneaza. Problema pe 
care o are in fata orice regizor cand abordeaza opera lui Ibsen 
este aceeasi cu care se confrunta in cazul oricarui autor si al 
oricarei opere clasice: inca inainte de a citi textul, are deja in 
cap o puzderie de clisee si idei fixe despre cum ar trebui 
interpretata si reprezentata o piesa de Ibsen. 

Cand am intrat pentru prima data in universul dramelor lui 
Ibsen - si vorbesc aici mai ales despre piesele pe care le-am 
montat, enumerate mai sus -, am fost frapat de faptul ca 
personajele sunt supuse unei enorme presiuni economice, pe 
care Ibsen o utilizeaza intotdeauna ca motor principal al piesei. 
Or, pentru mine tocmai aici se situeaza legätura cu epoca 
noasträ si tocmai asta il face pe Ibsen atät de actual. In 
Germania - dar îmi închipui că lucrul e valabil şi pentru restul 
Europei -, de la începutul anilor '90, convingerile neoliberale 
din societatea noastră sunt pândite de spaime economice tot 
mai mari: oamenii sunt obsedati de teama de a se prabusi în 
ierarhiile sociale şi de a-şi pierde statutul social. Lucrul se 
manifestă cu deosebire în sânul clasei de mijloc care, până în 
anii '90, era principalul garant a ceea se numea gloriosul 
miracol economic (Wirtschaftswunder) al anilor '50. În anii ’80, 
am fost nevoiţi să facem fata, pentru prima dată dupa Al Doilea 
Război Mondial, șomajului masiv, iar în anii ‘90 si 2000, criza 
economică s-a abătut asupra membrilor clasei de mijloc, 
inducându-le teama de a-și pierde jobul, averea, statutul social. 
Iar o societate în care jobul şi banii sunt totul este o societate în 
care religia, națiunea si familia şi-au pierdut puterea. Cineva 
rămas fara loc de munca si fără bani își pierde consideratia 
celorlalţi și nu mai are motive să trăiască. Sau încearcă să le 
găsească în principalele valori ale epocii de aur a societăţii 
burgheze: familia, căsătoria, religia creştină, maternitatea şi 
educaţia copiilor. Fenomenul e foarte răspândit în Germania de 
azi, ba chiar a dat naştere unei noi burghezii numite noua clasă 
de mijloc (die neue Mitte). 


Am mentionat doua subiecte importante gasite in piesele lui 
Ibsen. Mai intai, problema generala a presiunii economice si a 
grijilor financiare. Apoi, aspectul familial, presiunea asupra 
rolului femeii in epoca lui Ibsen si astazi, cu deosebire in 
climatul neoconservator cu care ne confruntam si de care e 
patrunsa intreaga societate; vad paralele si in dificultatile vietii 
de cuplu, în dificultatea de a avea copii si de a încerca sa ai o 
viaţă de familie din când în când. 

Aș vrea să vă dau mai întâi câteva exemple privitoare la 
presiunea economică: 

O casă de păpuși: Helmer, directorul de bancă, si 
împrumutul. Faptul că Nora nu vrea ca soţul ei să afle de 
împrumutul pe care l-a luat de la Krogstad. 

Hedda Gabler: cariera universitară a lui Tesman e ameninţată 
de Lévborg. Casa pe care a cumparat-o, dar pe care nu şi-o 
poate permite dacă nu obţine postul. 

John Gabriel Borkman: bineînţeles, faptul că face speculaţii ai 
pierde totul. Credinţa magică în puterea banilor de a rezolva 
toate problemele este nucleul piesei. 

Ne aflăm, deci, in fata unei situaţii in care personajele au 
mereu griji economice sau financiare — există exemple si in 
celelalte piese, dar prefer să mă concentrez pe cele câteva cazuri 
pomenite. Credinţa de nezdruncinat în puterea banului 
distruge orice relaţie umană. Mai ales bărbaţii din aceste piese 
devin märginiti şi orbi în fata nevoilor din cercul lor. Cariera, 
statutul social, banii, simbolurile sociale, cum e casa în Hedda 
Gabler, toate devin mai importante pentru ei decât relaţiile 
sentimentale, mai importante decât dragostea, decât prietenia și 
chiar decât legăturile familiale în cazul celor două surori din 
John Gabriel Borkman. Din raţiuni financiare, Borkman 
hotărăşte s-o ia de soţie pe femeia pe care n-o iubeşte şi să lase 
femeia iubită altui bărbat; o sacrifică pentru carieră. Merge 
până într-acolo încât distruge relaţia dintre cele două surori 
gemene, relație socotită adesea drept cea mai puternică din cate 
există între două ființe omeneşti. Astfel, contrar cliseelor despre 
personajele lui Ibsen şi interpretarea lor, existente în teatrul 
german de la sfârşitul anilor '50 până la începutul anilor '90, 


toate personajele isi sacrifica nazuintelor lor financiare sufletul, 
sentimentele, pasiunea, dragostea si chiar capacitatea de a iubi. 
Traiesc intr-o lume rationalizata, secularizata si rece. Unele 
încearcă să păstreze si alte valori, dar încercările lor se soldează 
de fiecare dată cu un eşec usturător: Thea Elvsted, Nora, 
Doamna Alving. Într-adevăr - şi acesta e unul dintre 
principalele mele argumente, asa cum cred că ati înţeles -, sunt 
fascinat de Ibsen fiindcă el ne arată cum încearcă burghezii să- 
și găsească o cale în această lume complet rece fără a-și pierde, 
totuşi, idealurile pe care burghezia pretinde că le are. Stim însă, 
de la lucrarea lui Richard Sennett, Erodarea caracterului. 
Consecințele personale ale muncii în noul capitalism, că e un 
lucru greu, ba chiar devine din ce în ce mai greu, aşa cum se 
poate observa în cazul lui Engstrand din Strigoii sau al lui Brack 
din Hedda Gabler - personajele cinice si mai puţin 
sentimentale au tendinţa să învingă în dramele lui Ibsen. Ce mă 
interesează pe mine ca regizor este că mă aflu în faţa unui autor 
care arată cum încearcă o ființă umană, cu emoţiile si 
sentimentele ei, să supraviețuiască, păstrându-și sufletul intact, 
într-o lume total rationalizata si materialistă, în care domneşte 
exclusiv puterea banului. Si cred că toate acestea sunt lucruri pe 
care le putem observa în viaţa noastră cotidiană: aparenţa 
noastră fizică - ce anume exprimă sau nu exprimă corpul 
nostru si felul în care-l exprimă - nu mai este lizibilă; cum sunt 
influențate toate acestea de cea mai bună dintre lumile posibile. 
Foarte adesea, în societăţile contemporane, mai ales în 
democratiile occidentale, trebuie să facem fata unor probleme 
fizice si mentale. Probleme fizice, cum ar fi să nu fii multumit 
de trupul tău, să ai probleme în raport cu sistemul, să 
trebuiască să te lupti cu boli precum cele ale sistemului nervos, 
sindromul burnout, pierderea totală a relaţiei cu propriul trup, 
depresia. Trebuie să facem faţă faptului că viziunea noastră 
materialistă despre lume se repercuteazä asupra corpului 


nostru ca un sindrom. 


Si aici există o legătură foarte interesantă pentru punerea in 
scenă a dramelor lui Ibsen astăzi: cercetarea modului în care 
felul nostru de viata ne afectează aparenţa fizică si cercetarea 
modului în care-i abordăm, fizic şi social, pe ceilalți. 

Asta mă poartă către a doua parte a reflectiilor mele, care 
privesc aspecte mai generale ale dramaturgiei ibseniene şi 
modul în care îmi alimentează ele pasiunea pentru perspectiva 
sociologică asupra fiinţelor umane si pasiunea pentru teatru ca 
laborator sociologic în care e cercetat comportamentul 


oamenilor. 


SCRIITORUL DE EXPUNERI SI CELE DOUĂ 
DRAME 


De două mii cinci sute de ani, teatrul bazat pe text a avut 
ideea fixă că omul își dezvăluie capacitatea de a fi bun sau rău 
mai ales în situaţii ce pot fi socotite dramatice, cum ar fi după 
un accident de avion în care câteva persoane supraviețuiesc pe 
o insulă pustie fără mâncare sau fără apă. Asta seamănă mai 
degrabă cu dramaturgia hollywoodiană, în care aflăm destul de 
repede din evoluţia poveștii că oamenii sunt capabili să se 
sacrifice, să ofere celuilalt ultima picătură de apa, dar si să-l 
omoare ca să supravieţuiască. În piesele lui Ibsen, situaţia 
dramatică este adesea mult mai complicată si mai dificilă. Ea 
tine de faptul că, după sângeroasa epocă medievală, până la 
sfârşitul secolului al XIX-lea, când conflictele puteau fi 
soluționate cu ajutorul armelor si al duelurilor, societatea 
burgheză a devenii mult mai puţin violentă. Complexitatea 
conflictelor este, așadar, mult mai încurcată decât într-o piesă 
de Shakespeare în care „ucid ca să devin rege”. Conflictul din 
Hedda Gabler, de pildă, e relativ greu de descris; dar, chiar dacă 
nu reuşim s-o facem, fiecare poate recunoaşte sentimentele 
Heddei: sentimentul că duce o viaţă penibilă, că trăieşte cu 
persoana nepotrivită, că n-are suficient curaj să ducă o viata 
independentă, că-i urăște pe ceilalți fiindcă îi arată ca într-o 
oglindă mizeria şi meschinăria propriului ei curaj şi a propriilor 
ei idealuri. 


Ca sa povesteasca toate acestea, dramaturgul Ibsen hotaraste 
sa faca din prima jumätate a piesei (cäteodatä si mai mult) o 
expunere, sa pregateasca drama care se deruleaza apoi intr-o 
singură mişcare de largă respiraţie, durând o oră sau o oră si 
jumătate. Si aici reînnod cu ceea ce am spus în prima jumătate: 
cred că în dramele lui Ibsen această expunere constituie cea 
mai mare primejdie şi cea mai mare capcană pentru regizorul 
care-i montează piesele. Căci ceea ce se întâmplă frecvent în 
această parte a piesei este că se joacă deja o dramă, că totul e 
jucat foarte dramatic si emotionant, deşi drama nu are încă loc 
de fapt. Aproape întotdeauna există la Ibsen un personaj care-i 
povesteşte altuia tot ce trebuie să afle publicul, într-un prim 
moment, deci avem o situaţie de simplă conversaţie. Si, cum 
numeroşi regizori nu abordează momentul cu simplitate, 
încercând să injecteze în scenele cu pricina ceva ce nu există, ei 
cad în capcană. 

lată care e poziţia mea: cred că această parte a piesei e 
destinată regizorului obsedat de observarea sociologică a 
comportamentului uman în viaţa cotidiană. Există aici un prilej 
ce nu trebuie ratat când montăm piesele lui Ibsen. Căci, 
indrumandu-i pe actori, putem fi foarte nuantati, putem arăta 
cum evoluează un corp în spațiu, cum se apropie un corp de 
altul, cum își strâng oamenii mâna, cum își vorbesc fără să se 
privească, cum încearcă să „joace“ prefacandu-se că au o viata 
fericită etc. Suntem într-un laborator în care nu există drame si 
asta poate fi foarte palpitant pentru un regizor ca mine, care se 
interesează de aparențele din viata cotidiană, unde se pot deja 
observa efectele epocii contemporane. Pentru a face ca această 
situaţie de simplă conversaţie să devină mai interesantă, Ibsen 
lasă adesea personajele să le povestească protagoniștilor 
întâmplări din anii trecuţi. Personajul îl pune pe protagonist 
fata în fata cu lucruri din trecut pe care acesta le-ar fi vrut 
ingropate. Asta e valabil pentru Hilde Wangel din Constructorul 
Solness. E valabil pentru pastorul Manders si pentru Doamna 
Alving din Strigoii, care se confruntă amândoi cu dragostea lor 
din trecut. E valabil pentru Lovborg din Hedda Gabler, care-i 
pune Heddei în fata idealurile si pasiunea pe care le-a avut 


candva. E valabil pentru Christine Linde si pentru Krogstad din 
Nora. Si e, bineinteles, valabil pentru Ella si pentru efectul pe 
care-l are asupra lui Grunhild din John Gabriel Borkman. Ibsen 
isi confrunta personajele cu niste fantome, cu strigoi intorsi din 
propriul lor trecut, ca sa citam titlul uneia dintre piesele sale. 
latä-ne, deci, in fata unuia dintre cele mai importante subiecte 
ale dramelor lui Ibsen - lucru deloc surprinzator pentru cei 
care-l cunosc -, respectiv că societatea burgheză se sprijină pe 
minciună şi ipocrizie sau, în germană, pe Lebensliige, minciuna 
unei vieţi. Confruntate cu strigoii întorşi din trecut, personajele 
sunt cuprinse de angoasă. Ceea ce transformă o situaţie mai 
degrabă neteatrală - conversaţia - într-o situaţie foarte teatrală, 
în care ele sunt puse fata-n fata cu existenţa lor trecută, care 
„apare“ ca un strigoi al propriului lor trecut, existenţa trecută 
fiind reprezentată de aceşti Gengangere, aceşti strigoi. Ele sunt 
confruntate cu idealurile lor trecute: „Când eram tânăr, nu 
voiam deloc să devin la fel cu adulţii mincinosi si ipocriti“. E ca 
si cum și-ar întâlni subconstientul sau propriile sentimente 
cărora nu le e îngăduit să trăiască în casă, ci în pivniţă. 

Firește, a întâlni aceste sentimente poate fi un lucru foarte 
dureros, căci ele pun sub semnul întrebării întreaga viaţă. 
Apariţia acestor personaje reprezintă, pentru regizor, o 
provocare şi totodată un dar: ele se pot afla în salon fără să le 
recunoaștem, ca Nora care n-o recunoaște pe Linda; se ivesc 
din ceaţă, cum voiam să arăt în John Gabriel Borkman; apar ca 
o himerä de dincolo de oglindă, precum Lövborg în Hedda 
Gabler, sau chiar coborând de-a dreptul din cer, cum am făcut 
cu Hilde Wangel în Constructorul Solness. 

E vorba, prin urmare, de efecte teatrale sau de modalităţi de a 
pune în scenă această dramaturgie, care fac să devină 
interesantă situaţia nu tocmai dramatică din prima jumătate a 
pieselor lui Ibsen. E ca şi cum am avea două drame: cea care a 
avut loc cu cinci, zece, cincisprezece ani înainte de începutul 
piesei şi cea din a doua jumătate a piesei. A crea această trecere, 
această secvenţă de la începutul piesei, de dinainte ca adevărata 
drama să aibă loc, a o face să devină interesantă - iată adevărata 
provocare pentru cine montează piesele lui Ibsen. 


= Richard Sennett, The Corrosion of Character, The Personal 
Consequences of Work in the New Capitalism, Norton, New York, 
1998. 


PARTENERUL CA IMPULS 


Aceasta conferinta este cea mai recenta dintre interventiile 

publice ale lui Thomas Ostermeier si a fost sustinuta pe 23 

iunie 2015 la Academia de Arte Frumoase din Paris. 

Regizorul era invitat să conducă un atelier pentru studenţii 

Conservatorului Naţional de Artă Dramatică în cadrul 

catedrelor internaționale ale Labex Arts-H2H, laborator de 

excelență in arte şi mediere umană de pe lângă 

Universitatea Paris-8, finanţat prin programul Investiţii de 

viitor (ANR-10-LABX-80-01), cuplate cu proiectul 

„Procesele de transmitere şi de schimb în îndrumarea 

actorului“ condus de Jean-Francois Dusigne în parteneriat 

cu Universitatea Paris-8 si Conservatorul National 

Superior de Artä Dramaticä. 

Voi vorbi astäzi despre metoda mea de lucru cu actorii. De 
unde vine interesul meu pentru jocul actorilor? Räspunsul e 
dublu. Mai intai din faptul ca, inainte de a fi regizor, am fost 
spectator. Ca spectator, imi venea greu sa regasesc in teatru 
situatii, emotii, experiente avand legatura cu propria mea viata 
si cu realitatea inconjuratoare. Lipsa asta nu venea doar din 
scriitura dramatica, ci si din jocul actorilor, care mi se parea 
greu de urmärit: imi venea greu sa-i cred pe actori si sa inteleg 
situatiile, povestile, ba chiar reprezentatii intregi. Sunt un 
spectator care a devenit regizor ca sa inteleaga mai bine teatrul, 
marile texte clasice, universul teatrului, dar si pe mine insumi, 
ființa umană. Să înţeleagă - în cuvintele lui Georg Büchner - 
„Ce e acel ceva din noi care minte, corupe, fură şi ucide?“ 

Pe urmă, era o întrebare care nu-mi dădea pace: aceea de a 
şti cum devine un actor creatorul propriei sale arte. Care sunt 
izvoarele creatoare de care dispun actorii înlăuntrul lor? Cum 
devin adevărații autori ai personajului? Studierea diverselor 
metode în arta actorului din secolul al XX-lea m-a pasionat 


inca din anii de formare si continua sä ma pasioneze si azi. Am 
inceput prin a ma interesa de biomecanica lui Meyerhold. Apoi, 
m-am dedicat teatrului epic al lui Brecht si artei actorului de la 
Berliner Ensemble. In timpul cursurilor de regie cu Manfred 
Karge, am urcat eu insumi pe scena la Berliner Ensemble, chiar 
sub indrumarea acestei mari figuri a teatrului brechtian din 
Germania. In sfärsit, am studiat indeaproape mostenirea lui 
Stanislavski. Paralel cu aceste cercetäri, am montat spectacolul 
meu de diplomä, Cercetare Faust/Artaud, in care am incercat sä 
dau viata mostenirii lui Antonin Artaud in teatrul actual. Lucru 
deosebit de dificil, fiindcă - asa cum ştiţi - Artaud a lăsat in 
urma lui numeroase texte si discursuri, poeme, piese... dar 
nicio adevărată metodă! Spre deosebire de Stanislavski, 
Meyerhold și Brecht, care, în ce-i privește, au scris texte 
metodologice despre problemele fundamentale al artei 


actorului. 


CÂŢIVA PILONI AI UNUI TEATRU 
„NONTEATRAL“ 


La fel ca multi regizori tineri, la inceputul carierei mele eram 
atras de un teatru lipsit de mäsurä, grotesc, acrobatic; voiam sa 
regasesc un pic de circ pe scena de teatru. Dar, treptat, 
experientele si intalnirile pe care le-am avut cu actori formati, 
care faceau parte de multa vreme din marile trupe de teatru 
germane, mi-au provocat o anumita deceptie. In Franta, exista 
o mare admiratie pentru acest sistem al teatrelor de repertoriu 
cu trupe permanente, dar trebuie vazuta si fata ascunsä a 
acestui sistem: se poate intämpla ca actorii sa-si piarda interesul 
de a explora noi limite ale artei lor, să se obisnuiascä cu rutina 
instituţiei si a trupei si să nu mai experimenteze. Foarte rapid, 
în jocul lor apare un anumit manierism: repetă maniera de a 
juca ce le-a adus succes, oricare ar fi rolul. 

Am început să caut modalităţi de joc actoricesc care să-mi 
permită să găsesc un „teatru nonteatral“, adică distanțat de 
practicile teatrale descrise. Voiam să eliberez scena de orice joc 
„teatral“: de jocul fals, manierist, exagerat, necredibil. A devenit 


repede evident că, pentru asta, trebuia să-i fie redat actorului 


statutul de autor-creator, si nu de simplu interpret care urmeazä 
indicatiile unui regizor. Dar cum sa declansezi acest travaliu de 
creație autonomă in cazul actorului? De ce instrumente 
dispune regizorul, dacă nu vrea doar să-i indice actorului 
volumul vocii, poziţia corpului etc.? 

Metoda mea, dacă pot spune aşa, se întemeiază pe ideile mai 
multor mari oameni de teatru din secolul al XX-lea. Primul ei 
pilon este analiza situaţiei şi a procesului dramatic, realizată de 
Stanislavski. Al doilea, o metodă dezvoltată de mine însumi, 
storytelling. Al treilea, exerciţiile lui Sanford Meiner, mare 
pedagog in domeniul jocului actoricesc din Statele Unite, 
cunoscut mai ales din cinematografie. Al patrulea pilon e legat 


de ceea ce am putea numi o „metodologie a ritmului“. 


PRIMUL PILON: SITUAŢIA POTRIVIT LUI 
STANISLAVSKI 


Revin la întrebarea iniţială: cum devine actorul autor, creator 
al situaţiei? Momentul fundamental în travaliul cu actorul este 
analiza situaţiei. Toti cei interesaţi de sistemul lui Stanislavski 
au auzit vorbindu-se despre importanţa împrejurărilor. Să 
luăm, de pildă, o scenă din actul al patrulea din Pescărușul lui 
Cehov, cea in care Nina se întoarce să-l vada pe Treplev. 
Imprejurärile sunt numeroase si complexe pentru fiecare dintre 
cele doua personaje. Nina se intoarce dupa ce si-a pierdut 
copilul, şi-a ratat cariera de actriţă și a fost inselata de Trigorin. 
Părinţii i-au interzis să revină pe moşia familiei, e la ţară de 
două săptămâni şi se plimbă în fiecare zi prin pădure ceasuri în 
șir, vremea e foarte rea, e frig... Iată câteva împrejurări în cazul 
Ninei. Treplev însă se simte singur: mama lui s-a întors la ţară 
cu Trigorin, într-un moment neobişnuit, în toiul iernii, din 
pricina bolii lui Sorin. Se află într-o rivalitate reciprocă cu 
Trigorin si într-o profundă criză a vocației si a carierei sale 
artistice. Rămâne de văzut cum poate fi utilizată această sumă 
de informaţii la declanşarea jocului creator al actorului. Sigur, 
Ninei îi e frig, plouă, Konstantin e singur etc. Dar ce tip de 


acțiune între cele două personaje implică situaţia? Atingem aici 


un punct esential din metoda lui Stanislavski, care nu e foarte 
bine tradusa astazi: el vorbeste despre imprejurarea majora, 
fundamentala, dominanta, esentialä. Toate aceste imprejurari 
nu declanseaza neaparat un joc; pentru asta, trebuie gasita o 
situatie care impinge unul dintre personaje la actiune, adica o 
situaţie dramatică. O situaţie care pune personajul fata in fata 
cu ceva care-l sileste să acţioneze. Iar limbajul, cuvintele sunt 
tot atâtea acţiuni, potrivit acestei metode. Sunt instrumentele 
de care dispune personajul pentru a modifica situaţia cu care e 
confruntat. În respectiva scenă din Pescărușul, ceea ce-l 
împinge pe Konstantin să acţioneze este zgomotul pe care-l 
aude la fereastră: Nina a bätut și s-a ascuns. Într-un prim 
moment, Konstantin n-o recunoaște, Nina tremură, e udă 
leoarcă de ploaie. Când o recunoaşte vede că e total 
descumpănită, mult mai slabă decât înainte etc. E într-o situaţie 
care-l sileşte să acționeze: s-o salveze, în cazul dat. 

Rolul regizorului este de a găsi o asemenea situaţie, încât 
fiecare dintre personajele de pe scenă să fie silit să acţioneze, să 
încerce să răspundă la situaţie, s-o rezolve. Găsim, de 
asemenea, la Stanislavski ceea ce eu numesc „intensificarea 
împrejurărilor“ (die Umstände verschärfen): câteodată, poate fi 
util pentru actor ca împrejurările să fie impinse la extrem, să fie 
acutizate. Metoda se dovedeşte utilă îndeosebi la primele 
repetiţii, cand travaliul se poate concentra asupra senzatiilor, 
evitând conceptele. Asta le permite actorilor si regizorului să 
rămână ancorati în concret si cu picioarele pe pământ. Acum 
regizorul nu face decât să descrie situaţia, în timp ce actorul 
creează jocul! Regizorul nu mai este cel care le indică actorilor 
jocul, spunându-le cum să se poarte în situaţia respectivă. Este 
un soi de utopie a creaţiei în care regizorul nu-l domină pe 


actor. 


AL DOILEA PILON: STORY TELLING 


Să presupunem că am găsit o situaţie dramatică puternică si 
imperioasă şi-l lăsăm pe actor să joace. Ce facem însă daca 


jocul lui rămâne superficial, lipsit de măsură, necredibil, 


manierist si plin de clişee? E nevoie atunci de un antrenament 
actoricesc suplimentar. Asa am început să lucrez cu ceea ce eu 
numesc storytelling. Ca regizor, analizez diversele situaţii ale 
piesei. Încerc să alcătuiesc un repertoriu de zece sau douăzeci 
de situaţii dramatice provenite din piesă. Pe urmă le propun 
actorilor în chip liber aceste situaţii, fără să le precizez despre ce 
scenă anume din piesă e vorba. Să luăm, de pildă, o situaţie în 
care cineva e confruntat cu moartea cuiva apropiat. Le cer 
actorilor să se inspire din experienţe adevărate trăite de ei. Au 
la dispoziţie două minute ca să-şi împartă rolurile, să-şi pună în 
scenă propria poveste şi sa-si joace propria situaţie. Lucrez cu 
metoda asta de doi ani, iar rezultatele sunt uluitoare. E un 
adevărat miracol: actorii se investesc în aceste situații mult mai 
puternic decât atunci când e vorba de la bun început de scene 
din piesă. După câteva minute de pregătire (trebuie să ne ferim 
să acordăm prea mult timp), jocul lor e incredibil de just şi de 
realist. Sunt cu totul absorbiți în prezent, în situaţie, fiindcă nu 
știu ce urmează. Dialogurile, textul nu sunt fixate, e nevoie de o 
atenţie maximă, la fel ca în viaţa reală. Orice regizor are aici tot 
ce poate visa! Trebuie precizat că nu le cer să improvizeze, ci să 
recreeze cât mai fidel cu putinţă situaţii trăite de ei. La sfârşit, 
comparăm situaţia lor cu o situaţie precisă din piesă, analizăm 
asemănările și deosebirile, discutăm ce păstrăm pentru 
spectacol. 


AL TREILEA PILON: EXERCIŢIUL DE 
REPETIŢII 
DUPĂ SANFORD MEISNER 


Al treilea pilon al acestei metode de îndrumare a actorilor se 
inspiră din tehnica lui Sanford Meisner. l-am descoperit 
metoda acum aproape trei ani si de atunci m-am perfecţionat 
cu elevii săi de la New York care au adus metoda in Europa. 
Meisner a imaginat un exerciţiu foarte simplu. Doi actori stau 
fata în fata şi se observă reciproc cu atenţie. Unul dintre ei 
rosteşte o frază simplă, inspirată din observarea partenerului; 
de pildă: „Eşti trist“. Celălalt răspunde: „Da, sunt trist“. Primul 


repetă: „Da, esti trist“. Și aşa mai departe, de douăzeci, de 


treizeci, de cincizeci de ori. Intr-o a doua faza a exercitiului, al 
doilea actor răspunde: „Nu, nu sunt trist“. Si din nou se poartă 
dialogul de cäteva zeci de ori. Pe urmä, totul se reia cu alta 
afirmatie. Asta e tot. Care sunt obiectivele acestui exercitiu, 
care-i sunt avantajele? In primul rand, actorii sunt obligati sä se 
cufunde in clipa prezenta si in ascultarea partenerului, caci nu 
stiu ce se va petrece peste doua clipe. Daca actorii nu stiu ce se 
va petrece in clipa urmatoare, spectatorul devine din ce in ce 
mai atent. Sunt momente in care spectatorul isi tine räsuflarea: 
ce o să întâmple? În al doilea rând, jocul actorului provine în 
întregime din jocul partenerului său. Sursa creativităţii e 
celălalt, cel din faţa ta. În travaliul unui actor asupra rolului, 
riscul este de a deveni foarte repede obsedat de sine însuşi. Într- 
un fel, e de înteles: instrumentul actorului este el însuşi, iar 
întrebarea privind modul în care poţi pune în funcţiune acest 
instrument a fost deja pusă de Diderot. Răspunsul tehnic al lui 
Meisner la această întrebare este următorul: priveşte-l pe 
celălalt, asculta-l, iti va deschide un întreg domeniu de 
posibilităţi. Fiecare actor e diferit si fiecare actor e diferit in 
fiecare seară; problema este schimbul de impulsuri şi energia 
momentului. Astfel, acţiunea actorului devine în realitate 
reacţie: fata de celălalt, fata de situaţie... Iar asta corespunde cu 
atât mai mult vieţii noastre cotidiene! În al treilea rând, 
exercițiul se reazemă în mare parie pe ritm şi muzicalitate. 
Actorul nu reacţionează numai la ceea ce vede şi aude sau la 
energia pe care o primeşte, ci şi la schimbările de volum ale 
vocii partenerului, la schimbările de ton, de ritm etc. E ca şi 
cum ar cânta la un instrument în doi. Jocul nu se mai situează 
atunci de o parte sau de alta, la unul sau la altul dintre cei doi 


actori, ci între ei, la mijloc. 


AL PATRULEA PILON: RITMUL 


Cu asta, trecem la al patrulea pilon al acestei metode de 
îndrumare a actorilor: lucrul asupra ritmului. Eu am fost 
format de un actor care, la rândul lui, fusese format de un actor 


al lui Meyerhold. Întreg travaliul lui Meyerhold se bazează pe 


principii muzicale, indeosebi pe ritm. Meyerhold era fascinat 
de aplicarea acestei modalitäti de expresie in teatru. Lucrul 
poate parea uimitor astazi, cand realizatorii de clipuri video i- 
au obisnuit pe spectatori sä urmäreascä naratiuni foarte rapide, 
in timp ce aproape tot ce vedem pe scenele teatrelor de azi se 
desfäsoarä intr-un ritm foarte lent. S-ar spune ca regizorii si-au 
pierdut groove-ul! Travaliul asupra ritmului este fundamental in 
lucrul meu cu actorul. Serghei Eisenstein a gasit o formula 
foarte buna pentru acest travaliu: montajul prin atractie. Acest 
cineast, elev al lui Meyerhold (a ascuns, de altfel, manuscrisele 
acestuia din urmă în timpul persecuțiilor staliniste și, graţie 
acestui fapt, Grotowski le-a putut studia mai târziu... metodele 
utilizate în jocul actorului urmează uneori cai complicate!), visa 
la un teatru ca o suită permanentă de atracţii: în fiecare clipă 
trebuie să se petreacă ceva pe scenă, fiecare secvenţă trebuie să 
aibă un moment culminant, un moment care să ţină publicul 
cu răsuflarea tăiată, ca la circ, când acrobatul dă drumul 
trapezului, dar nu e încă prins de colegul lui. Între ritmurile si 
viteza din viata noastră cotidiană si ceea ce observăm pe scenă 
apare un enorm decalaj. Am ajuns astăzi in epoca multitasking: 
suntem capabili să ne jucăm cu telefoanele mobile, să privim la 
televizor, să ne certăm cu persoana iubită, totul în același timp, 
ba uneori facem chiar şi mai multe lucruri deodată. La teatru, 
dimpotrivă, rareori observăm mai mult de două paliere de 
narațiune simultane. Faptul că teatrului îi merge rău astăzi e 
legat de această problemă a ritmurilor şi vitezei. Ceea ce nu 
înseamnă câtuşi de puţin că teatrul ar trebui să copieze viteza 
dementă pe care ne-o impune viaţa cotidiană. Ritmul este o 
alternanță de rapiditate şi de lentoare, un echilibru fragil între 
ele. O rapiditate permanentă îl va plictisi pe spectator la fel de 


tare ca o lentoare constantă. 


ACTORUL-CREATOR: O UTOPIE? 


‘Toate aceste reflecţii metodologice si toate aceste exerciţii se 
întemeiază pe dorinţa ca actorul sau actriţa să devină ei înşişi 


creatorii propriei lor arte. Regizorul acţionează mai degrabă ca 


un antrenor. Rolul sau este de a pune in functiune un dispozitiv 
de experimentare. Ca într-un laborator. Adună diversele 
ingrediente, cum ar fi situaţia, textul, spaţiul, partenerii, 
costumele, muzica, lumina... și observă interacţiunile. Ceea ce 
descriu eu aici nu se aplică numai lucrului meu cu actorii, ci 
întregii echipe artistice. Le cer întotdeauna scenografului, 
muzicianului, tehnicianului video etc. să fie prezenţi la repetiţii 
și să reacționeze la ce văd pe scenă. Când ajungem la punctul 
de funcţionare ideal - se întâmplă rar, recunosc - totul 
seamănă cu un jam-session. Jocul și procesele nu sunt, în cel 
mai bun caz, deloc prefigurate, ci inventate prin experimentul 
în comun. Metoda se bazează pe principiul că a juca este un act 
realmente artistic, a cărui responsabilitate cade întreagă pe 
umerii actorului. În plus, se întemeiază pe o viziune a omului 
ca ființă socială, a cărei existenţă se constituie în relaţie cu 
ceilalţi. Întâlnirile în cadrul acestor relaţii sunt cele care 
determină comportamentul oamenilor. Din această metodă 
decurg nemijlocit nu doar ideea unui joc de ansamblu, ci și cea 
a vieţii în colectiv. Mica utopie care însoţeşte acest travaliu este 
speranța de a depăşi individualismul fără limite al epocii 
noastre, de a reuși să întoarcem privirea dinspre lăuntrul 
nostru, s-o inaltam si s-o îndreptăm spre partener... ca să ne 


regăsim pe noi înşine. 


2 Georg Büchner, Moartea lui Danton, în Pagini alese, trad. Laura 
Dragomirescu, ELU, Bucuresti, 1967, p. 76 (n. tr.). 


THOMAS OSTERMEIER= 
BIOGRAFIE 


Thomas Ostermeier este una dintre personalitatile marcante 
ale teatrului european actual. S-a nascut la Soltau, in fosta RFG, 
in 1968, si a crescut in Landshut, in Bavaria; se orienteaza spre 
teatru la inceputul anilor ’90. In acei ani Zidul nu mai exista, 
fireste, dar diferentele intre teatrul est-german si cel vest- 
german continuau sa se faca simtite. Thomas Ostermeier trece 
deliberat peste aceste frontiere inca de la inceputul studiilor 
sale, caci, desi provenea din vestul Germaniei, alege sa-si faca 
studiile la scoala „Ernst Busch, o scoala din Berlinul de Est. La 
incheierea studiilor, in 1996, i se incredinteaza directia artistica 
a companiei Die Baracke am Deutsches Theater, scena anexa a 
unei mari institutii, Deutsches Theater. Thomas Ostermeier 
conduce acest mic teatru vreme de trei ani, perioada in care il 
impune ca pe un loc inconturnabil al vietii culturale berlineze, 
montand in principal piese contemporane, ba chiar ultra- 
contemporane, ale caror premiere absolute au loc adesea in 
Germania, orientandu-se mai ales catre dramaturgia anglo- 
saxona (Mark Ravenhill, Nicky Silver, Sarah Kane etc.), intr-o 
estetică socotită pe atunci „tânără“, fără îndoială prin opoziţie 
cu cea a vechilor maeştri ai regiei germane (lucru care poate fi, 
desigur, nuantat): o estetică ce prezintă universuri trash, o 
abordare extrem de corporală a jocului actoricesc, într-un ritm 
susținut, adesea cu un mesaj politic, ideologic puternic și 
limpede. 

Când, in 1999, aventura de la Baracke ia sfârșit, mica 
companie primind distincţia „Teatrul anului 1998, Thomas 
Ostermeier e numit director la Schaubühne, una dintre cele mai 
prestigioase şi marcante instituţii ale teatrului vest-german, 
situată în Berlinul occidental. Regizorul hotărăște atunci să 


reinnoade tradiţia ilustrului său predecesor la conducerea 
teatrului, Peter Stein. El încearcă să-i redea teatrului caracterul 
politic si ideologic, conducând trupa într-un chip comunitar, 
instaurând modelul gestiunii colective (Mitbestimmung), in 
care toţi membrii trupei au dreptul să ia parte la toate deciziile. 
Concepe o direcţie tetracefală, având-o codirector, printre alţii, 
pe coregrafa Sacha Waltz, si deschide teatrul către alte 
discipline artistice, în particular către dans. Dacă modelul 
Mitbestimmung şi conducerea tetracefală n-au supraviețuit până 
în zilele noastre, deschiderea către dans rămâne de actualitate: 
Schaubtihne este astăzi una dintre puţinele instituţii teatrale 
germane care încearcă să facă loc dialogului între teatru şi dans, 
îndeosebi în creaţiile lui Falk Richter și Constanza Macras. 

În anul 2000 primeşte premiul „Nouvelles Réalités 
théâtrales“ decernat de Uniunea Europeană, ceea ce-i oferă 
posibilitatea de a participa la reputate manifestări precum 
Theatertreffen de la Berlin sau Wiener Festwochen. 
Spectacolele sale au primit numeroase premii nationale si 
internationale de renume. 

Thomas Ostermeier a fost prezent pe scenele franceze de la 
debut si de-a lungul celor douăzeci de ani ai carierei sale. In 
fiecare stagiune isi prezintă spectacolele în teatrele din Franţa si 
vine regulat la Festivalul de la Avignon, unde a fost de altfel 
artist asociat în 2004. Această consacrare a fost urmată, în 2010, 
de decorarea cu Ordre des Arts et des Lettres în grad de cavaler, 
de copresedintia Înaltului Consiliu cultural franco-german, iar 
în 2011, de decernarea prestigiosului premiu Leul de Aur la 
Bienala de la Veneţia, pentru întreaga operă. În 2015 a fost 


promovat comandor al Ordre des Arts et des Lettres. 


SPECTACOLE 


Tobe in noapte, Bertolt Brecht, 1994, în cadrul studiilor la 
Scoala Superioară de Artă Dramatică „Ernst Busch, Berlin 
Necunoscuta, Aleksandr Blok, 1995, în cadrul studiilor la Scoala 


Superioară de Artă Dramatică „Ernst Busch“, Berlin 


Cercetare Faust/Artaud, 1996, lucrare de diploma, in cadrul 
studiilor la Scoala Superioara de Arta Dramaticä „Ernst 
Busch“, Berlin 

Fat Men in Skirts, Nicky Silver, 1996, Baracke — Deutsches 
‘Theater, Berlin 

Cufite în găini, David Harrower, 1997, Baracke - Deutsches 
Theater, Berlin 

Un om egal un om, Bertolt Brecht, 1997, Baracke - Deutsches 
Iheater, Berlin 

Suzuki, Aleksei Sipenko, 1997, Baracke - Deutsches Theater, 
Berlin 

Shopping and Fucking, Mark Ravenhill, 1998, Baracke - 
Deutsches Theater, Berlin 

Sub centură, Richard Dresser, 1998, Baracke - Deutsches 
Theater, Berlin 

Disco Pigs, Enda Walsh, 1998, Deutsches Schauspielhaus, 
Hamburg / Baracke - Deutsches Theater, Berlin 

Pasărea albastră, Maurice Maeterlinck, 1999, Deutsches 
Theater, Berlin 

Chip de foc, Marius von Mayenburg, 1999, Deutsches 
Schauspielhaus, Hamburg 

Suzuki If, Aleksei Sipenko, 1999, Baracke - Deutsches Theater 

Categorie 3.1., Lars Norén, 2000, Schaubühne am Lehniner 
Platz 

Lipsa, Sarah Kane, 2000, Schaubühne am Lehniner Platz 

Numele, Jon Fosse, 2000, Salzburger Festspiele / Schaubühne 
am Lehniner Platz 

Paraziti, Marius von Mayenburg, 2000, Deutsches 
Schauspielhaus, Hamburg / Schaubühne am Lehniner Platz 

Acesta e un scaun, Caryl Churchill, 2001, Schaubühne am 
Lehniner Platz 

Moartea lui Danton, Georg Büchner, 2001, Schaubühne am 
Lehniner Platz 

Supermarket, Biljana Srbljanovic, 2001, Wiener Festwochen / 
Schaubtihne am Lehniner Platz 

Push Up 1-3, Roland Schimmelpfennig, 2001, spectacol 
colectiv, Schaubühne am Lehniner Platz 


Rasa puternică, Marieluise Fleißer, 2002, Münchner 
Kammerspiele 

Fata pe canapea, Jon Fosse, 2002, Festivalul International de la 
Edinburgh / Schaubühne am Lehniner Platz 

Zile mai bune, Richard Dresser, 2002, Schaubühne am Lehniner 
Platz 

Nora - O casă de păpuși, Henrik Ibsen, 2002, Schaubühne am 
Lehniner Platz 

Concert a la carte, Franz Xaver Kroetz, 2003, Schaubühne am 
Lehniner Platz 

Woyzeck, Georg Büchner, 2003, Schaubühne am Lehniner Platz 

Risc, George F. Walker, 2003, Küchenstudio / Schauspiel 
Frankfurt/ Schauspielhaus Zürich 

Ingerul exterminator, Karst Woudstra, 2003, Schaubühne am 
Lehniner Platz 

Lulu. O tragedie monstruoasă, Frank Wedekind, 2004, 
Schaubühne am Lehniner Platz 

Constructorul Solness, Henrik Ibsen, 2004, Burgtheater Wien 

Eldorado, Marius von Mayenburg, 2004, Schaubühne am 
Lehniner Platz 

Anihilare, Sarah Kane, 2005, Schaubühne am Lehniner Platz 

Înainte de răsăritul soarelui, Gerhard Hauptmann, 2005, 
Münchner Kammerspiele 

Hedda Gabler, Henrik Ibsen, 2005, Schaubühne am Lehniner 
Platz 

Din jale se intrupeazä Electra, Eugene O'Neill, 2006, 
Schaubühne am Lehniner Platz 

Visul unei nopți de vară, William Shakespeare, 2006, Festivalul 
de la Atena / Schaubiihne am Lehniner Platz 

Dragostea e doar o posibilitate, Christoph Nußbaumeder, 2006, 
Schaubuhne am Lehniner Platz 

Produsul, Mark Ravenhill, 2006, Schaubühne am Lehniner 
Platz 

Căsătoria Mariei Braun, Rainer Werner Fassbinder, 2007, 
Münchner Kammerspiele 

Pisica pe acoperișul fierbinte, Tennessee Williams, 2007, 
Schaubthne am Lehniner Platz 


Room service, John Murray si Allen Boretz, 2007, Schaubühne 
am Lehniner Platz 

Orașul si Täietura, Martin Crimp si Mark Ravenhill, 2008, 
Schaubthne am Lehniner Platz 

Hamlet, William Shakespeare, 2008, Festivalul Elen Atena / 
Festivalul de la Avignon 2008 / Schaubühne am Lehniner 
Platz 

John Gabriel Borkman, Henrik Ibsen, 2008, reteaua de teatru 
european Prospero / TNB de Rennes / Ruhrfestspiele 
Recklinghausen / Schaubühne am Lehniner Platz 

Susn, Herbert Achternbusch, 2009, Münchner Kammerspiele 

Demoni, Lars Norén, 2010, Schaubühne am Lehniner Platz 

Othello, William Shakespeare, 2010, Festivalul de la Atena / 
Schaubühne am Lehniner Platz 

Strigoii, Henrik Ibsen, 2011, Toneelgroep Amsterdam 

Masura pentru masura, William Shakespeare, 2011, Salzburger 
Festspiele / Schaubühne am Lehniner Platz 

Domnisoara Iulia, August Strindberg, 2011, Teatrul Naţiunilor, 
Moscova 

Un dusman al poporului, Henrik Ibsen, 2012, Schaubühne am 
Lehniner Platz 

Moarte la Venetia / Kindertotenlieder, dupa Thomas Mann si 
Gustav Mahler, 2012, TNB Rennes / Schaubühne am 
Lehniner Platz 

Strigoii, Henrik Ibsen, 2013, Théâtre de Vidy-Lausanne / 
Théatre Nanterre-Amandiers 

Pescärusul, Anton Pavlovici Cehov, 2013, Toneelgroep 
Amsterdam 

Vipera, Lillian Hellman, 2014, Schaubühne am Lehniner Platz 

Căsătoria Mariei Braun, Rainer Werner Fassbinder, 2014, 
Schaubühne am Lehniner Platz 

Richard al III-lea, William Shakespeare, 2015, Schaubühne am 
Lehniner Platz 

Bella Figura, Yasmina Reza, 2015, Schaubtihne am Lehniner 
Platz 

Pescärusul, Anton Pavlovici Cehov, 2016, Theätre de Vidy- 
Lausanne / Odeon Théatre de [Europe / Teatro Stabile di 


Torino / La Filature-Scéne nationale, Mulhouse / Tap- 
Iheätre Auditorium de Poitiers/ MC2-maison de la Culture 
de Grenoble / Théâtre de Caen/ Théâtre national de 
Strasbourg 


* Pentru mai multe amănunte biografice si pentru un studiu 
privitor la opera lui Thomas Ostermeier, vezi Jitka Goriaux 
Pelechova, Le Theätre de Thomas Ostermeier. 


© foachim Freguth/drama-berlinde 


Om pentru om de Bertolt Brecht, 1997. 
Tilo Werner, Ronald Kukulies. 
Baracke du Deutsches Theater, Berlin. 


© Gerlind Klemens 


Shopping and Fucking de Marc Ravenhill, 1998. 
De la stanga la dreapta si de sus in jos: 
Jule Bowe, Bruno Cathomas, Bernd Stempel. 
Baracke du Deutsches Theater, Berlin. 


© Amo Declair 


Chip de foc de Marius von Mayenburg, 1999. 
Gundi Ellert, Robert Beyer, Wolf Aniol (in fundal). 
Deutsches Schauspielhaus, Hamburg. 


© Amo Declair 


Nora de Henrik Ibsen, 2002. 
Kay Bartholomaus Schulze, Jenny Schily. 
Schaubiihne, Berlin. 


© Amo Dech 


Nora de Henrik Ibsen, 2002. 
Anne Tismer. 
Schaubiihne, Berlin. 


© Amo Declair 


Hedda Gabler de Henrik Ibsen, 2006. 
Katharina Schüttler. 


Schaubühne, Berlin. 


© Amo Declair 


Visul unei nopți de vară dupa William Shakespeare, 


spectacol realizat împreună cu Constanza Macras, 2006. 
Markus Gertken, Gail Sharrol Skrela, Lars Eidinger, Eva Meckbach. 
Schaubiihne, Berlin. 

Hamlet de William Shakespeare, 2008. 


Lars Eidinger. 


Schaubiihne, Berlin. 


© Arno Dechir 


Hamlet de William Shakespeare, 2008. 
Lars Eidinger, Lucy Wirth (in spate), Robert Beyer, Franz Hartwig. 


Schaubühne, Berlin. 

© Arno Declair 


Strigoii de Henrik Ibsen, 2013. 
Melodie Richard (in fundal), Eric Caravaca. 


Repetitie la Theätre de Vidy-Lausanne, Elvetia. 


Măsură pentru măsură de William Shakespeare, 2011. 


Jenny König, Lars Eidinger. 
Schaubühne, Berlin. 


© Sergey Petrov 


Domnisoara Julia de August Strindberg, 2011. 
Evgheni Mironov, Chulpan Khamatova. 


Producţie Theätre des Nations, Moscova 


© Oliver Chrzanowski 

Un dusman al poporului de Henrik Ibsen, 2012. 
Eva Meckbach, David Ruland, 
Christoph Gawenda (pe piedestal), Renato Schuch, printre altii. 
In turneu la Moscova, 2014. 
In timpul discutiilor unii spectatori au urcat pe scena. 


Moarte la Venetia 


(adaptare scenicä dupa nuvela omonimä de Thomas Mann), 2012. 
Thomas Ostermeier, Pietro Marullo, Josef Bierbichler. 


Repetitie la Instituto Veneto di Scienze, Lettere ed Arti, Venetia. 

Căsătoria Mariei Braun de Rainer Werner Fassbinder, 2014. 


Moritz Gottwald, Ursina Lardi. 


Schaubühne, Berlin. 

Richard al III-lea de William Shakespeare, 2015. 
Thomas Bading, Laurenz Laufenberg, Jenny Kânig, 
Eva Meckbach, Lars Eidinger, Christoph Gawenda. 


Schaubiih ne, Berlin. 

Richard al III-lea de William Shakespeare, 2015. 
Lars Eidinger, Jenny König. 


Schaubühne, Berlin. 

Bella Figura de Yasmina Reza, 2015. 
Lore Stefanek, Nina Hoss, Stephanie Eidt (täiatä). 
Schaubühne, Berlin. 


